
ELŐSZŐ. 

Mivel  az  elemi-,  polgári-  és  felsőnépiskolák  számára 
b.  emL  dr.  Mikita  Sándor  által  irt  Elemi  egyháztörténelem 
a szerző  elhunytával-  a forgalomból  kiment,  ennek  pót- 
lásául jelen  tankönyv  megírására  vállalkoztam.  Jól  tudom, 
hogy  az  elhunyt  tudós  szerző  munkájának  kiválóságaitól 
messze  elmaradtam,  a gyöngeséget  azonban  igyekeztem 
azon  12  évi  gyakorlat  tapasztalataival  pótolni,  melyet 

— egyéb  elfoglaltságom  mellett  — a munkácsi  egyház- 
megye legelső  (gyakorló)  elemi  iskolájánál  mint  hitoktató 
töltöttem. 

A tananyag  feldolgozásánál  szigorúan  szem  előtt 
tartottam  a főtiszt,  egyházmegyei  főhatóságnak  1912.  évi 
augusztus  12-én  6654.  sz.  a.  kiadott  hitoktatási  tanme- 
netét már  csak  azért  is,  mert  bőséges  tapasztalatom  van 
arra  nézve,  mit  és  mily  terjedelemben  lehet  az  elemi- 
iskolában heti  fél  órában  feldolgozni. 

Könyvecském  ugyan  elsősorban  az  elemi  népisko- 
lák számára  készült,  de  nem  zárkózhattam  el  a polgári- 
és  'felső  népiskolák  igényeitől  sem,  mert  ezek  részére 

— csekély  számuk  miatt  — külön  tankönyvet  irni  meddő 
munka  volna.  Ez  okból  a szöveget  kétféle,  u.  m.  nagyobb 
és  kisebb  betűkkel  nyomattam;  a nagyobb  betűs  anyag 
az  elemi  iskolában  dolgozandó  fel,  a polgári-  és  felső 
népiskolában  pedig  az  egész  anyag.  Gondosan  ügyeltem 
arra,  hogy  a látszólag  szaggatottan  előforduló  nagybetűs 
rész  teljesen  összefüggő  egészet  képezzen,  mert  az  a 
leckefeladást  megkönnyíti  és  csakis  igy  van  értelme  a 
kétféle  betű  használatának.  A kisebb  betűkkel  nyomta- 
tott anyag  az  elemi  iskolában  a hitoktató  által  ügyesen 
felhasználható  ugyan,  legyen  szabad  azonban  a hitoktató 

urakat  e helyütt  kérnem,  hogy  ezen  anyagot  — ameny- 
nyire  csak  lehetséges  — a kezdőknél  mellőzni  szíves- 
kedjenek. Örvendetes  dolog,  ha  a gyermek  azt  otthon 
— i.mint  magánolvasmányt  — átnézi,  s a következő 
órán  itt-ott  esetleg  kérdést  tesz,  de  azt  leckére  feladni 
nem  ajánlhatom,  mert  a nagybetűs  anyag  az  elemi  iskola 
igényeit  teljesen  kielégíti,  s mert  a kisebb  betűs  résznek 
nemcsak  tárgya,  hanem  irálya  is  fejlettebb  értelmű  gyer- 
mekeknek van  szánva. 

Midőn  e könyvecskét  — melyhez  forrás  gyanánt 
dr.  Rapaics,  Vascotti  és  dr.  Mikita  műveit  használtam  — 
a bőid.  Szűz  oltalma  alatt  útjára  bocsátom,  ezt  azon 
tudatban  cselekszem,  hogy  ezzel^egyházmegyénk  tan- 
ügyének  szolgálatot  teszek  és  csak  arra  kérem  a Min- 
denhatót, hogy  e kis  műből  szerzett  ismeretek  révén 
élessze,  erősítse  meg  ifjaink  lelkében  a kath.  egyházhoz 
és  görög  szertartásunkhoz  való  szeretetet  és  ragasz- 
kodást ! 

Ungvár,  1913.  sz.  István  király  ünnepén. 

MELLES  GYULA. 


BEVEZETÉS. 

i.  §. 

Az  egyháztörténelem  fogalma  és  felosztása. 

Az  anyaszentegyház  a kath.  keresztények 
azon  látható  nagy  társulata,  melyet  az  Ur 
Jézus  egy  látható  fej  alatt  az  emberi  nemnek 
üdvözitése  céljából  itt  e földön  alapított. 

Az  egyháznak  Jézus  által  történt  megalapításakor 
az  összes  keresztények  igazhitüek,  vagyis  katholikusok 
voltak.  Később  azonban  részekre  bomlottak.  Egyesek 
nem  akarták  ugyanazon  egy  hitet  vallani,  mások  nem 
akartak  ugyanazon  szentségekben  részesülni,  ismét  má- 
sok a római  pápát  nem  ismerték  el  az  egyház  látható 
fejéül.  így  keletkeztek  a különféle  keresztény  gyülekeze- 
tek, vagyis  egyházak,  amelyek  napjainkban  is  léteznek. 
Ezen  gyülekezetek  mind  azt  állítják  magukról,  hogy  ők 
képezik  Krisztus  igaz  egyházát.  Ámde  Jézus  Krisztus 
csak  egy  igaz  egyházat  alapított  és  ez  az,  amely  mind- 
azt tanítja,  amit  Jézus  tanított;  ugyanazon  szentségeket 
szolgáltatja  ki,  melyeket  az  Ur  Jézus  alapított,  és  az 
egyház  látható  fejéül  elismeri  sz.  Péter  apostol  utódját, 
a római  pápát.  Mivel  pedig  mindezeket  csak  a keresztény 
katholikus  egyházban  találjuk,  azért  csak  ez  nevezhető 
az  Ur  Jézus  által  alapított  igaz  egyháznak . 

Továbbá  az  Ur  Jézus  igaz  egyháza  csak  az,  mely- 
nek oly  jegyei  vannak,  amelyek  által  a többi  keresztény 
gyülekezetektől  megkülönböztethető.  Ezen  jegyeket  a 
325.  évben  Niceában  tartott  első  egyetemes  zsinaton  a 
szent  atyák  ezen  szavakkal  állapították  meg  : „ Hiszek 

egy,  szent,  közönséges  és  apostoli  anyaszentegyházban“ . 
Mivel  pedig  csak  a kath.  egyház  bir  ezen  négy  jeggyel, 
azért  csak  ez  az  Ur  Jézus  által  alapított  egy  igaz  egyház. 

Egyházának  történetét  — legalább  rövid 
vonásokban  — minden  keresztény  katholikusnak 
ismernie  kell.  Ezen  ismeret  azért  szükséges, 
hogy  tudják,  miképen  alapittatott  a katholikus 
egyház,  miképen  terjedt  el  a különféle  időszakok 
bán,  milyen  ellenségek  akadályozták  elterjedését 
és  működését,  és  végre  : miképen  védekezett  a 
múltban  és  védekezik  a jelenben  a kath.  egyház 
ezen  ellenségeivel  szemben.  Amikor  mindezekkel 
megismerkedünk,  tudni  fogjuk,  hogy  csak  a 
kath.  egyház  az  egyedüli,  Jézus  által  alapított, 
isteni  egyház , melyen  ellenségei  sohasem  győ- 
zedelmeskedhetnek. 

Az  egyház  történetének  ismerete  tehát  megerősít 
minket  azon  hitünkben,  hogy  csak  mi  vagyunk  az  igazi 
keresztények  ; arra  serkent  bennünket,  hogy  buzgón  tel- 
jesítsük keresztény  katholikus  kötelességeinket ; sőt  fel- 
bátorít arra  is,  hogy  elszántan  védelmezzük  egyházunkat 
a különféle  támadásokkal  szémben. 

Könnyebb  áttekintés  végett  az  egyháztörté- 
nelmet 5 időszakra  osztjuk. 

Az  I.  időszak  Jézus  születésétől  Nagy  Kons- 
tantin első  keresztény  császár  uralkodásáig 
(1  — 306)  tart. 

A II.  időszak  Nagy  Konstantin  uralkodásá- 
tól a görög  hitszakadás  kezdetéig  (306 — 870) 
terjed. 

A III.  időszak  a görög  hitszakadás  kezde- 
tétől a protestantizmus  fellépéséig  (870  — 1520) 
tart. 

A IV.  időszak  a protestantizmus  fellépésé- 

tői,  vagyis  Luther  Márton  hitehagyásától  a francia 
forradalomig  (1520 — 1780). 

Az  V.  időszak  a francia  forradalomtól  a 
napjainkig  (1780 — 1913)  lefolyt  eseményeket 
ismerteti. 


ELSŐ  IDŐSZAK. 

2.  §. 

Jézus  Krisztus,  az  egyházalapitó. 

Isten  már  az  első  bűn  elkövetése  után  meg- 
ígérte ős  szüléinknek,  hogy  a bűnös  emberiség 
üdvözlésére  Megváltót  fog  küldeni  e földre.  Ezen 
Megváltó  Jézus  Krisztus  volt,  ki  az  Ígéret  után 
4000  évvel  Augusztus  római  császár  uralkodása 
idején  Judea  tartománynak  Betlehem  nevű  vá- 
rosában a bőid.  Szűz  Máriától,  Dávid  király 
nemzetségéből  született. 

Herődes,  Judea  királya,  a három  napkeleti  bölcstől 
értesült  Jézus  születéséről  s mivel  féltette  tőle  királyi 
székét,  Betlehemben  és  környékén  minden  két  éven  aluli 
fiúgyermeket  megöletett.  Célját  azonban  nem  érte  el, 
mert  sz.  József,  Jézus  nevelőatyja,  a kisdeddel  és  anyjá- 
val Egyiptomba  menekült  s onnan  csak  Heródes  halála 
után  tért  vissza.  Ekkor  Názáretben  telepedtek  le  s itt 
élt  Jézus  30  éves  koráig. 

Harminc  éves  korában  Keresztelő  sz.  Já- 
nossal a Jordán  folyóban  megkereszteltette  ma- 
gát, majd  a Jeruzsálem  mellett  fekvő  pusztában 
40  napig  bőjtölt,  ezután  pedig  megkezdte  nyil- 
vános tanítását.  Eleinte  csak  Galileában,  később 

Júdeábán  is  városról-városra  járt  s nemcsak  zsi- 
nagógákban, hanem  magánházakban,  sőt  szabad 
ég  alatt  is  hirdette  égből  hozott  tanítását.  Mind- 
járt kezdetben  igen  sokan  hittek  szavainak  s 
azoknak  társaságát,  akik  az  ő tanítását  elfogad- 
ták, az  ő országának , Isten  országának , anya- 
szentegyháznak  nevezte.  Tanításának  terjeszté- 
sére hívei  közül  12  apostolt  választott,  kik  ál- 
landóan közelében  éltek,  szavainak  és  tetteinek 
fül  és  szemtanúi  voltak  s az  volt  a feladatuk, 
hogy  szent  művét  az  ő halála  és  feltámadása 
után  is  folytassák. 

Mivel  Jézus  az  ő tanítását  nemcsak  szent  életével, 
hanem  igen  sok  csodatételével  is  megerősitette,  a nép 
megszerette  és  hitt  benne,  mint  Isten  fiában,  annál 
inkább  gyűlölték  azonban  a főpapok  és  írástudók,  kiknek 
bűneit  bátran  és  nyíltan  ostorozta.  Végre  egy  éjjel  el- 
fogatták s a főtanács  elé  állították,  mely  őt  mint  isten- 
káromló! mert  magát  Isten  fiának  mondja,  halálra  ítélte. 
A főtanácstól  Poncius  Pilátus  római  helytartó  elé  hur- 
colták s ott  azzal  vádolták,  hogy  magát  királynak  nevezi 
és  lázitja  a népet,  hogy  a császárnak  adót  ne  fizessen. 
Pilátus  ugyan  teljesen  meggyőződött  ártatlansága  felől, 
de  mert  a felbőszített  néptömeget  lecsillapítani  nem 
tudta,  sőt  állása  is  veszélyeztetve  volt,  a halálos  Ítéletet 
meggyőződése  ellenére  megerősitette  s átadta  nekik 
Jézust,  hogy  keresztre  feszítsék.  Az  ítéletet  a zsidók 
husvétját  megelőző  pénteken  a Jeruzsálem  mellett  fekvő 
Golgotha  hegyén  hajtották  végre,  hol  Jézus  a keresztfán 
kimondhatatlan  kínok  között  3 órán  át  függött.  Holttestét 
arimathiai  József  és  Nikodémus  egy  közeli  sziklába  vájt 
új  sírba  hélyezték,  de  harmadnapra  önerejéből  dicsősé- 
gesen feltámadt,  a mi  istenségének  legfényesebb  bizo- 
nyítéka. 

Feltámadása  után  Jézus  még  40  napig  ma- 
radt e földön.  Ezen  idő  alatt  tovább  oktatta  ta- 

nitványait,  rájok  ruházta  az  egyházban  a papi, 
tanítói  és  kormányzói  hatalmat,  sz.  Pétert  pedig 
egyházának  fejévé  és  legfőbb  kormányzójává 
tette  ezen  szavaival  : „Legeltesd  az  én  bárányai- 
mat, legeltesd  az  én  juhaimat."  A 40-ik  napon 
az  Olajfák  hegyéről  tanítványainak  szemeláttára 
a mennybe  emelkedett,  miután  megígérte  nekik, 
hogy  elküldi  a Szentleiket. 

3.  §. 

A Szentlélek  leszállása,  az  egyház  megalakulása, 
az  első  keresztény  hitközség. 

Jézus  mennybemenetele  után  az  apostolok  vissza- 
tértek Jeruzsálembe  s ott  folytonos  ima  között  várták 
a megígért  Szentleiket.  Eközben  sz.  Péter  indítványára 
az  áruló  Judás  helyébe  Mátyást  vették  fel  az  apostolok 
sorába. 

A zsidók  pünkösdjének  ünnepén,  tizednapra 
Jézus  mennybemenetele  után,  az  apostolok  a 
bőid.  Szűz  Máriával  azon  házban  tartózkodtak, 
amelyben  Jézus  az  Oltáriszentséget  alapította. 
Ezen  a napon  szállt  le  a Szentlélek  tüzes  nyel- 
vek alakjában,  hatalmas  zúgás  kíséretében  az 
apostolokra.  A Szentlélek  ereje  csodás  változást 
idézett  elő  rajtok.  A tudatlan  és  félénk  halászok 
különféle  nyelveken  bátran  és  nyíltan  kezdték 
hirdetni,  hogy  a megfeszített  Jézus  a világ 
Megváltója.  Péter  volt  az  első,  ki  a pünkösd 
ünnepre  összesereglett  zsidó  nép  elé  lépett  és 
oly  erővel  hirdette  Jézus  tanítását,  hogy  mind- 
járt ezen  első  nyilvános  prédikálására  háromezer 
ember  megtért,  kiket  az  apostolok  megkeresz- 
teltek. Ezek  képezték  az  első  keresztény  hit- 
községet. 

Ugyanazon  napon  a hívek  száma  — Péter  apostol 
csodatétele  folytán  — újabb  kétezerrel  szaporodott.  Mikor 
ugyanis  az  ünnep  délutánján  Péter  és  János  a templomba 
mentek,  az  ajtónál  egy  születésétől  fogva  sánta  koldust 
találtak.  Péter  a kéregetőhöz  igy  szólt:  „Aranyom  és 
ezüstöm  nincsen,  de  amim  vagyon,  azt  adok  neked.  A 
názáreti  Jézus  nevében  kelj  föl  és  járj."  A sánta  e 
szavakra  azonnal  meggyógyult,  Péter  pedig  e csodás 
gyógyulás  fölött  álmélkodó  néphez  oly  sikerrel  intézett 
beszédet,  hogy  ismét  kétezerén  tértek  és  keresztelkedtek 
meg.  A hívek  száma  tehát  már  az  első  napon  ötezerre 
szaporodott. 

Az  első  keresztény  hitközség  híveinek  száma 
napról-napra  gyarapodott,  mert  az  apostolok  foly- 
tonosan növekedő  buzgósággal  hirdették  a meg- 
feszített Jézust  és  igen  sok  csodát  műveltek 
nemcsak  Jeruzsálem,  hanem  a szomszéd  váro- 
sok betegein  is.  Ezen  hitközség  főkormányzója 
Péter,  elöljárói  pedig  a többi  apostolok  voltak. 

Az  első  egyház  hívei  nagy  szeretetben  éltek.  Szük- 
séget nem  szenvedett  közöttük  senki,  mert  a gazdagok 
oly  figyelmesek  voltak,  hogy  földjeiket  és  házaikat  is 
eladták  és  azok  árát  az  apostolokhoz  vitték,  hogy  a 
szegényebb  hívőkön  segitsenek.  Emellett  az  első  keresz- 
tények állhatatosak  és  buzgók  voltak  az  imádságban  és 
mindennap  magukhoz  vették  az  Oltáriszentséget.  Jámbor 
és  szent  életet  éltek,  egymást  kölcsönösen  testvéreknek 
hívták  s mivel  a názáreti  Jézus  hívei  voltak,  a zsidók 
őket  nazarénusoknak  nevezték. 

A hívek  testi  és  lelki  szükségleteiről  kezdet- 
ben kizárólag  csak  az  apostolok  gondoskodtak, 
később  azonban,  mikor  a hívek  száma  nagyon 
megszaporodott,  a szegények  gondozását  egyes, 
jámborlelkü  férfiakra  bízták,  kiket  részint  a zsi- 
dókból, részint  a görögökből  megtért  hívek  közöl 
választottak.  Ezek  ellen  a hívek  csakhamar  zugo- 

lódni  kezdtek,  hogy  a segély  kiosztásánál  nem 
járnak  el  igazságosan,  miért  is  az  apostolok  7 
istenfélő  férfiút  választottak,  kiket  ima  és  kéz- 
rátétel  által  diakónusokká  szenteltek.  A diakó- 
nusok a segélyadományok  kiosztásán  kívül  az 
oltárnál  is  segédkeztek,  kereszteltek  és  néha 
prédikáltak  is. 

4.  §. 

A keresztények  első  üldözése  Jeruzsálemben. 

A pünkösdi  csodás  esemény  nagyon  bán- 
totta a zsidó  főpapokat,  miért  is  Pétert  és  Jánost 
mindjárt  a sánta  meggyógyitása  után  elfogatták 
és  a főtanács  elé  állították.  Azon  kérdésre,  hogy 
kinek  nevében  merészelték  a népet  tanítani,  Péter 
egész  bátran  azt  válaszolta,  hogy  annak  a Jézus 
Krisztusnak  nevében  tanít  és  cselekszik,  akit  ők 
felfeszitettek,  de  akit  Isten  feltámasztott.  A bátor 
válasz  oly  zavarba  ejtette  a főtanácsot,  hogy 
csupán  megdorgálta,  de  szabadon  engedte  őket. 

Az  apostolok  ezen  dorgálás  után  még  nagyobb 
buzgósággal  tanítottak.  Nemcsak  a jeruzsálemi  nép, 
hanem  a környék  lakossága  is  seregestül  tódult  hoz- 
zájok,  mert  tanításukat  igen  sok  csodával  erősítették 
meg.  A főtanács  erre  mindnyájokat  börtönbe  záratta, 
de  az  éj  folyamán  Isten  angyala  kiszabadította  s a 
templomba  küldte  őket,  hogy  tovább  hirdessék  Jézus 
tanítását.  A főtanács  újból  elfogta  és  keményen  meg- 
dorgálta őket,  sőt  midőn  Péter  a többiek  nevében  a 
dorgálásra  azt  felelte,  hogy  : „Inkább  kell  engedelmes- 
kedni Istennek,  mint  az  embereknek",  a tanács  tagjai 
az  apostolokat  meg  akarták  öletni.  Ezen  gonosz  szán- 
dékuktól csupán  a nagytekintélyű  Gamáliel  tanácsára 
állottak  el,  ki  igy  szólt : „Ha  az  apostolok  műve  embe- 
rektől van,  magától  is  el  fog  pusztulni,  ha  pedig  Isten- 

tői  ered,  ti  azt  le  nem  ronthatjátok".  A főtanács  erre 
megelégedett  azzal,  hogy  az  apostolokat  megostoroztatta 
és  ismételten  megfenyegette 

A zsidók  haragját  leginkább  István,  az  első 
diakónus  ingerelte  fel  maga  és  a mindinkább 
gyarapodó  egyház  ellen,  mert  igen  sok  csodát 
tett  és  oly  bölcseséggel  hirdette  Jézus  tanítását, 
hogy  sokszor  a vele  vitázó  Írástudókat  is  meg- 
szégyenítette. Ellenségei  a tanács  elé  hurcolták 
és  ott  hamis  tanuk  segélyével  Isten-káromlással 
vádolták.  Védőbeszédével  a zsidókat  még  inkább 
magára  haragította  s midőn  végül  még  „ke- 
ménynyakuaknak"  is  nevezte  őket,  kik  a Szent- 
lélek kegyelmének  ellenállának,  nagy  zsivaj  kö- 
zött a városból^  kihurcolták  a vesztőhelyre  s 
agyonkövezték.  Ő volt  az  első  vértanú , ki  Krisztus 
tanítása  miatt  — ellenségeiért  imádkozva  — -. 
halált  szenvedett. 

István  agyonkövezése  nem  elégítette  ki  a zsidók 
bosszúját,  sőt  utána  a keresztényeket  oly  hevesen  kezd- 
ték üldözni,  hogy  emiatt  az  apostolok  kivételével  csak- 
nem mindnyájan  elhagyták  Jeruzsálemet.  Az  üldözés 
azonban  a keresztény  vallásnak  nem  kárára,  hanem 
még  előnyére  vált,  mert  a minden  irányban  szétszéledt 
hívek  Jézus  tanitását  olyan  helyeken  is  terjeszteni 
kezdték,  ahová  üldözés  nélkül  az  csak  jóval  későbben 
jutott  volna. 

5.  §.  ' 

A pogány  ok  megtérésének  kezdete,  a kereszté- 
nyek második  üldözése. 

Az  apostolok  eleinte  kizárólag  csak  a zsidó  nép 
között  terjesztették  Krisztus  tanitását,  de  midőn  a ke- 
resztények az  üldözés  miatt  Jeruzsálemből  messze 
vidékekre  elszéledtek,  az  evangélium  a pogányok  között 
is  mindinkább  terjedni  kezdett.  Az  apostolok  ismerték 

ugyan  Jézus  parancsát:  „Elmenvén  az  egész  világra, 
tanítsatok  minden  nemzeteket",  mindazonáltal  a pogá- 
nyoknak  az  egyházba  való  fölvételétől  kezdetben  tar- 
tózkodtak s erre  nézve  különös  isteni  kijelentést  vártak. 
Isten  ezen  kijelentést  Péter  apostol  által  adta  meg. 

Midőn  Péter  a keresztény  hívek  látogatása 
végett  Joppéban  tartózkodott,  csodálatos  látomása 
volt;  azt  látta,  hogy  az  égből  egy  különféle 
tiszta  és  tisztátalan  — állatokkal  megtelt  nagy 
lepedő  ereszkedik  alá  ezen  szavak  kíséretében  : 
„Kelj  fel  Péter,  öljed  és  egyed. “ Midőn  pedig 
ő vonakodott  a tisztátalan  állatokhoz  nyúlni,  a 
, felülről  jövő  szózat  ezt  felelte:  „Amit  Isten 

megtisztított,  te  tisztátalannak  ne  mondd."  Péter 
e csodás  látomás  jelentését  csak  akkor  értette 
meg,  midőn  kevéssel  utóbb  Kornél  pogány  ró- 
mai százados  hívására  Cezareába  ment  s ott 
megtudta,  hogy  a százados  is  égi  jelenésben 
részesült,  s egyultal  azt  is  tapasztalta,  hogy  Kor- 
nél és  a környezetében  levő  pogányok  még  a 
kerésztség  fölvétele  előtt  elnyerték  a Szentlélek 
kegyelmét.  Ebből  megértette,  mily  téves  a zsi- 
dóból lett  keresztények  azon  véleménye,  hogy 
az  evangélium  csak  őket  illeti,  vagyis  megtudta, 
hogy  az  egyház  kebelébe  a pogányok  is  föl- 
vehetők.  Erre  a századost  és  családját  környeze- 
tével együtt  megkeresztelte. 

Az  apostolok  azután  a pogányok  között  is  hirdet- 
ték az  evangéliumot  és  közülök  is  igen  sok  hívőt  nyert 
az  egyház.  Legtöbben  tértek  meg  Szíria  fővárosában, 
Antiochiában ; itt  előbb  Barnabás,  majd  Saul  (a  későbbi 
Pál)  tanított,  Péter  apostol  pedig  szervezője  és  hat  éven 
át  püspöke  volt  ezen  virágzó  hitközségnek,  mely  arról 
is  nevezetes,  hogy  a megtértek  itt  nevezték  magukat 
először  keresztényeknek. 

Mig  a pogányok  megtérésével  a hívek  szá- 
ma egyre  szaporodott,  addig  Jeruzsálemben  a 
legvirágzóbb  egyház  ismét  nehéz  viszonyok  közé 
került.  Heródes  Agrippa  — Judea  és  Szamaria 
királya  — a keresztényeket  a legnagyobb  ke- 
gyetlenséggel üldözni  kezdte,  hogy  ezáltal  a 
zsidó  nép  kegyét  megnyerje.  Idősb  Jakab  apos- 
tolt lefejeztette,  Pétert  pedig  börtönbe  vetette 
oly  szándékkal,  hogy  a húsvéti  ünnepek  után 
őt  is  kivégezteti.  Amint  a hívek  ezt  megtudták, 
szünet  nélkül  imádkoztak  Péterért.  Isten  meg  is 
hallgatta  a buzgó  imát,  mert  Pétert  a börtönből 
egy  angyal  által  csodálatos  módon  kiszabadí- 
totta ; ő ezután  Jeruzsálemből  eltávozott. 

6.  §. 

Az  apostolok  szétosztása. 

A második  üldözés  tartama  alatt  az  apostolok, 
miután  ifjabb  Jakab  apostolt  a jeruzsálemi  egy- 
ház püspökévé  tették,  mindnyájan  elhagyták 
Jeruzsálemet  és  Jézus  parancsához  híven  el- 
mentek az  egész  világra  hirdetni  az  evangéliu- 
mot minden  nemzeteknek. 

Sz.  Péter  legelőször  Antiochiát  látogatta 
meg  s miután  itt  püspököt  rendelt  maga  helyett, 
Kisázsián  keresztül  a 42-ik  évében  Rómába  ment, 
hol  a keresztények  első  püspöke  lett  és  25  éven 
át  kormányozta  Krisztus  egyházát.  Nehány  évvel 
később  (49-ben),  mivel  Claudius  császár  a ke- 
resztényeket Rómából  kiűzte,  visszatért  Jeru- 
zsálembe s ott  elnöke  volt  azon  apostoli  zsinat- 
nak, amelyen  kimondották,  hogy  a pogányokból 

lett  keresztényekre  nézve  Mózes  törvényei  nem 
kötelezők.  Claudius  halála  után  ismét  visszatért 
Rómába,  s ott  mint  a Nero  császár  által  támasz- 
tott üldözés  vértanúja  fejezte  be  életét  67-ben. 
Nero  elfogatta  s 9 hónapi  börtönbüntetés  után 
kereszthalálra  Ítélte.  Saját  kívánságára  fejjel  le- 
felé feszítették  keresztre,  mert  nem  tartotta  ma- 
gát méltónak  arra,  hogy  úgy  haljon  meg  a ke- 
resztfán, mint  Jézus. 

Sz.  Pál  római  polgárjoggal  biró,  előkelő 
farizeus  családból  származott  és  kiváló  nevelés- 
ben részesült.  Előbb  Saulnak  hívták  s a keresz- 
tényeket a legnagyobb  gyűlölettel  üldözte,  de 
később  — miután  csodálatos  módon  megtért  — 
legbuzgóbb  terjesztője  lett  az  evangéliumnak. 
Három  nagy  apostoli  útjában  bejárta  az  egész 
— akkor  ismert  — világot  és  meggyőző  beszé- 
deivel különösen  a pogányok  között  mindenütt 
virágzó  hitközségeket  alapított ; ezért  nevezzük 
őt  a nemzetek  apostolának.  Az  utazással  járó 
sok  fáradság  után  hosszabb  ideig  fogságban  is 
sínylődött  s innen  irta  az  általa  szervezett  egy- 
házakhoz azon  szép  leveleit,  amelyeknek  egyes 
szakaszait  a szent  miséken  most  is  olvassuk. 
Amint  a fogságból  kiszabadult,  előbb  Spanyol- 
országban  hirdette  Isten  igéjét,  majd  újból  be- 
járta az  általa  alapított  keresztény  hitközségeket. 
Ezen  útja  alatt  Korinthusban  találkozott  szent 
Péterrel,  kivel  Rómába  ment,  hogy  az  ottani  ke- 
resztényeket az  üldözések  idején  bátorítsa  és 
vigasztalja.  Ott  azonban  csakhamar  ugyanazon 
börtönbe  került,  amelyben  sz.  Péter  is  fogva 
volt  és  Nero  császár  — mint  római  polgárt  — 

fejvesztésre  ítélte;  sz.  Péterrel  egy  napon  67- 
’oen  szenvedett  vértanú  halált.*) 

Ifjabb  sz.  Jakab  egyike  volt  a legtekintélyesebb 
apostoloknak.  Jámbor  és  szigorú  életmódja  miatt  még 
a zsidók  előtt  is  nagy  tiszteletben  állott  s igen  méltó 
volt  arra,  hogy  Jeruzsálem  első  püspöke  legyen.  Csu- 
pán a zsidók  főpapja  gyűlölte,  kinek  bujtogatására  a 
harmadik  üldözés  idején  előbb  ledobták  a templomról, 
aztán  megkövezték  s mivel  még  ekkor  is  élt  és  gyilko- 
saiért imádkozott,  hóhéráinak  egyike  doronggal  ütötte 
agyon. 

Sz.  János  az  apostolok  szétoszlása  után  Efezusba 
ment  s onnan  kormányozta  a kisázsiai  hitközségeket. 
Domicián  császár  Rómába  idézte  s ott  forró  olajba  do- 
batta, de  abból  sértetlenül  jött  ki ; majd  méregpohárra 
ítélte,  de  azt  megáldotta  s a méreg  hatás  nélkül  maradt. 
Ezután  Pathmos  szigetére  száműzték  s ott  irta  meg  a 
„Titkos  jelenések  könyvét".  Majd  ismét  Efezusba  tért 
vissza,  hol  késő  öregségében,  csaknem  száz  éves  korá- 
ban halt  meg. 

A többi  apostol  működésének  az  újszövet- 
ségi szentirásban  semmi  nyoma  sincs,  csupán 
a későbbi  följegyzésekből  és  a szent  hagyomá- 
nyokból tudjuk,  hogy  Ázsia  belsejében  s annak 
déli  és  nyugati  részein  mindnyájan  egyforma 
buzgósággal  hirdették  Isten  igéjét,  mindenütt 
számos  csodával  és  vértanú  halálukkal  erősítették 
meg  a keresztény  hit  igazságait.  Egyedül  szent 
János  halt  meg  természetes  halállal.  Hasonló- 
képen nem  maradt  reánk  semmi  bizonyos  a bőid. 
Szűz  további  életéről,  sőt  halálának  idejét  és 

*)  A szent  hagyomány  szerint  levágott  feje  jó  messze  elgu- 
rult, miközben  a kifolyó  vér  mind  hidegebb  lett.  Ezen  útjában  3 
helyen  megállapodott  s mindénik  helyen  nyomban  egy-egy  forrás 
fakadt.  E három  — meleg,  langyos  és  hideg  — forrás  „Szent  Pál 
forrásai"  néven  Rómában  ma  is  látható. 

helyét  sem  tudjuk  biztosan.  Némelyek  szerint 
mindvégig  Jeruzsálemben  élt,  mások  szerint  sz. 
Jánost  Efezusba  is  elkísérte  s ott  hunyt  el. 

7.  §. 

Jeruzsálem  pusztulása,  a zsidók  szétszóratása. 

A megígért  Megváltó  eljövetelével  a zsidó  nép  be- 
fejezte fontos  feladatát,  sőt  az  Ur  Jézussal  való  durva 
bánásmódja  miatt  azt  is  nagyon  megérdemelte,  hogy 
beteljesüljön  Üdvözítőnknek  Jeruzsálem  pusztulására 
vonatkozó  jövendölése.  A szörnyű  jóslat  csakugyan 
teljesült,  a büntetés  ideje  elérkezett.  Erre  az  adott  okot, 
hogy  a zsidók  Gessius  Florus  római  helytartó  zsarnok- 
sága miatt  végképen  elkeseredtek  és  a 66-ik  évben  nyílt 
lázadásban  törtek  ki  a római  uralom  ellen.  A zsidók 
eleinte  több  győzelmet  arattak  a római  helyőrség  fölött, 
de  midőn  a római  fősereg  Vespasián  vezérlete  alatt 
megérkezett,  csakhamar  egész  Galilea  a rómaiak  hatalma 
alá  jutott.  Vespasián  akkor  Rómába  sietett,  hol  Nero 
öngyilkossága  után  császárrá  választották,  a háború 
folytatását  pedig  fiára,  Titusra  bízta.  Titus  okos  számí- 
tással lassan  közeledett  Jeruzsálem  felé,  melynek  anélkül 
is  tultömött  falai  közé  a zsidók  a húsvéti  ünnepek  alkal- 
mából ezrenkint  tódultak.  A keresztények  visszaemlé- 
keztek' Jézus  ezen  szavaira  : „Midőn  látjátok  hadseregtől 
körülvétetni  Jeruzsálemet,  tudjátok  meg,  hogy  elközelgett 
annak  pusztulása",  azért  még  az  ostrom  előtt  elhagyták 
a várost  és  a Jordán  folyón  túl  fekvő  Pella  nevű 
városba  menekültek. 

Az  ostrom  a 70-ik  évben  május  elejétől  szeptem- 
ber közepéig  tartott,  mely  alatt  a zsidók  a háború  min- 
den borzasztóságát  átszenvedték.  Mivel  a holtakat  nem 
volt  hová  temetni,  a várfalak  melletti  sáncokba  dobták, 
ami  a nyári  hőségben  csakhamar  tűrhetetlen  bűzt  és 
dögvészt  okozott ; a menekülőket  az  ellenség  elfogta  s 
a várossal  szemközt  fekvő  dombon  százával  keresztre 
feszitette ; a folytonosan  növekedő  éhség  végre  oly  fokra 

emelkedett,  hogy  némely  anyák  saját  gyermeküket  ölték 
és  sütötték  meg  eledelül,  mások  pedig  száraz  bőrdara- 
bokkal és  régi  szénával  táplálkoztak. 

Hiába  szólitotta  fel  Titus  a zsidókat,  hogy  adják 
fel  a várost,  hiába,  ismételte  a megkegyelmezési  ajánla- 
tokat, a zsidók  ezen  szörnyű  helyzetök  dacára  is  maka- 
csul ellenállottak.  Az  ostrom  eredménye  végre  is  az  lett, 
hogy  Titus  egymásután  elfoglalta  az  erődítéseket ; a 
templomot  ugyan  Titus  meg  akarta  kímélni,  de  egy 
katona  a parancs  dacára  üszköt  dobott  reá  s a várossal 
együtt  az  is  elpusztult.  Az  ostrom  alatt  több,  mint  egy 
millió  zsidó  elpusztult,  mintegy  százezer  pedig  fogságba 
került,  kiket  rabszolgák  gyanánt  eladtak  s a világon 
mindenfelé  szétszórtak.  így  szállott  a megátalkodott 
zsidó  nép  fejére  azon  szörnyű  átok,  melyet  Jézus  elíté- 
lésekor önmagára  mondott:  „Az  ő vére  mi  rajtunk  és 
gyermekeinken." 

8.  §. 

A keresztények  háromszáz  éves  üldözése. 

A pogányok  eleinte  közömbösen  nézték  a keresz- 
tény vallás  gyors  terjedését,  de  midőn  azt  látták,  hogy 
az  általuk  lenézett  uj  vallás  a rómaiak  államvallását 
megsemmisítéssel  fenyegeti,  előbb  mindenféle  rágalmakat 
koholtak  és  terjesztettek  ellenük,  majd  pedig  a legke- 
gyetlenebb üldözésekkel  akarták  a kereszténységet  telje- 
sen kiirtani.  Rájok  fogták,  hogy  istentagadók  és  felség- 
sértők , mert  a pogány  istenek  és  császárok  szobrai  előtt 
áldozatot  bemutatni  vonakodtak ; mivel  isteni  tiszteletre 
és  a szent  áldozásra  csak  éjjel,  magánházaknál  jöhettek 
össze,  rájok  fogták,  hogy  lázadók , kik  ártatlan  gyerme- 
keket ölnek  s annak  húsából  és  véréből  lakmároznak. 
Mindezen  rágalmakat  a pogány  papok  s a bálványokat 
készítő  iparosok  és  kereskedők  terjesztették  leginkább, 
mert  templomaik  mindegyre  üresebbek  lettek  és  jöve- 
delmük csökkent;  ezek  tehát  arra  törekedtek,  hogy  a 
népet  és  a császárokat  a keresztények  ellen  ingereljék. 

A római  birodalomban  tízszer  tört  ki  a véres 

üldözés  a keresztények  ellen  és  majdnem  300 
évig  tartott.  Némelykor  alábbszállott  a kegyet- 
lenkedés, de  teljesen  nem  szűnt  meg  akkor  sem, 
mikor  a keresztények  iránt  jóindulatú  császárok 
uralkodtak;  mert  olyan  törvényeik  voltak,  amelyek 
alapján  könnyű  volt  ellenök  bármely  pillanatban 
üldözést  támasztani.  S a keresztények  ezen  hosszú 
idő  alatt  is  állhatatosak  maradtak,  készebbek 
voltak  a legiszonyúbb  kínok  között  meghalni, 
mint  hitöket  megtagadni.  A vesztőhelyre  nyugod- 
tan és  bátran  mentek,  a mi  a pogányokat  még 
inkább  felbőszítette  ellenök. 

A keresztényeknek  első  üldözője  Nero  volt 
(54  — 68).  Ez  a gonoszlelkü  császár  Rómát  csupa 
szeszélyből  felgyújtotta,  hogy  a rettenetes  tűz- 
vészben gyönyörködjék,  s hogy  a gyanút  magá- 
ról elhárítsa,  a gonosz  tett  elkövetését  a keresz- 
tényekre fogta,  kiket  emiatt  a pogányok  az  egész 
birodalomban  üldözni  kezdtek. 

Nero  parancsára  tömérdek  keresztényt  rettenetes 
és  válogatott  kínzással  végeztek  ki.  Némelyeket  keresztre 
feszítettek,  vagy  vadállatokkal  marcangoltattak  szét, 
másokat  elevenen  megnyuztak,  szétfürészeltek,  karóba 
húztak  ; ismét  másokat  szurokkal  bevonva  félig  a földbe 
ástak  és  este  meggyuj tolták,  hogy  fáklyák  gyanánt  vi- 
lágítsanak. Ezen  üldözés  alatt  szenvedett  vértanú  halált 
Rómában  sz.  Péter  és  sz.  Pál  apostol. 

A következő  üldözések  Domicián,  Traján,  Márk 
Aurél,  Septimius  Sever  és  Maximin  császárok  uralko- 
dása idején  tötténtek. 

Legkegyetlenebb  volt  a Decius  (249  -251) 
császár  alatt  kitört  hetedik  üldözés.  Ez  ugyanis 
azt  rendelte  el,  hogy  a keresztényeket  ne  öljék 
meg,  hanem  a legválogatottabb  kínzások  által 

szent  vallásuk  megtagadására  kényszeritsék.  Az 
volt  tehát  a szándéka,  hogy  a keresztény  vallást 
kiirtsa,  de  a polgárokat  az  államnak  meg- 
tartsa. Nem  csoda,  hogy  a kinzások  között  is 
állhatatos  hívek  mellett  elég  nagy  volt  azok 
száma  is,  kik  a legerősebb  lélekkel  léptek  ugyan 
a kinpadra,  de  a kinok  fokozása,  újból  való 
ismétlése  és  végtelen  hosszúsága  alatt  végre 
mégis  megtörtek  és  hitöket  megtagadták.  Ezeket 
elesetteknek  nevezték. 

Az  összes  üldözések  között  legvérengzőbb 
volt  a Dioklecián  (284 — 305)  által  támasztott 
tizedik  üldözés.  Egymásután  adta  ki  kegyetlen 
rendeletéit,  amelyekben  a keresztény  templomok 
lerombolását,  a püspökök,  papok  és  diakónusok 
börtönbe  vetését,  az  állhatatos  keresztények 
iszonyú  kínzását  parancsolta,  végül  pedig  elren- 
delte mindazon  keresztények  kivégzését,  kik  a 
pogányokkal  áldozni  vonakodnak.  Erre  iszonyú 
vérontás  kezdődött  az  egész  birodalomban  s mivel 
a régi  kinzóeszközök  nem  voltak  elegendők,  na- 
ponkint újakat  és  újakat  alkalmaztak. 

A hosszú  és  véres  üldözések  a tervezett 
célt,  az  egyház  megsemmisítését  el  nem  érték, 
sőt  azt  még  jobban  megszilárdították.  A sok 
csoda,  mely  a vértanuk  kínzásánál  és  kivégzé- 
sénél történt,  igen  sokszor  a legkeményebb  szívű 
pogányokat  is  megrendítette,  a hősies  önfeláldo- 
zás és  hűség  pedig,  mellyel  hitökhöz  még  a 
legirtózatosabb  kinzások  között  is  állhatatosak 
maradtak,  még  az  ellenségben  is  tiszteletet  és 
rokonszenvet  ébresztett.  Ez  okozta  azt,  hogy  a 
vértanuk  kiontott  vére  csakhamar  még  jobban 
elterjesztette  a keresztény  vallást. 

9.  § 

Vallási  és  erkölcsi  élet. 

Krisztus  egyházában  az  egységes  központ 
kezdettől  fogva  meg  volt.  A legfőbb  hatalmat 
maga  az  Üdvözítő  ruházta  sz.  Péterre,  róla  pedig 
utódjára,  a római  püspökre  szállott,  aki  minden- 
kor az  egyház  fejének  volt  elismerve.  Ezt  egyéb 
bizonyítékok  mellett  igen  világosan  igazolja  az, 
hogy  a korinthusi  hívek  vitás  ügyök  elintézését 
sz.  Kelemen  római  püspöktől  kérték,  jóllehet 
sz.  János  apostol  akkor  még  élt  és  hozzájok 
közelebb  is  volt.  Az  apostolok  hatalma  a püs- 
pökökre szállott,  kik  mellett  hatalommal  bírtak 
még  az  egyházban  az  áldozárok  és  diakónusok 
(szerpapok),  valamint  a kisebb  szolgálatokra  ki- 
választott és  fölszentelt  férfiak  és  nők. 

Az  első  keresztények  életét  a példás  buzgóság 
jellemzi.  Nemcsak  minden  cselekvés  kezdetén  és  végén, 
hanem  munkaközben,  sőt  még  éjjel  is  imádkoztak.  Az 
imát  később  határozott  időhöz  kötötték  s ebből  fejlőd- 
tek ki  lassankint  a kánoni  napi-idők,  mikor  közös  imára 
a templomban  kellett  összegyülniök. 

Az  istenitiszteletet  eleinte  magánházakban, 
majd-  külön  e célra  szolgáló  épületekben,  az 
üldözések  idején  pedig  rejtett  helyeken,  erdők- 
ben, barlangokban,  főképen  pedig  földalatti  temet- 
kezési helyeiken,  az  u.  n.  katakombákban  tar- 
tották. Az  istenitisztelet  központja  a sz.  mise 
volt,  melyet  valamely  vértanú  sírja  fölött  mu- 
tattak be.  Az  áldozathoz  szükséges  kenyeret  és 
bort  — néha  egyéb  ajánlatokat  is  — a hívek 
maguk  hozták;  a sz.  misén  minden  jelenlevő 
két  szín  alatt  áldozott,  a betegekhez  és  foglyok- 

hoz  pedig  csak  a kenyér  színe  alatt  vitték.  Az 
üldözések  idején  az  Oltáriszentséget  szintén  csak 
kenyér  színe  alatt  a hívek  maguknál  is  tartották, 
hogy  vértanúi  haláluk  előtt  erősitőjök  legyen. 
Az  áldozás  után  a sz.  misétől  felmaradt  kenyér- 
ből és  a magukkal  hozott  eledelekből  a keresz- 
tény szeretet  és  egyenlőség  jeléül  lakomát  ren- 
deztek, melynek  agape  volt  a neve. 

Az  egyház  tagjainak  száma  kezdetben  csu- 
pán a felnőttek  megtérése  által  szaporodott,  kiket 
azonnal  megkereszteltek.  Később  azonban  az 
égyház  óvatosabb  lett,  s hogy  a felvétetni  kívá- 
nókat jobban  kiismerje  s őket  a keresztség  méltó 
fölvételére  előkészítse,  rövidebb,  vagy  hosszabb 
ideig  (2 — 3 évig)  tartó  tanulási-  és  próbaidőt 
rendelt ; az  ilyen  tanulókat  katekumeneknek  ne- 
vezték. Ezeket  a hittitkokra  csak  lassankint, 
fokozatosan  tanították  be,  a legfontosabb  hittit- 
kokat pedig  csak  utoljára,  kevéssel  a keresztelés 
előtt  közölték  velők,  attól  félt  ugyanis  az  egyház, 
hogy  a meg  nem  bizható  katekumeneK  a hit- 
titkokat esetleg  elárulják.  Az  egyháznak  ezen 
eljárását  titok-fegyelemnek  nevezzük.  Szokásban 
volt  az  egészen  kicsiny  gyermekek  megkeresz- 
telése  is,  ezeket  a hittitkokra  később  szüleik, 
vagy  keresztszüleik  tanították.  A bérmálást  azon- 
nal a keresztelés  után  szolgáltatták  ki,  mely  után 
az  uj  hívőt  fehér  ruhába  öltöztették  s az  Oltári- 
szentségben  részesült  (a  kis  gyermeket  csak  bor 
színe  alatt  áldoztatták).  A keresztség  után  nyert 
fehér  öltönyt  8 napon  át  viselték,  s ezen  napo- 
kat szent  időnek  tekintették.  A bünbánattartás 
szentsége  az  ősi  egyházban  igen  szigorú  volt 

és  két  cselekvényt  foglalt  magában : a gyónást 
és  az  elégtételt.  A gyónás  vagy  nyilvános,  vagy 
félig  nyilvános,  vagy  titkos  volt;  a nyilvános 
gyónást  rendesen  a titkos  előzte  meg.  Az  elég- 
tétel is  vagy  nyilvános,  vagy  magánjellegű  volt. 
A nyilvános  vezeklés  rendesen  több  évig,  sőt 
néha  az  egész  életen  keresztül  tartott,  de  a vér- 
tanuk, vagy  hitvallók  közbenjárására  a püspök 
megrövidíthette,  vagy  egészen  el  is  engedhette 
(búcsú). 

Ünnepnapok  voltak  a vasárnap,  husvét,  pünkösd 
és  vizkereszt ; a görög  egyházban  a karácsonynak  az 
V.  századig  külön  ünnepe  nem  volt,  hanem  együtt  ün- 
nepelték a vizkereszttel.  Ezen  3 nagy  ünnepet  böjt  és 
éjjeli  virrasztás  előzte  meg.  Ezenkívül  a b.  Szűz  életé- 
ből vett  eseményeket  is  már  a legrégibb  időktől  fogva 
megülték.  Böjti  napok  voltak  a szerda,  péntek  és  a 
husvét  előtti  40  nap.  Ez  utóbbit  az  első  keresztények 
igen  szigorúan  tartották,  csupán  este  vettek  magukhoz 
némi  száraz,  növényi  eledelt. 


MÁSODIK  IDŐSZAK. 

io.  §. 

Nagy  Konstantin. 

Miután  a keresztény  vallás  ereje  a zsidók 
irigységét  és  a pogányok  kegyetlenségét  legyőzte, 
Isten  jobb  időket  hozott  az  egyházra ; nemcsak 
a véres  üldözésektől  szabaditotta  meg,  hanem 
dicsőségesen  fel  is  magasztalta.  Ennek  eszköz- 
lésére Nagy  Konstantint  választotta,  ki  306-tól  a 
római  birodalom  nyugati  részét  kormányozta. 

A nagy  kiterjedésű  római  birodalmat  a kormány- 
zás könnyítése  céljából  már  Dioklecián  császár  4 részre 
osztotta;  a nyugati  rész  a mai  Angol-,  Francia-  és 
Spanyolországból,  a keleti  rész  Egyiptomból  és  Ázsia 
meghódított  részeiből  állott,  a két  középső  pedig  Olasz  - 
ország  és  Afrika,  — továbbá  a mai  Balkán  félsziget 
és  Kisázsia  kormányzására  terjedt.  A nyugati  tartomá- 
nyok császárja  Konstancius  Klorus  volt ; ennek  és  a 
már  keresztény  sz.  Ilonának  fia  volt  Nagy  Konstantin, 
ki  atyjának  az  uralkodásban  utóda  lett.  Á fiatal  császár 
a keresztények  iránt  már  megtérése  előtt  jó  indulattal 
viseltetett,  mert  rólok  anyjától  sok  jót  hallott.  Már 
3 12-ben  kiadta  a türelmi  rendeletet,  melyben  a keresz- 
tényeknek szabad  vallás  gyakorlatot  biztosított,  de  a 
pogányok  áttérését  eltiltotta. 

Nagy  Konstantin  megtérését  egy  csodás  égi 
tünemény  idézte  elő.  0 ugyanis  312-ben  hábo- 
rúba keveredett  Makszentiussal,  ki  Olaszország  és 
Afrika  fölött  uralkodott,  s midőn  látta,  hogy 
ellenfele  seregei  jóval  erősebbek,  buzgó  lélekkel 
a keresztények  Istenéhez  folyamodott  segítségért. 
Kérelmének  meghallgatását  csodás  jel  adta  tud- 
tára : világos  nappal  egy  fényes  kereszt  jelent 
meg  az  égen  ezen  körirattal : Ezzel  győzzél.  E 
látvány  jelentése  fölött  — melynek  az  egész 
hadsereg  tanúja  volt  — jóidéig  gondolkodott, 
de  még  azon  éjjel  megjelent  álmában  Krisztus 
és  meghagyta  neki,  hogy  az  égen  látott  jelvényt 
alkalmazza  a pajzsokra  és  hadi  zászlókra  s úgy 
menjen  az  ütközetbe.  Konstantin  ennek  eleget 
tett ; az  összes  zászlókat,  a katonák  paizsát,  sőt 
saját  sisakját  is  a kereszt  jelével  és  Krisztus  Jézus 
kezdőbetűivel  (X.  P.)  díszítette  fel  és  Róma  kö- 
zelében, a milviusi  hídnál  nemsokára  fényes 
győzelmet  aratott  Makszentius  fölött,  ki  ott  maga 
is  elesett. 

Ezen  győzelem  után  Nagy  Konstantin  ünne- 
pélyesen bevonult  Rómába  s az  egész  Olasz- 
országot birtokába  vette,  majd  Milánóba  ment 
és  313-ban  ott  adta  ki  azon  rendeletét,  melyben 
a keresztények  üldözését  megtiltotta  s a keresz- 
tény vallás  fölvételét  mindenkinek  megengedte. 

Nagy  Konstantin  későbbi  rendeletéi  is  sok  előny- 
ben részesítették  a keresztényeket.  Így  elrendelte  a 
keresztények  templomainak  és  birtokainak  visszaadását, 
a vasárnap  megünneplését,  — a keresztrefeszités  bün- 
tetését eltörölte,  az  egyházi  birtokokat  adómentesekké 
tette  s az  állami  hivatalokban  keresztényeket  alkalma- 
zott. A keresztényeknek  nyújtott  kedvezések  miatt  a 
pogányok  tömegesen  vették  fel  a keresztséget  s igyr  a 
bálványimádás  a római  birodalomban  minden  erőszak 
nélkül,  önmagától  megszűnt,  a keresztény  vallás  pedig 
uralkodóvá  lett.  Nagyban  előmozdította  a kereszténység 
ügyét  azzal  is,  hogy  édes  anyja,  sz.  Ilona  buzdítására 
— ki  326-ban  a sz.  keresztet  is  felkutatta*)  — Jeruzsá- 
lemben, Bizáncban,  Antiochiában  és  Nikomediában  nagy- 
szerű templomokat  építtetett  s azokat  gazdag  jövedel- 
mekkel látta  el. 

Székhelyét 330-ban  Rómából  Bizancbahelyezte 
át  és  azt  olyan  Uj  Rómává  tette,  melyben  po- 
gány templom  nem  volt.  E várost  saját  nevéről 
Konstantinápolynak  nevezte  el.  A keresztséget 
csak  kevéssel  337-ben  bekövetkezett  halála  előtt 
vette  fel,  mivel  egész  életében  az  volt  a vágya, 
hogy  Üdvözítőnk  példája  szerint  a Jordán  vizé 
ben  keresztelkedjék  meg,  amire  azonban  nem 
volt  alkalma.  A görög  egyház  a világtörténelem 
ezen  egyik  legnagyobb  alakját  mint  szentet 
tiszteli. 

*)  A pogányok,  hogy  Jézus  keresztjére  soha  rá  ne  akadhas- 
sanak, a golgothai  három  keresztet  mélyen  elásták  és  fölébe  pogány 
templomot  emeltek.  Egy  Judás  nevű  öreg  zsidó  ezt  szóhagyomány- 
ból tudta  és  sz.  Ilona  császárnét  ő vezette  nyomra. 

11.  §. 

Téves  tanítások. 

A szentirás  bizonyítja,  hogy  az  apostoloknak  már 
kezdetben  igen  sok  téves  eszme  és  gonosz  ferdítés 
ellen  kellett  küzdeniük,  melyek  Jézus  tanítását  megha- 
misítani törekedtek.  Mindazokat,  akik  vagy  többet,  vagy 
kevesebbet  hisznek,  mint  amennyit  Jézus  tanított  s az 
apostolok  prédikáltak,  eretnekeknek  nevezzük. 

Alig  szűnt  meg  a keresztények  véres  üldözése,, 
egymás  után,  majdnem  szakadatlan  láncolatban  oly 
eretnekségek  léptek  fel,  melyek  a leglényegesebb  hit- 
igazságokat kezdték  tagadni,  vagy  legalább  elferdítették. 
Ezek  közül  legfontosabbak  az  áriusi,  macedoni,  nestorián 
és  a monofizita  tévtanok. 

1.  Arius  alexandriai  áldozópap  azt  állította,  hogy 
a Fiú  Isten  nem  öröktől  fogva  van  ; nem  ugyanazon 
isteni  lényegü  az  Atyával,  hanem  Isten  teremtménye. 
Szerinte  Jézus  nem  valóságos  Isten,  hanem  Isten  őt 
csak  fiául  fogadta  s azért  őt  most  jogosan  imádjuk. 
Mivel  ezen  tévely  mindjobban  terjedni  kezdett,  Nagy 
Konstantin  császár  I.  Szilveszter  pápával  egyetértve  a 
325.  évben  Niceába  összehívta  az  első  egyetemes  zsinatot. 
Ezen  zsinaton  318  püspök  Árius  tanítását  egyhangúlag 
elitélte  s hitvallásban  kimondotta,  hogy  Jézus  Krisztus 
valóságos  Isten  és  egylényegü  az  Atya  Istennel.  Erre 
N.  Konstantin  Áriust  száműzte.  Ezen  téves  tanítás  a 
római  birodalomban  eléggé  sokáig  fenntartotta  magát, 
bár  igen  sok  hittudós  küzdött  ellene ; legerősebb  ost- 
romlója volt  sz.  Athanáz  alexandriai  püspök. 

2.  Árius  tanításából  uj  tévely  keletkezett,  mely  a 
Szentlélek  istensége  ellen  irányult.  Macedonius  konstanti- 
nápolyi püspök  ugyanis  azt  tanította,  hogy  a Szentlélek 
nem  Isten,  hanem  csak  az  Atya  és  Fiú  szolgája,  az 
angyalokhoz  hasonló  teremtmény.  Mivel  ezen  téves  taní- 
tás szélesebb  körben  elterjedt,  Nagy  Theodoz  császár  a 
római  pápa  beleegyezésével  381-ben  Konstantinápolyba 
összehívta  a II.  egyetemes  zsinatot,  melyre  150  püspök: 
jelent  meg.  Ezen  zsinat  a Szentlélek  istenségét  ünnepé- 
lyesen kimondotta  s a „niceai  hitvallás  “-hoz  ezen  sza- 

vakat  csatolta:  „Hiszünk  a Szentiélekben,  ki  az  Atyától 
származik  és  az  Atyával  és  Fiúval  együtt  imádtatik.  “ 
Macedonius  téves  tanításának  legnagyobb  ostromlója 
nazianzi  sz.  Gergely  volt. 

3.  Nestorius  konstantinápolyi  pátriárka  azt  taní- 

totta, hogy  Krisztusban  nemcsak  két  természet,  hanem 
két  személy  is  van : isteni  és  emberi  s a bőid.  Szűz 

Mária  Jézusnak  csak  mint  embernek  anyja.  Ezen  téves 
tanítást  az  efezusi  (III.  egyetemes)  zsinat  kárhoztatta 
431-ben,  mely  kimondotta,  hogy  Krisztusban  az  isteni  és 
emberi  természet  egy  isteni  személyben  van  egyesülve  s 
a bőid.  Szűz  Mária  Istennek  anyja.  A zsinat  Nestoriust 
püspöki  méltóságától  megfosztotta,  a császár  pedig 
száműzte. 

4.  Eutyches  konstantinápolyi  kolostorfőnök  a nes- 
torián  tévtan  ellen  küzdvén,  maga  ellenkező  tévelybe 
jutott.  Ő ugyanis  azt  hirdette,  hogy  Krisztusban  a 
megtestesülés  alkalmával  az  isteni  és  emberi  természet- 
ből egy  természet  lett,  úgy,  hogy  benne  csak  egy-,  és- 
pedig isteni  természet  van.  Krisztus  tehát  csak  testének 
külső  alakjára  nézve  hasonló  hozzánk,  de  belsőleg,, 
lényegére  nézve  nem.  Ezen  téves  tanítást,  melyet  mo- 
nofozita  (egy  természet-vitatc)  tévelynek  nevezünk,  a 
Chalcedonban  (451-ben)  tartott  IV.  egyetemes  zsinat 
kárhoztatta. 

12.  §. 

A nagy  képrombolás.  A VII.  egyetemes  zsinat. 

A különféle  eretnekségek  leküzdését  nyom- 
ban egy  újabb  eretnek  tanitás  követte,  mely 
már  nem  valami  hittitok,  hanem  a képek  tisz- 
telete ellen  irányult  s a keleti  egyház  nyugal- 
mát száz  évnél  hosszabb  időn  át  zavarta.  Ezen 
gyászos  küzdelmet  Izauri  Leó  görög  császár 
(717 — 741)  idézte  fel,  ki  gőgös  felfuvalkodott- 
ságában  arra  vetemedett,  hogy  a szent  képek 
tisztelete  miatt  az  egész  egyházat  bálványimá- 

dással  vádolta.  III.  Gergely  pápa  ezen  vádat 
erélyesen  visszautasította  s a császárt  jobb  meg- 
győződésre igyekezett  bírni,  de  ez  éppen  oly 
hasztalan  volt,  mint  Damaskusi  sz.  János  három 
nagyhatású  védőbeszéde  és  sz.  Germán  kons- 
tantinápolyi pátriárka  közbenjárása.  A császár 
konokul  megmaradt  képgyülölete  mellett,  sőt  sz. 
Germántól  azt  kívánta,  hogy  a képek  eltávolítá- 
sára vonatkozó  rendeletét  egyházi  tekintélyével 
megerősítse.  Miután  az  ősz  pátriárka  látta,  hogy 
ellenállásának  nincs  semmi  sikere,  méltóságáról 
lemondott.  Gyöngelelkü  utóda  a császár  kíván- 
ságának eleget  tett ; erre  vad  rombolás  követ- 
kezett, mely  alatt  a gazdag  császári  könyvtár  is 
a lángok  martaléka  lett. 

Fia  és  utóda,  V.  Konstantin  (741  — 775)  a kép 
rombolásban  még  atyját  is  felülmúlta.  Rendeletére  a 
templomokból  minden  képet  kidobtak,  a falfestménye- 
ket bemeszelték  s hogy  a falak  üresen  ne  maradjanak, 
helyöket  különféle  tájképekkel  pótolták.  Erőszakosko- 
dásának csak  a hithű  szerzetesek  merészkedtek  ellen- 
állani,  miértis  sokat  közülök  kinpadra  huzatott,  vagy 
megégettetett,  zárdáikat  pedig  leromboltatta,  vagy  ka- 
tonai laktanyákká  alakíttatta.  — Konstantin  fia,  IV.  Leó 
(775 — 780)  szintén  oly  dühös  képromboló  volt,  hogy  a 
képek  tisztelete  -miatt  még  feleségét,  Iréné  császárnét  is 
száműzte,  csupán  kora  halála  akadályozta  az  általános 
üldözés  megindításában. 

A sz.  képek  rombolásának  csak  akkor  sza- 
kadt vége,  midőn  a kiskorú  VI.  Konstantin  jutott 
a trónra,  ki  helyett  anyja,  a száműzetésből  vissza- 
tért Iréné  császárné  kormányzott.  Az  ő közben- 
járására I.  Adorján  pápa  787-ben  összehívta 
Niceába  a VII.  egyetemes  zsinatot,  mely  kimon- 
dotta, hogy  a sz.  keresztet  és  a sz.  képeket 

tisztelni  illik  és  szabad,  mert  ezen  tisztelet  nem 
a képek  anyagára,  hanem  az  azok  által  ábrázolt 
személyekre  vonatkozik. 

13.  §. 

A görög  egyház  szakadása. 

A IX.  század  közepén  a kereszténységet 
nagyon  fájdalmas  csapás  érte  azáltal,  hogy  a 
keleti  egyház  az  egyetemes  egyház-  törzsétől 
elszakadt.  A végleges  különválás  ugyan  csak 
két  századdal  később,  a XI.  század  közepén 
következett  be,  de  kezdete  már  ide.  vezethető 
vissza.  Ezen  sajnálatos  szakadást  több  körülmény 
készítette  elő ; a legfontosabbak  a következők :: 
1.  A latin  és  görög  egyház  között  már  a Chal- 
cedoni  zsinat  (451)  óta  idegenkedés  állott  fenn, 
mert  a zsinat  ama  határozatát,  hogy  Konstanti- 
nápoly püspökét  az  egyházban  második  hely 
illesse,  Nagy  sz.  Leó  pápa  nem  hagyta  jóvá. 
Ezen  idegenkedés  — amelyet  a népjellem,  nyelv 
és  szertartás  különbözősége  is  ápolt  — a trulloni 
zsinaton  (692)  már  határozott  ellenszenv  alakjá- 
ban nyilatkozott  meg  Róma  s az  egész  nyugati 
egyház  iránt.  — 2.  Az  Ó-  és  Uj-Róma  között 
állandó  volt  a vetélkedés.  A görögök  büszkesé- 
gét sértette,  hogy  a császárokat  Rómában  koro- 
názzák, ezért  a görög  császárok  Konstantinápoly 
fényét  azáltal  is  emelni  igyekeztek,  hogy  főváro 
suk  püspökét  a római  püspökkel  egyenrangúvá, 
vagy  legalább  egyetemes  pátriárkává  tegyék. 
Mivel  azonban  a konstantinápolyi  püspököt  a 
pápák  téves  tanítás  miatt  gyakran  le  is  tették, 
ez  nemcsak  bántotta  a görögök  gőgjét,  hanem 

arra  is  ingerelte  őket,  hogy  a római  főhatóság 
igáját  lerázzák.  — ■ 3.  A görög  császárok  zsar- 
noksága és  túlkapásai  ellen  a pápák  minden 
alkalommal  kikeltek,  midőn  ezek  az  egyház 
ügyeibe  illetéktelenül  beavatkoztak,  ami  a csá- 
szárokat a pápák  ellen  boszura  ingerelte.  — 4. 
A görög  uralom  Itáliában  mindinkább  hanyat- 
lott, a pápai  állam  megalakulása  s a nyugatrómai 
császárság  visszaállitása  óta  pedig  végképen  meg- 
szűnt, — a pápák  hatalma  azonban,  különö- 
sen a frankokkal  való  barátságos  viszony  folytán, 
éppen  oly  mértékben  emelkedett. 

Csupán  egy  szikra  kellett  tehát  ahhoz,  hogy 
az  évszázadok  óta  folyton  erősbödő  ellenszenv 
nyílt  szakadásban  törjön  ki  s ezt  a szikrát  előbb 
Photius  (858 — 886),  majd  később  Cerulárius 
Mihály  (1053  - 1059)  konstantinápolyi  pátriár- 
kák gőgje  szolgáltatta.  Ezen  egyházfők  ugyanis 
csekély  dolgokból  hitkérdéseket  csináltak ; a pápát 
és  a nyugati  egyházat  eretnekséggel  vádolták, 
mert  a hitvallást  a Filioque  (és  a Fiútól)  szócska 
hozzáadásával  énekli,  a sz.  misében  kovásztalan 
kenyeret  használ,  szombaton  bőjtöl,  böjtben 
Alleluját  nem  énekel,  papjai  pedig  nőtlenek.  Ezen 
okok  alapján  aztán,  — de  valójában  a féktelen 
gőg,  nagyravágyás  és  hiúság  miatt  — a pápá- 
nak az  engedelmességet  felmondották,  az  ősi, 
egyetemes  egyháztól  elszakadtak,  miértis  őket 
szakadároknak  (sizmatikusoknak)  nevezzük. 

Photius  tudományos,  de  nagyravágyó  férfiú  volt 
s a konstantinápolyi  pátriárkái  székbe  minden  egyházi 
szabály  mellőzésével,  erőszakosan  jutott.  A fiatal  111. 
Mihály  császár  ugyanis  — ki  helyett  botrányos  életű 
nagybátyja  kormányozott  — a őzentéletü  Ignác  patriar- 

kát  megfosztotta  állásától,  mivel  nagybátyját  erkölcste- 
len élete  miatt  többször  megrótta,  s helyette  titkárát, 
Photiust  nevezte  ki.  Photius  akkor  még  világi  férfiú 
volt,  de  egy  kiközösített  .püspök  6 nap  alatt  az  összes 
papi  rangfokozatokban  részesítette.  I.  Miklós  pápa  Photius 
k ineveztetését  nem  ismerte  el  és  őt  minden  egyházi  hiva- 
taltól  és  méltóságtól  megfosztotta,  mire  Photius  azzal 
felelt,  hegy  egy  zsinaton  (867-ben)  a pápát  kiközösítette. 
Az  ügyek  állása  azonban  váratlanul  uj  fordulatot  vett, 
midőn  ugyanazon  évben  I.  Bazil  jutott  a trónra.  Az 
uj  császár  a bitorló  pratiárkát  azonnal  letette  s egy 
klastromba  záratta,  Ignácot  székére  visszahelyezte,  a 
további  teendőkre  nézve  pedig  a pápa  tanácsát  kérte  ki. 
II.  Adorján  pápa  a görög  birodalom  egyházi  békéjének 
helyreállítása  céljából  Konstantinápolyba  869-ben  egye- 
temes zsinatot  (VIII.)  hivatott  össze.  A zsinat  mindent 
semmisnek  nyilvánított,  amit  Photius  a pápai  szék  ellen 
tett  és  őt  követőivel  együtt  kiközösítette. 

Cerulárius  Mihálynak , egy  tudatlan  és  féktelenül 
gőgös  férfiúnak  jutott  a szomorú  dicsőség,  hogy  Photius 
munkáját  befejezze.  Ez  a Róma  és  Bizánc  közötti  vég- 
leges szakadást  azzal  indította  meg,  hogy  a Konstanti- , 
nápolybán  levő  latin  templomokat  bezáratta.  IX.  Leó 
pápa  erre  követeket  küldött  Konstantinápolyba  (1053) 
de  a pátriárka  őket  nagyon  ridegen  fogadta  s velők 
minden  közlekedést  csakhamar  megszakított.  Erre  a 
követek  megjelentek  a Sophia-templomban  s ott  a 
császár,  a papság  és  nagy  néptömeg  jelenlétében  Ceru- 
lárius pátriárkára  az  egyházi  kiközösítést  ünnepélyesen 
kimondották  s annak  okiratát  a főoltárra  tették  eme 
szavakkal:  ,, Lássa  az  Ur  és  Ítéljen^.  Cerulárius 

a követek  távozása  után  nehány  püspökből  zsina- 
tot rögtönzött  és  a latinokat  átok  alá  vetette.  A korlátolt 
elméjű  Cerulárius  különben  nemsokára  elvette  méltó 
büntetését.  Komnen  Izsák  császár  idejében  (1057)  azt 
kezdte  vitatni,  hogy  a császári  és  pátriárkái  méltóság 
között  nincs  semmi  különbség,  sőt  már  császári  jelvé- 
nyeket is  kezdett  használni ; ezért  a császár  az  eszelős- 
ségig  gőgös  pátriárkát  elfogatta  és  száműzte. 

14.  §. 

Ezen  időszak  legnevezetesebb  pápái, 

Sz.  Péter  utódai  közül,  kik  ezen  időszakban  kor- 
mányozták az  egyházat,  különösen  kettő  válik  ki,  akikel 
áldásos  tevékenységökért  az  utókor  nagy  melléknévvet 
tisztelt  meg  s ezek  Nagy  sz.  Leó  és  Nagy  sz.  Gergely. 

Nagy  sz.  Leó  a népvándorlás  idején  (440 — 461) 
uralkodott,  melynek  pusztításai  Olaszországot  sem 
kímélték  meg.  Korának  legnagyobb  férfia  volt,  ki 
jámbor  életével,  szelídségével  és  határozott  lelkületével 
egyaránt  nagy  tekintélyt  szerzett  a római  széknek. 
Rómát  két  alkalommal  mentette  meg  a vándor  népek 
pusztításaitól.  Első  ízben  Attilát  bírta  visszatérésre,  ki 
a fél  Európa  elpusztítása,  után  a hunokkal  Rómára  akart 
törni.  Leó  teljes  egyházi  díszben,  kezében  pásztor  bot- 
tal, nagy  körmenet  élén  eléje  vonult  s ezen  szavakat 
intézte  hozzá:  „Mindent  meggyőztél,  most  kérünk, 
győzd  meg  magadat!"  Attila  előbb  meglepetve,  majd 
remegve  kérdezte,  mit  kíván  — s midőn  a páp  a arra 
kérte,  hogy  vonuljon  ki  Olaszországból,  Attila  azonnal 
visszafordult  és  elhagyta  az  országot.  Midőn  vezérei  tuda- 
kolták, hogy  mért  remegett  és  fordult  vissza  egy  aggas- 
tyán szavára,  — bevallotta  nekik,  hogy  egy  csodád 
jelenség  volt  reá  hatással.  Leó  * fölött  kivont  karddal 
két  harcost  látott,  kik  figyelmeztették,  hogy  ha  a kérést 
meg  nem  hallgatja,  népével  együtt  elvész.  — Má- 
sodízben Genzerich  vandal  király  pusztításától  mentette 
meg  az  örök  várost  (455),  ki  Afrikából  jött  át  s a kör- 
nyéket rettenetesen  feldúlta. 

Ezen  időszak  másik  kiváló  férfia  Nagy  sz.  Gergely 
pápa  (590 — 601)  volt,  ki  gazdag  örökségéből  kolostoro- 
kat alapított  s ő maga  is  szerzetes  öltönyt  vett  magára, 
A szentéletü  szerzetest  széles  körben  ismerték  s midőn 
II.  Pelágius  pápa  meghalt,'  a papság  és  a nép  egyhan- 
gúlag őt  kiáltotta  ki  pápának.  Sz.  Gergely  szökés  által 
igyekezett  menekülni  a pápai  méltóság  elől,  de  mert 
Rómából  észrevétlenül  ki  nem  mehetett,  vidéki  keres- 
kedő által  egy  kosárban  vitette  ki  magát  s egy  bar- 
langba rejtőzött,  mig  más  pápát  választanak.  De  Isten 

fölfedezte  a rejtekhelyei  a népnek : a barlang  fölött 

fényoszlop  látszott  messziről,  melynek  n3/omán  a rómaiak 
rátaláltak  és  diadalmenetben  vezették  fel  a pápai  trónra. 
Minden  történész  elismeri  róla,  hogy  a pápai  méltóság 
eszméjét  soha  senki  nagyszerűbben  fel  nem  fogta  és 
szebben  meg  nem  valósította.  A szelidség  és  szigor,  a 
valódi  alázatosság  és  magasztos  állásának  tudata  párat- 
lan összhangban  egyesültek  benne.  A szegényeknek  jó- 
tevő atyja  volt.  Maga  szegénységben  élt  s jövedelmét 
kizárólag  a szegények  támogatására  fordította.  A latin 
egyházban  ő rendezte  a sz.  liturgiát  s ő volt  megal- 
kotója a máig  is  használatban  levő  Gregorián  éneknek. 

15.  §. 

Egyházi  írók  és  szerzetesek. 

Az  eretnekségek  ezen  időszakban  gomba-módra 
szaporodtak,  de  Isten  oly  férfiakat  is  támasztott,  akik 
életszentségök  és  kiváló  tudományuk  által  az  evangé- 
lium igazságait  megvédelmezték  és  a tévtanokat  meg- 
cáfolták. Ezen  szentéletü  férfiakat  szentatyáknak , vagy 
egyházatyáknak  nevezzük.  A görög  egyházatyák  közül 
legkiválóbbak  : sz.  Athanáz,  Nagy  sz.  Bazil,  Nazianzi 
sz.  Gergely  és  Aranyszáju  sz.  János ; a latinok  közül 
pedig : sz.  Ambrus,  sz.  Jeromos,  sz.  Ágoston,  Nagy  sz. 
Gergely  és  sz.  Bonifác  a németek  apostola. 

Sz.  Athanáz  (296—373)  remete  sz.  Antalnak  volt 
tanítványa,  később  45  éven  át  alexandriai  pátriárka. 
Arius  tévtana  ellen  nagy  sikerrel  küzdött,  bár  ellensé- 
geinek rágalmai  miatt  öt  ízben,  összesen  20  éven  át 
számkivetésben  volt. 

Nagy  sz.  Bazil  (329—379)  cezareai  püspök  volt 
Kappadociában.  Kiváló  érdemei,  hogy : az  egyházat 

Árius  ellen  véd3lmezte,  — terjesztette  a szerzetesi  éle- 
tet, kiknek  részére  szabályokat  irt,  — sz.  Jakab  litur- 
giáját írásba  foglalta,  — az  egj^házfegyelmet  és  a böj- 
töket szabályozta.  A hagyomány  az  ikonosztázion 
feltalálójának  is  őt  tartja. 

Nazianzi  sz.  Gergely  (329—389)  gyermekkorától 
kezdve  csak  két  utat  ismert,  melyek  az  iskolába  és  a 

templomba  vezettek.  Előbb  szazimai  püspök  volt,  majd 
atyjának  volt  segédpüspöke  Nazianzban.  Kiváló  szónok- 
latai miatt  a hittüdös  melléknevet  nyerte. 

Arartyszáju  sz . János  (347—407)  előbb  hitszónok 
volt  Antiochiában,  majd  konstantinápolyi  pátriárka.  Mi- 
vel a császári  udvar  és  különösen  Eudoxia  császárné 
hibáit  keményen  megrótta,  Árkád  császár  kétszer  is 
száműzte  és  bár  a pápa  is  közbenjárt  érette,  nagy 
nélkülözések  között  száműzetésben  fejezte  be  életét. 
Iratai  valamennyi  görög  sz.  atya  müvei  között  a leg- 
terjedelmesebbek és  igen  értékesek.  Nagy  sz.  Bazil 
liturgiáját  megrövidítette  s a görög  egyház  ebben  az 
alakban  használja  azt  a mai  napig. 

Sz . Ambrus  (340 — 397)  mint  világi  férfiú  még  meg- 
keresztelése  előtt  lett  Milánó  püspökévé  választva.  Élet- 
szentsége és  nagy  tudománya  által  tűnt  ki  s az  egy- 
házi ének  rendezése,  valamint  a szerzetesi  élet  fejlesztése 
által  szerzett  nagy  érdemeket. 

Sz.  Ágoston  (354 — 430)  anyjának,  sz.  Mónikának 
imájára  történt  csodás  megtérése  után  csakhamar  hippói 
püspök  lett.  Nemcsak  korának,  hanem  minden  időnek 
legnagyobb  egyháztanitója,  ki  főképen  az  eredeti  bűnt 
tagadó  Pelagius  ellen  küzdött. 

Sz.  Jeromos  (331— -420)  egyszerű  áldozár,  kiváló 
nyelvtudós,  ki  a pápa  megbízásából  zsidó  és  görög 
nyelvből  az  egész  szentirást  latinra  fordította.  Betlehem- 
ben halt  meg,  mint  kolostorfőnök. 

A keresztények  közül  már  az  első  századokban 
igen  sokan  elhagyták  a világot  és  pusztákba,  barlan- 
gokba vonultak,  hol  ima,  elmélkedés,  bojt  és  önmeg- 
tagadásban töltötték  életöket , ezeket  remetéknek  nevezzük. 
A remete  életből  később  a szerzetes-élet  fejlődött  ki, 
melynek  megalapítója  sz.  Antal  volt  Felső  Egyiptomban. 
E jámbor  férfiú  mindenétől  megvált,  a pusztába  vonult 
és  számos  remetét  gyűjtött  maga  köré,  kiket  nagy 
buzgósággal  tanított.  Nyugaton  sz.  Benedek  szerzett 
nagy  érdemeket  a Monté  Cassinón  alapított  világhírű 
kolostorával. 

' I 

16.  §. 

Vallási  és  erkölcsi  élet. 

Az  egyház  szervezete  már  a IV.  században 
ugyanaz  volt,  mint  ma.  A római  püspökök  min- 
denkor a legfőbb  hatalmat  gyakorolták  úgy  a 
hitbeli,  mint  a joghatósági  vitás  kérdésekben  s 
erre  igen  gyakran  volt  szükség,  mert  ezen  idő- 
szakot méltán  nevezhetjük  az  eretnekségek  kor- 
szakának. A római  pápa  elsőbbségét  úgy  a nyu- 
gati, mint  a keleti  egyház  is  elismerte  Photius 
idejéig.  Pátriárka  címmel  azon  magasabbrangu 
püspököket  illették,  kik  több  tartomány  fölött 
gyakoroltak  egyházi  joghatóságot ; ezek  közül 
a konstantinápolyi  pátriárka  már  a II.  egyetemes 
zsinaton  közvetlenül  a pápa  után  tiszteletbeli 
előrangot  nyert.  Rangban  ezután  következtek  a 
prímások  (exarchák),  metropoliták  és  püspökök. 
A püspököt  ez  időszakban  a papok  és  a nép 
választották  a metropolita  jóváhagyása  mellett. 
Az  első  káptalant  Chrodegang  metzi  püspök 
alapította  a VIII.  század  közepén,  az  első  pap- 
nevelőintézet nyomaira  pedig  a VI.  század  első 
felében  találunk. 

Az  istentisztelet  céljaira  Nagy  Konstantin 
óta  mindenütt  díszes  templomokat  építettek ; 
ezeknek  azonban  tornyaik  még  nem  voltak, 
mivel  a harangok  csak  a IX.  században 
kezdtek  terjedni.  Mindenik  szertartást,  de  külö- 
nösen a sz.  misét  nagy  ünnepélyességgel  végez- 
ték. A sz.  miséhez  kovászos  kenyeret  használtak. 
A keleti  egyházban  az  átlényegülés  szavait  I. 
Jusztinján  császár  uralkodása  óta  hangosan 
mondták  : egyébként  az  egész  kánon  csendesen 

volt  végezve,  mint  ma.  Az  egyházi  énekre  mind 
nagyobb  gondot  kezdtek  fordítani  s e téren  ki- 
váló érdemeket  szereztek  keleten  sz.  Száva  apát, 
sz.  Szofron  jeruzsálemi  pátriárka  és  Damaskusi 
sz.  János,  a legutolsó  görög  szentatya,  — - nyu- 
gaton pedig  sz.  Ambrus  és  Nagy  sz.  Gergely 
pápa. 

A szentségek  kiszolgáltatása  az  előző  idő- 
szak gyakorlata  szerint  történt,  csupán  a külső 
ünnepélyesség  emelése  miatt  hoztak  be  némi  vál- 
toztatást. A naponkinti  sz.  áldozás  szép  szokása 
lassankint  elmaradt.  Nemcsak  a papok,  hanem 
a hívek  is  két  szin  alatt  áldoztak ; az  Ur  testét 
áldozáskor  a hivek  tenyerére  helyezték,  a nőknek 
azonban  meg  volt  hagyva,  hogy  tenyeröket  tisza 
vászonkendőcskével  letakarják. 

A kanálkával  való  áldoztatást  állítólag  Arany- 
szájú  sz.  János  hozta  gyakorlatba.  A sz.  miséhez 
felhasznált  kenyér  maradványait  azon  hívők  kö- 
zött osztották  ki,  akik  a ' sz.  áldozásban  nem 
részesültek,  az  agape  azonban  — mivel  néha 
botrányos  lakomává  változott  — előbb  csak  a 
templomból  lett  kizárva,  később  pedig  egészen 
kiment  a szokásból.  — A halottak  iránt  az  egy- 
ház mindenkor  kegyelettel  viseltetett  s a temetést 
— ellentétben  a pogányokkal  — nappal  és  ünne- 
pélyesen végezte,  sőt  a kiválóbb  egyének  holt- 
testét a templomban  közszemlére  tették  ki,  mi- 
alatt imák  és  énekek  között  virrasztottak. 

Az  ünnepek  a maiakkal  csaknem  azonosak  voltak ; 
a görög  egyházban  a b.  Szűz  szeplőtelen  fogantatása 
nyilvános  ünnep  volt,  valamint  Orthodoxia-ünnep  néven 
a nagyböjt  1.  vasárnapján  a sz.  képek  diadalának  emlé- 
kére körmenetet  tartottak. 

A böjti  fegyelem  — főkép  a görögöknél  — igen 
szigorú  volt ; heti  böjtök  gyanánt  a keleti  egyház 
továbbra  is  a szerdát  és  pénteket  tartotta,  a nyugati 
egyház  azonban  szerda  helyett  a szombatot  hozta  be 
Jézus  sírban  nyugvásának  emlékére. 

Az  erkölcsi  élet  tisztasága  és  a vallásos  buzgóság 
az  előző  időszakéhoz  képest  jelentékenyen  alábbszállt. 
Nemcsak  a népvándorlás  barbár  tömegei  és  a szakadat- 
lanul dúló  hitviták  voltak  ennek  okai,  hanem  azon 
körülmény  is,  hogy  igen  sok  pogányt  nem  Jézus  sze- 
retete,  hanem  esetleg  anyagi  érdek  vezérelt  az  egyház 
kebelébe.  Legkevésbé  sem  csodálható,  hogy  az  ilyenek 
tovább  is  pogány  módra,  közömbösen  éltek  s elégnek 
tartották  a templomba  évenkint  egyszer-kétszer  betekin- 
teni. Akadtak  olyanok  is,  kik  a keresztség  fölvételét 
életök  végére  halasztották,  hogy  addig  szabadabban 
élhessenek.  De  ha  nem  is  volt  képes  a kereszténység 
szelleme  a pogányokat  buzgó  hívekké  változtatni,  nagy 
mértékben  megnemesitette  a közerkölcsöket  s a fele- 
baráti szeretet  nevében  igen  sok  olyan  jótékony  intéz- 
ményt létesített,  aminőkről  a pogányoknak  addig  fogal- 
muk sem  volt. 

HARMADIK  IDŐSZAK. 

17.  §. 

A szlávok  megtérése. 

A különféle  szláv  néptörzsék  megtérítése  a IX. 
század  második  felében  kezdődött  és  mintegy  100  év 
alatt  befejezést  nyert.  A térítés  munkája  sz.  Cyrill  (ki- 
nek korábbi  neve  Konstantin  volt)  és  sz.  Methód  ' szer- 
zetes testvérek  érdeme,  kik  a szláv  nyelvet  oly  alapo- 
san birták,  hogy  az  egész  szentirást  és  a sz.  liturgiát  is 
lefordították,  sőt  Cyrill  a görög  betűk  alapján  az  egyházi 
könyvekben  ma  is  használatos  ó-szláv  írást  is  megal- 
kotta. A hagyomány  szerint  valamennyi  szláv  népnél 
megfordultak,  miért  is  e két  szent  férfiút  a szlávok 
apostolainak  nevezzük. 

A krimi  félszigeten  és  a Fekete  tenger  partjain 
lakó  kazárok  megtérítése  (865)  után  Methód  a bolgá- 
rokhoz ment,  hol  több  görög  pap  már  korábban  is  tett 
a térítésre  kísérletet.  Methód  predikálására  Bogoris 
fejedelem  és  számos  előkelő  főur  is  felvei  te  a kereszt- 
séget  (864),  de  különféle  eretnek  tanítók  csakhamar  oly 
zavart  idéztek  elő,  hogy  Bogoris  a pápától  kért  106 
kérdésére  választ  és  igazhitű  tanítókat.  I.  Miklós  pápa 
a kérést  teljesítette  is,  de  mert  kevéssel  utóbb  az  érsek 
kinevezésé  ellentéteket  idézett  elő  a fejedelem  és  a 
pápa  között,  Bogoris  a latin  papokat  visszaküldte  s a 
konstantinápolyi  pátriárkától,  sz.  Ignáctól  kért  papokat 
és  érseket.  Mivel  a bolgár  nemzet  azután  állandóan 
Konstantinápollyal  állott  összeköttetésben,  a katholikus 
egyháztól  a görög  egyházzal  együtt  elszakadt  és  ma  is 
szakadár. 

Morvaországba  a két  testvér  Ratiszláv  fejedelem 
meghívására  azonnal  a bolgároktól  864-ben  ment  s ott 
a térítés  munkáját  rövid  idő  alatt  befejezték.  A pápa 
hívására  innen  Rómába  mentek,  ki  intézkedéseiket  jóvá- 
hagyta sokét  érdemeik  elismeréséül  püspökökké  szentelte. 
Cyrill  Rómában  nemsokára  (869)  elhunyt,  Methód  pedig 
mint  Morvaország  érseke  — melyhez  később  Pannónia 
is  járult  — visszatért  küldetési  helyére.  Itt  a szláv  li- 
turgia miatt  csakhamar  összeütközésbe  került  a szom- 
szédos latin  papsággal,  kik  egyéb  vádak  mellett  még  igaz- 
hitüségét  is  kétségbe  vonták.  A hosszú  ideig  tartó  vitás 
ügy  végre  a római  szék  elé  került,  de  a sz.  férfiú  ott  teljes 
diadalt  aratott ; tanítását  VIII.  János  pápa  orthodoxnak 
nyilvánította,  a szláv  liturgia  használatát  megengedte, 
sőt  Methód  joghatóságát  Szerbiára  is  kiterjesztette.  Sz. 
Methód  halála  után  (885)  az  egyenetlenkedés  a szláv  és 
a latin  papság  között  újból  kitört  s ez  mindaddig  tartott,  mig 
a szláv  liturgia  hívei  az  országból  végkép  el  nem  széledtek. 

A csehek  között  a keresztény  vallás  szintén  sz.  . 
Methód  által  terjedt  el,  a lengyelek  közé  pedig  Cseh- 
országból jutott  Dombrowka  cseh  hercegnő  által,  ki 
Miciszláv  lengyel  fejedelemmel  lépett  házasságra.  — 
Oroszországba  a kereszténység  Konstantinápolyból  jutott 
be  a 970-ik  év  táján  s mivel  az  orosz  egyház  a Kon- 

stantinápolyi  pátriárkával  állandó  összefüggésben  maradt, 
ezzel  együtt  mintegy  100  év  múlva  a szakadárságnak 
is  áldozatául  esett. 

18.  §. 

A magyarok  megtérése. 

A magyarok  csaknem  egy  századon  át  laktak  már 
mai  hazánk  területén  anélkül,  hogy  az  evangélium  taní- 
tását megismerték  volna,  mert  a szomszéd  népekkel 
folytatott  háborúik  erre  időt  nem  engedtek.  A keresz- 
tény vallás  legelső  nyomai  az  Erdélyben  lakó  magya- 
roknál találhatók.  Midőn  ugyanis  a görögökkel  a béke 
létrejött,  a feltételekben  az  is  ki  volt  kötve,  hogy  egy 
előkelő  magyar  vezér  Konstantinápolyban  állandóan  ke- 
zes (túsz)  gyanánt  tartózkodjék.  Előbb  Bulcsu,  majd 
Gyula  erdélyi  vezér  tartózkodott  a görög  császár  udva- 
rában s azalatt  mindkettő  felvette  a keresztséget,  sőt  ez 
utóbbi  egy  Hierotheus  nevű  szerzetest  (később  püspökké 
lett)  hozott  magával,  ki  a keresztény  vallást  a magyarok 
közt  terjeszteni  kezdte. 

A görög  egyház  munkája  a keresztény  val- 
lásnak elterjesztésére  nézve  hazánkban  nem  nagy 
eredménnyel  járt  s a magyarok  tulajdonképeni 
megtérése  Géza  fejedelem  uralkodása  alatt 
(972 — 997.)  ment  végbe.  A fejedelem  első  neje 
Gyula  erdélyi  vezér  leánya,  Sarolta  volt ; az  ő 
kérésére  Géza  megengedte,  hogy  az  országba 
német  papok  és  szerzetesek  jöhessenek  s nekik 
védelmet  biztosított.  Erre  Piligrim  passaui  püspök 
papjai  munkához  láttak  s oly  sikerrel  működtek, 
hogy  a magyarok  előkelőbbjeiből  mintegy  öt- 
ezerén vették  fel  a keresztséget.  A térítés  mun- 
kája ezután  a német  császár  és  Géza  viszály- 
kodása miatt  pár  évig  szünetelt,  majd  a béke 
helyreállta  után  sz.  Adalbert  prágai  püspök  még 
nagyobb  eredménnyel  folytatta  azt.  Buzgó  fára- 

dozásainak  legszebb  eredménye  az  volt,  hogy 
994--ben  Esztergomban  megkeresztelte  magát  a 
fejedelmet  és  fiát  Vajkot  is,  ki  a keresztségben 
István  nevet  nyert.  Az  uj  egyház  megerősítése 
céljából  Adalbert  számos  benedekrendi  szerzetest 
küldött  Magyarországba,  Géza  fejedelem  pedig 
fiának,  Istvánnak  Gizella  bajor  hercegnőt  szerezte 
meg  nőül. 

A térítés  munkáját  atyja  halála  után  (997) 
István  folytatta  s azt  apostoli  buzgóságával  di- 
csőségesen be  is  fejezte.  Számos  hittérítőt  hivott 
az  országba  s nem  elégedett  meg  azzal,  hogy 
számukra  védelmet  biztosított,  hanem  összes 
alattvalóit  felszólította  a keresztség  fölvételére, 
sőt  személyesen  is  bejárta  az  országot  és  népét 
mindenütt  oktatta  s az  uj  hit  szertartásainak 
gyakorlására  buzdította.  Az  ősi  pogány  vallás 
híveinek  az  uj  vallás  sehogy  sem  tetszett,  miértis 
Kupa  (Koppány)  somogyi  vajda  vezérlete  alatt 
fegyveres  lázadásban  törtek  ki.  István  a lázadó- 
kat legyőzte  s még  nagyobb  buzgóságot  fejtett 
ki  a nép  megtérítésében.  Rövid  három  év  alatt 
oly  eredményt  ért  el,  hogy  most  már  az  uj 
egyház  szervezéséről  kellett  gondoskodnia.  Leg- 
első teendője  az  volt,  hogy  az  atyja  által  Pan- 
nonhalmán megkezdett  hatalmas  kolostor  építését 
befejezte  s annak  fenntartását  a lázadó  Kupa 
birtokaival  és  Somogy  összes  termékeinek  tize- 
dével biztosította.  -Ezután  az  esztergomi  érsekség 
főhatósága  alatt  az  egész  országot  tiz  püspök- 
ségre osztotta,  (Győr,  Veszprém,  Vác,  Kalocsa, 
Bács,  Eger,  Pécs,  Várad,  Csanád,  Erdély),  min- 
den egyházmegye  élére  püspököt  állított,  majd 

pedig  az  1000-ik  évben  a kalocsai  püspökségre 
kiszemelt  Asztrik  apátot  fényes  kísérettel  Rómába 
küldte,  hogy  saját  és  nemzete  hódolatát  az  egy- 
ház feje  előtt  bemutassa,  tőle  intézkedéseinek 
megerősítését,  apostoli  áldást  és  királyi  címet 
kérjen.  II.  Szilveszter  pápa  Asztrik  apát  jelenté- 
séből örömmel  értesült  a keresztény  vallás  újabb 
térfóglalásáról  és  Istvánnak  nemcsak  minden 
egyházi  intézkedését  jóváhagyta,  hanem  koronát, 
apostoli  címet  s ennek  jeléül  kettős  keresztet  is 
küldött  számára. 

István  a keresztény  vallás  megszilárdításán 
azután  is  sokat  fáradozott,  miután  magát  ugyan- 
azon évi  aug.  15-én  Esztergomban  megkoro- 
náztatta. Számos  templomot  és  iskolát  építtetett, 
apátságokat  és  kolostorokat  alapított,  köztük  a 
veszprémvölgyi  és  a tornovói  görög  apácák  ko- 
lostorát is,  és  mindezeket  gazdagon  ellátta  ja- 
vadalmakkal, egyházi  ruhákkal  és  egyéb  fel- 
szerelésekkel. Áldásos  munkájának  1038.  aug. 
15-én  Budán  bekövetkezett  halála  vetett  véget; 
tetemei  Székesfehérvárott  nyugosznak,  de  jobb 
keze  csodálatos  módon  évszázadokon  át  épség- 
ben maradt  s a magyar  nemzet  előtt  ma  is  köz- 
tisztelet  tárgya.  VII.  Gergely  pápa  őt  1081-ben 
fiával,  Imrével  együtt  a szentek  közé  iktatta  s 
emléknapja  (aug.  20)  Magyarországnak  nemzeti 
ünnepe,  midőn  a szentnek  jobbkezét  Budán  a 
várban  ünnepélyesen  körülhordják. 

Az  ősi  vallásnak  még  halála  után  is  akadtak  hívei, 
kik  II.  Endre  uralkodása  idején  a pogány  vallás  vissza- 
állítása érdekében  Vatha  vezérlete  alatt  fegyvert  fogtak. 
Endre  a lázadókat  szétverte  ugyan,  de  a lázadásnak 
több  vértanúja  is  volt, köztük  sz.  Gellért  Csanádi  püspök, 

kit  a róla  nevezett  hegyről  a Dunába  taszítottak.  A po- 
gányság végső  maradványait  csak  sz.  László  és  Kálmán 
királyok  szigorú  törvényeinek  sikerült  végkép  kiirtani. 

19.  §. 

A keresztes  hadjáratok. 

A keresztények  kezdettől  fogva  nagy  tisz- 
teletben tartották  azon  helyeket,  amelyeket  az: 
Ur  Jézus  életével  és  halálával  megszentelt  s 
éppen  azért  — mihelyt  az  üldözések  megszűn- 
tek — a szent  földre  évenkint  igen  sok  keresz- 
tény zarándokolt.  Mig  Palesztinát  az  arabok  bír- 
ták, úgy  az  ott  lakó,  mint  az  oda  zarándokoló 
keresztények  sorsa  tűrhető  volt,  de  midőn  az  a 
mohamedánok*)  kezére  került,  ezek  a keresztény 
istenitiszteletet  betiltották,  a sz.  sír  fölött  levő 
templomot  lerombolták  s a keresztények  ellen 
valóságos  irtó  háborút  indítottak ; üldözték,  fosz- 
togatták, raszolgaságba  vetették,  sőt  meg  is  ölték 
az  oda  zarándoklókat. 

A Szentföldet  látogató  keresztények  ezen 
szomorú  sorsáról  II.  Orbán  pápa  amiensi  Péter 
nevű  francia  zarándoktól  értesült  és  felhatalmazta 

*)  A mohamedánok  vallását  Mohamed  készítette,  ki  Mekká- 
ban született  (571).  Mint  kereskedő  sokfelé  megfordult  és  megismer- 
kedett a zsidó  és  keresztény  vallás  elemeivel  is.  Élénk  képzelődése 
folytán  lassankint  rögeszméje  lett,  hogy  ő Isten  kiválasztottja,  kinek 
az  a feladata,  hogy  a keresztény,  zsidó  és  pogány  vallás  helyett: 
egy  uj  vallást  alapítson.  40  éves  korában  prófétának  jelentette  ki 
magát,  de  kevés  hitelre  talált,  sőt  midőn  a mekkaiakkal  azt  akarta  elhitetni,, 
hogy  Isten  őt  az  égbe  ragadta  s útközben  a holdat  kardjával  ketté- 
vágta, üldözni  kezdték  s ő 622-ben  kénytelen  volt  Medinába  menekülni. 
Itt  számos;  követőre  talált,  sőt  csakhamar  megnyerte  az  összes  arab 
törzseket,  ezeket  uralma  alatt  egyesítette  és  vad  kegyetlenséggel 
indult  a világ  meghódítására.  Tanítása  a Korán  nevű  könyvben  van. 
összeírva,  mely  a legélesebb  ellenmondásokat  tartalmazza.  Legborzasz- 
tóbb tanítása  az,  hogy  az  ember  sorsa  és  minden  tette  megmásithatat- 
lanul  előre  el  van  határozva. 

őt,  hogy  a helyzetről  Európa  összes  uralkodóit 
tájékoztassa.  A szörnyű  hírekre  minden  keresz- 
tény megrendült  s általánossá  lett  azon  óhaj, 
hogy  a Jézus  által  megszentelt  helyeket  a barbár 
ellenség  kezéből  ki  kell  ragadni.  Ezen  óhaj  a 
pápa  által  * Klermontba  összehívott  zsinaton 
1095-ben  jutott  kifejezésre,  melyen  egyakaratlal 
elhatározták,  hogy  a Szent  föld  visszafoglalására 
azonnal  hadsereget  szerveznek' és  fővezérül  Sz. 
László  magyar  királyt  választották.  A hadjárat- 
ban résztvevők  jobb  vállukra  keresztet  tűztek,, 
innen  eredt  a keresztes  háború  elnevezés. 

Az  előkészületek  tartama  alatt  Sz.  László 
váratlanul  elhunyt,  miért  is  a félmilliót  megha- 
ladó óriási  sereget  az  1096.  év  közepén  Bouillon 
Gottfried  lotharingi  herceg  vezette.  A keresztesek 
rendkívül  nagy  fáradság  és  nélkülözések  után 
1099  ben  a Szent  föld  jelentékeny  részével  együtt 
Jeruzsálemet  is  elfoglalták,  de  az  csak  88  éven 
át  volt  a keresztények  birtokában  s 1187-ben 
ismét  a hitetlenek  kezébe  került.  Ezenkívül  még 
6 keresztes  hadjárat  volt,  — az  5-iket  II.  Endre 
magyar  király,  a 7-iket  sz.  Lajos  francia  király 
vezette  — de  számbavehető  eredményt  részint 
a nagy  távolság  és  az  ut  nehézségei,  részint 
pedig  a vezérek  viszály  kodása  miatt  egyik  sem 
tudott  elérni. 

De  ha  a keresztes  hadaknak  nem  sikerült  is  a 
tulajdonképeni  célt  megvalósítani,  küzdelmök  még  sem 
maradt  meddő,  sőt  sok  tekintetben  haszonnal  is  járt. 
Ezen  hadjáratok  ugyanis  amellett,  hogy  nagy  mérték- 
ben emelték  a keresztény  szellemet,  hosszú  időre  fel- 
tartóztatták a mohamedánok  előhaladását ; nagy  len- 
dületet nyert  az  ipar,  kereskedelem  és  művészet ; fejlő- 

dött  a hadi-  és  földrajzi  tudomány ; a közös  érdek  kö- 
zelebb hozta  egymáshoz  a keresztény  nemzeteket; 
létesültek  a johannita,  templárius  és  német  lovagrendek, 
melyeknek  tagjai  igen  üdvös  tevékenységet  fejtettek  ki  a 
kereszténység  védelmében. 

20.  §. 

Ezen  időszak  legnevezetesebb  pápái. 

A XI.  század  folyamán  az  egyház  nagyon  zilált 
viszonyok  közé  jutott  s enfiek  két  főoka  volt:  a papság 
erkölcsi  életének  sülyedése  és  a szabad  püspökválasztás 
megszűnése.  Az  egyház  mindig  elismeréssel  volt  azon 
fejedelmek  iránt,  kik  az  egyházat  és  annak  szolgáit 
erkölcsi,  vagy  anyagi  támogatásban  részesítették  s ezt 
azzal  viszonozta,  hogy  befolyást  engedett  nekik  a püs- 
pökök választásánál,  a kisebb  egyházi  ügyek  elintézésé- 
nél, sőt  az  egyházi  zsinatok  összehívásánál  is.  A X-ik 
századig  minden  rendben  folyt,  ez  időtől  fogva  azonban 
mind  gyakrabban  találkoztak  oly  fejedelmek,  kik  ezen 
befolyással  visszaéltek,  az  egyházi  hivatalokba  méltatlano- 
kat ültettek,  sőt  gyakran  a többet  Ígérőnek  pénzért  is 
áruba  bocsátották.  Ennek  az  lett  a következménye,  hogy 
a legfőbb  egyházi  méltóságokba  tudatlan  és  alkalmatlan 
egyének  jutottak,  az  alsóbb  papság  pedig  fegyelmeden 
lett,  hivatásával  és  a lelkek  üdvével  alig  törődött. 

Midőn  a romlottság  és  a sülyedés  a legnagyobb 
volt,  a bíborosok  és  a nép  egyhangú  kívánságára  VII. 
Gergely  foglalta  el  a pápai  trónt  (1073),  kit  fényes 
tehetsége,  az  egyházi  és  világi  tudományokban  való 
jártassága,  erélye  és  igazságszeretete  egyaránt  alkalmas- 
nak jelöltek  arra,  hogy  a bajokat  orvosolja  s az  egyház- 
ban a meglazult  fegyelmet  helyreállítsa.  Az  uj  pápa  a 
várakozásnak  teljes  mértékben  meg  is  felelt.  Azonnal 
zsinatokat  tartott,  melyeken  a papságot  szigorúan  meg- 
rendszabályozta,  majd  pedig  a világi  uraknak  kiközösítés 
terhe  alatt  megtiltotta,  hogy  az  egyházi  javakat  és  mél- 
tóságokat önkényük  szerint  adományozzák.  Azon  egyházi 
férfiakat,  kik  világiaktól  az  egyházi  beiktatást  elfogadták, 
azonnal  kiközösítette,  a híveknek  pedig  kiközösítés  terhe 


45 


alatt  megparancsolta,  hogy  az  ilyenektől  se  a szentsége- 
ket el  ne  fogadják,  se  sz.  miséjükön  meg  ne  jelenjenek. 

A pápa  ezen  intézkedéseit  a buzgó  hívek  örömmel 
fogadták,  annál  inkább  méltatlankodtak  azonban  az 
egyháziak,  főképen  pedig  IV.  Henrik  német  császár,  ki 
vakmerőségében  odáig  ment,  hogy  a pápát  méltóságá- 
tól megfosztottnak  nyilvánította.  A pápa  előbb  atyailag 
megintette  a császárt,  de  midőn  látta,  hogy  intelme  mit 
sem  használ,  őt  az  egyházból  ünnepélyesen  kiközösí- 
tette. A német  birodalomban  erre  nagy  zavarok  kelet- 
keztek, melyek  a császár  trónját  erősen  megingatták  s 
ezeket  Henrik  csak  akként  tudta  lecsendesiteni,  hogy 
Canossában  (Olaszországban)  télnek  idején  a pápa  előtt 
bünbánólag  3 napon  át  bocsánatért  esdekelt  (1077).  A 
pápa  őt  -javulás  reményében  az  átok  alól  feloldotta,  de 
Henrik  meg  nem  javult,  sőt  amidőn  a pápa  őt  ismét 
egyházi  átok  alá  vetette  s a fejedelmek  emiatt  helyette 
fmás  császárt  választottak  — újból  az  egyház  ellen 
ordult  s Róma  és  a pápa  ellen  hadsereget  vezetett.  VII. 
Gergely  Szalernóba  menekült  előle, hol  nemsokára  (1085) 
meghalt. 

A pápaság  hatalmának  tetőpontját  III.  Incze  alatt 
(1198 — 1216)  érte  el,  ki  ezen  magas  méltóságot  akarata 
ellenére  s könnyek  között  fogadta  el.  Állandóan  VIL 
Gergely  példáját  tartva  szem  előtt,  mindenek  előtt  is  a 
papságot  fegyelmezte,  azután  pedig  az  egyház  szabad- 
ságát és  függetlenségét  igyekezett  helyreállítani  a világi 
hatalommal  szemben.  Ez  neki  oly  annyira  sikerült, 
hogy  uralkodása  alatt  egész  Európa  politikai  és  erkölcsi 
rendjének  súlypontja  Rómában  volt.  Rendkívül  nagy  te- 
vékenysége a következőkben  nyilvánul.  Mindenekelőtt  a 
pápai  államban  helyreállította  a pápai  tekintélyt ; Német- 
országban, ahol  a kettős  királyválasztás  miatt  rendkívül 
nagy  zavarok  voltak,  azáltal  csinált  rendet,  hogy  egy 
harmadikat  választatott  és  annak  adta  a császári  koro- 
nát ; Angolországban  Földnélküli  János  királyt  megfé- 
kezte és  nemcsak  az  elfoglalt  egyházi  javak  elfoglalá- 
sára, hanem  évi  adó  fizetésére  is  kötelezte;  Francia- 
országban  Fülöp  Ágost  királyt  rábírta  törvényes  nejének: 

visszafogadására;  Magyarországon  Imre  és  Endre  király- 
testvéreket  kibékítette ; Lengyelországban  László  fejede- 
lem egyháznyügöző  törekvéseit  megfékezte  ; Bulgáriában 
János  fejedelmet  királlyá  emelte  s ezenkívül  még  sok 
más  állam  ügyeibe  döntőleg  folyt  be.  Méltán  nevezi 
őt  a történelem  a világ  tanítójának  és  a királyok 
atyjának. 

21.  §. 

A görög  egyház  egyesülési  kísérlete,  a II.  lyoni  zsinat. 

Az  egyház  mindig  azon  fáradozott,  hogy  ! 
az  elszakadt  görögöket  ismét  egyesilse  s azért  - 
X.  Gergely  pápa  az  1274.  évre  Lyonba  hirdetett 
zsinatra  Paleolog  Mihály  görög  császárt  is  meg- 
hívta. A császár  teljes  erővel  azon  voltr  hogy 
népét  az  egyesülésre  bírja,  de  erre  őt  nem  a • 
benső  buzgóság,  hanem  azon  politikai  cél  ve-  : 
zette,  hogy  a pápa  közbenjárása  által  a fenyegető 
török  uralom  ellen  a nyugati  fejedelmek  támo- 
.gatását  megnyerje.  Az  unió  ellenségei  ugyan 
mindent  elkövettek,  hogy  a császár  szándékát 
meghiúsítsák,  de  a császárnak  végre  is  sikerű  t ; 
a többséget  rábírni,  hogy  a pápa  elsőségét  el- 
ismerje és  Lyonba  követeket  küldjön. 

A követek  a zsinat  megkezdése  után  junius 
24-én  érkeztek  Lyonba  s miután  kijelentették, 
hogy  készek  elismerni  a pápa  elsőségét,  a pápa 
sz.  Péter  és  Pál  ünnepén  a főtemplomban  a 
zsinat  összes  tagjainak  jelenlétében  ünnepélyes 
sz.  misét  tartott.  Ezen  a hitvallást  előbb  latinul, 
azután  görögül  énekelték,  miközben  a görögök' 
eme  szavakat : „Ki  az  Atyától  és  Fiútól  szár- ; 
mazik“  — háromszor  ismételték.  A legközelebbi 
ülésen  felolvasták  a császár  és  a görög  egyház 
papságának  hitvalló  leveleit  és  miután  a követek 

esküvel  is  erősítették,  hogy  a sizmáról  lemon- 
danak s az  Apostoli  Szék  engedelmességéhez 
visszatérnek,  az  egyesülés  ki  lett  mondva. 

Ezen  egyesülés  azonban  nem  sokáig  tartott. 
A császár  ugyan  eleinte  buzgólkodott  az  unió 
fenntartása  mellett,  de  midőn  látta,  hogy  politikai 
céljait  el  nem  éri,  mindinkább  meghidegült  és 
nem  engedte,  hogy  a hitvallásba  az  „és  a Fiutól“ 
toldás  fölvétessék.  Fia  Andronikus  császár  (1282) 
már  nyiltan  visszavonta  az  egyesülést,  atyjának 
holt  tetemétől  az  egyesülés  miatt  az  egyházi  te- 
metést megtagadta,  Rómával  minden  összekötte- 
tést megszakított  és  az  unió  híveit  kegyetlenül 
üldözte.  A büntetésre  külön  itélőszék  lelt  fel- 
állítva, melynek  láttára  a csőcselék  annyira  ment 
dühében,  hogy  a pápát  és  a latinokat  kereszté- 
nyeknek sem  akarta  elismerni. 

22.  §. 

A ffórenci  zsinat. 

A lyoni  unió  szerencsétlen  kimenetele  után  a 
római  Szentszék  nem  kereste  ugyan  a görögökkel  való 
egyesülést,  de  nem  is  zárkózott  el  — amint  ma  sem 
zárkózik  el  — attól  mereven.  A görög  császárokra 
nézve  azonban  mindinkább  kívánatossá  lett,  hogy  a 
pápával  kibéküljenek  és  Rómával  egyesüljenek,  mert  a 
mohamedán  törökök  egyre  jobban  közeledtek  Európa 
felé  és  legelsősorban  a görög  császárságot  fenyegették. 
Emiatt  a görög  császárok  mintegy  100  éven  át.alkudo- 
zásokat  folytattak  Rómával,  hogy  a megingott  görög 
birodalom  részére  nyugaton  támaszt  nyerjenek.  Ezen 
alkudozások  vége  az  lett,  hogy  VII.  Paleolog  János 
görög  császár  kérelmére  IV.  Jenő  pápa  1438-ban  Ferra- 
rába  egyetemes  zsinatot  hivott  össze,  amelyre  a pápa 
költségén  a görögök  is  elmentek.  Résztvett  a zsinatön 
József  konstantinápolyi  pátriárka  kíséretében  maga  a 

császár  is,  és  azonkívül  Izidor  kiewi,  Bessarion  níceai, 
Márk  cfezusi  metropolita  és  még  számos  görög  pap  és 
világi,  de  mert  időközben  Ferrarában  pestis  ütött  ki,  a 
zsinat  1439-ben  Flórencbe  ment  át 

Hosszas  vitatkozások  után  az  unió  Flórenc- 
ben  csakugyan  létrejött.  A görögök  a vitás  kér- 
déseket elfogadták  s ezek  a következők  : 1 . A 
hitvallásban  az  „és  a Fiutól“'  hozzátétel  jogos. 
2.  A sz.  mise  áldozatnál  úgy  a kovászos,  mint 
a kovásztalan  kenyér  használható,  de  mindenik 
egyház  maradjon  meg  eddigi  szokása  mellett, 
vagyis  a latin  papok  csak  kovásztalan,  a görögök 
csak  kovászos  kenyérrel  misézzenek.  3.  Az  át- 
lényegülés  a sz.  misében  az  evangéliumi  szavak 
által  történik.  4.  Azok  lelkei,  kik  Isten  kegyel- 
mében múltak  ki  e világból,  de  bűneikért  ez 
életben  eleget  nem  tettek,  haláluk  után  a tisztitó 
helyre  jutnak,  hol  rajtok  az  élők  ima,  sz.  mise- 
áldozat és  jó  cselekedetek  által  segíthetnek.  5. 
A római  püspök  az  egész  egyház  fölött  első- 
séggel bir,  mert  ő sz.  Péter  utóda  és  Krisztus 
helytartója,  — de  a keleti  pátriárkák  összes  ki- 
váltságai és  jogai  szintén  épségben  maradnak. 
— Mindezeket  Írásba  foglalták  s ezen  unió- 
határozatot  úgy  a latinok,  mint  a görögök  alá- 
írták s latin  és  görög  nyelven  kihirdették. 

Az  unió  azonban  csak  papiroson  volt  meg, 
a gyakorlatban  most  sem  ment  keresztül.  A fel- 
bujtogatott  nép  hallani  sem  akart  az  egyesülésről, 
sőt  a zsinatról  hazatérő  követeket  gunyszavak- 
kal  és  szitkokkal  fogadta.  Ilyen  körülmények 
között  VIÍ.  Paleolog  János  buzgósága  is  alább- 
szállott  és  az  uniót  ki  sem  hirdette , csupán 

Bessarion  niceai  és  Izidor  kiewi  metropoliták 
merészelték  ezt  megtenni,  de  emiatt  Rómába 
kellett  menekülniük. 

A törökök  részéről  fenyegető  veszély  ezalatt  nap- 
ról-napra  növekedett,  XII.  Konstantin  császár  tehát  is- 
mét segítségért  könyörgött  V.  Miklós  pápánál  és  meg- 
ígérte, hogy  az  uniót  ki  fogja  hirdetni;  ezt  1452.  dec. 
havában  tényleg  meg  is  tette,  de  a küszöbön  álló  vég- 
veszélyt már  az  sem  volt  képes  elhárítani.  II.  Mohamed 
már  a következő  (1453)  év  május  havában  elfoglalta 
Konstantinápolyt  és  a bizánci  császárságnak  véget  ve- 
tett. Az  unió,  mely  különben  a szakadárok  dühös  ellen- 
zése dacára  csak  a legutolsó  kényszerhelyzetben  lett 
kihirdetve,  1472-ben  véglegesen  visszavonatott. 

23.  §. 

A nyugati  egyházszakadás. 

A nyugati  egyház  belső  életét  a pápai  székhely 
kérdése  zavarta  meg.  1305-ben  V.  Kelemen  néven 
francia  származású  bíboros  jutott  a pápai  trónra,  ki 
ahelyett,  hogy  Olaszországba  sietett  volna,  Lyonban  ko- 
ronáztatta meg  magát  és  székhelyét  Rómából  Avignonba 
(Franciaországba)  tette  át:  Az  uj  pápa  a bíborosok  ki- 
nevezésénél a franciákat  részesítette  előnyben  s mivel 
igy  a biborosok  testületében  ezek  voltak  túlsúlyban,  V. 
Kelemen  után  még  hat  francia  származású  egyházfő 
következett  a pápai  trónon,  kik  szintén  Avignonban 
székeltek.  Ezen  hét  pápa  72  évig  (1377)  volt  távol 
Rómától  s ezen  időszakot  a pápaság  babyloni  fogságá- 
nak szokták  nevezni,  mert  Avignonban  a pápák  a 
francia  királyok  befolyása  alatt  állottak.  Ebből  később 
40  évig  tartó  szakadás  származott,  mely  az  egyházban 
igen  sok  bajnak  lett  forrása. 

Az  avignoni  tartózkodás  alatt  a pápák  az  olasz- 
országi  birtokok  kormányzását  helytartókra  bízták,  kik- 
nek eljárása  sok  zavart  okozott.  Ezen  zavarok  végre 
komolyan  veszélyeztették  a pápai  államot,  miértis  XI. 
Gergely  pápa  (1377-ben)  székhelyét  ismét  visszatette 
Rómába.  A zavargások  a pápa  jelenlétében  is  tovább 

tartottak,  miértis  ismételten  vissza  akart  térni  előbbi 
székhelyére,  ebben  azonban  halála  (1378)  megakadá- 
lyozta. Halála  után  a bibornokok  Rómában  törvényesen 
VI.  Orbánt,  — a francia  bíborosok  pedig  félév  múlva 
Fondi  nevű  városkában  törvénytelenül  VII.  Kelement 
választották  meg,  vagyis  egyszerre  két  pápa  volt,  ami 
az  egyházban  szakadást  okozott.  Európa  keresztényei- 
nek nagyobb  része  — köztük  hazánk  is  — a törvé- 
nyesen választott  pápát  ismerte  el,  mig  a kisebb  rész 
Franciaország  biztatására  az  ellenpápához  szegődött. 

Mintegy  30  évi  áldatlan  küzdelem  után  mindkét 
párt  bíborosai  egyesültek  s elhatározták,  hogy  az  egy- 
házi egység  helyreállítására  közös  egyetértéssel  egyete- 
mes zsinatot  fognak  egybehívni.  A zsinatot  Pizában  (1409) 
meg  is  tartották  s miután  azon  úgy  a Rómában,  mint 
az  Avignonban  székelő  pápa  választását  megsemmisí- 
tették, a zsinat  V.  Sándort  választotta  meg  az  egyház 
fejéül,  ki  ideiglenesen  Ravennában  lakott.  A zsinat  ez- 
által a bajt  nemcsak  meg  nem  szüntette,  hanem  még 
fokozta,  mivel  most  két  pápa  helyett  egyszerre  három 
pápa  uralkodott. 

Ezen  zavaroknak  az  1414-6en  Konstanczban  tar- 
tott egyetemes  zsinat  vetett  véget.  Ezen  zsinat  az  avig- 
noni  és  pizai  pápákat  méltóságuktól  megfosztotta  ; mivel 
pedig  a Rómában  székelő  törvényes  pápa  önként  lekö- 
szönt s igy  a pápaválasztás  lehetségessé  vált,  a zsinat 
V.  Mártont  választotta  pápául  és  ezzel  a szakadás 
megszűnt. 


Az  egyház  fejének  tekintélye  ezen  időszak 
első  felében  oly  magasra  emelkedett,  hogy  ezen 
kort  méltán  nevezhetjük  a pápai  hatalom  fény- 
korának ; az  avignoni  tartózkodás  és  az  ezt  kö- 
vető szakadás  azonban  ennek  nagy  ártalmára 
volt.  Mindazonáltal  az  egész  időszakot  a pápai 
hatalom  iránti  hódolat  jellemzi.  Üdvös  fenyíték 


24.  §. 

Vallási  és  erkölcsi  élet. 

volt  a pápák  kezében  a kiközösítés  és  az  egyházi 
tilalom.  Az  előbbit  egyrészt  a fejedelmek  erősza- 
koskodása, másrészt  az  alattvalók  lázongása  ellen 
alkalmazták,  de  mindig  csak  akkor,  ha  már  min- 
den más  eszköz  elégtelennek  bizonyult.  A kikö- 
zösiteít  semmiféle  polgári  hivatalt  nem  viselhetett 
és  az  itélőszék  sem  esküjét,  sem  tanuságtételét 
el  nem  fogadta.  Az  egyházi  tilalom  alatt  álló 
országban  csak  a keresztséget  és  a haldoklók 
szentségét  volt  szabad  kiszolgáltatni.  A templo- 
mok díszeiktől  megfosztva,  bezárva,  — a haran- 
gok pedig  némán  állottak.  Ezen  büntetés  csak 
igen  ritka  és  rendkívüli  esetben  volt  alkalmazva. 

A pápa  tanácsosai  a bíborosok  voltak ; ezeket  a 
pápa  a Róma  szomszédságában,  esetleg  távol  lakó  püs- 
pökökből, továbbá  a római  egyházak  áldozáraiból  és 
diakónusaiból  választotta.  Számuk  a 16.  század  elején 
65  volt.  A püspökök  tanácsadói  a káptalanok  voltak, 
melyek  száma  különösen  a 15.  században  igen  meg- 
szaporodott. 

A nyugati  egyházban  az,  egy  szia  alatti 
áldozás  jött  szokásba,  a keletieknél  azonban  a 
két  szin  alatti  áldozás  továbbra  is  megmaradt; 
a kisdedek  áldoztatása  a 12.  századtól  lassan- 
kint  kiment  a szokásból.  A betegekhez  az  Oltári- 
szentséget  nagy  ünnepélyességgel,  egyházi  ruhá- 
ban, csengő-szó  kíséretében,  lámpa  és  feszület 
elülvitele  mellett  vitték  és  szigorúan  meg  volt 
hagyva,  hogy  a hívek,  kik  a menettel  találkoz- 
nak, a szentség  előtt  térdre  boruljanak.  — A bün- 
bánattartás  fegyelme  lazulni  kezdett,  ezért  a IV. 
lateráni  zsinat  elrendeli,  hogy  aki  évenkint  egy- 
szer meg  nem  gyónik  és  legalább  husvét  táján 

meg  nem  áldozik,  az  egyházból  kizáratik  s ha  meg- 
hal, keresztény  módon  el  nem  temethető.  A nyilvá- 
nos vezeklés  ezen  időszak  elején  eléggé  gyakori 
volt  és  még  magas  állású  egyéneknél  is  találunk 
rá  példát  (IV.  Henrik),  de  később  ennek  helyét 
a búcsúk  foglalták  el.  Ezeknek  különös  neme 
volt  a minden  100-ik  évben  megtartandó  jubileumi 
búcsú,  melyet  először  VIII.  Bonifác  pápa  enge- 
délyezett (1300  bán). 

Az  ünnepek  sorozata  Keleten  a B.  Szűz  Oltalma 
és  a Három  püspök  ünnepével  gyarapodott,  nyugaton 
pedig  az  Űrnap  és  a B.  Szűz  szeplőtelen  fogantatásá- 
nak ünnepe  lett  általánossá  Továbbá  Keleten  az  eddigi 
böjti  napok  megtartása  mellett  a Karácsony  előtti,  a sz. 
Péter  és  sz.  Pál,  valamint  a Szűz  Mária  elhunyásának 
ünnepe  előtti  böjtök  az  egész  egyházban  kötelezővé  lettek. 

A valláserkölcsi  élet  az  időszak  első  felében 
igen  örvendetes  volt,  s a keresztény  szellem  az 
egész  társadalmat  áthatotta.  Ezt  leginkább  az 
bizonyítja,  hogy  ebben  a korban  a szebbnél-szebb 
templomok  mellett  igen  sok  jótékony  intézmény 
létesült  a szegények  és  betegek  gyámolitására, 
de  bizonyítja  azon  általános  lelkesedés  is,  mellyel 
a sok  millió  ember  a keresztes  háborúkba  sietett. 
Később  azonban  az  erkölcsi  élet  úgy  keleten, 
mint  nyugaton  nagyon  aláhanyatlott.  Ennek  oka 
keleten  az  volt,  hogy  úgy  a papság,  mint  a nép 
az  imádság  és  hit  helyett  folytonosan  csak  vitat- 
kozott, nyugaton  pedig  az  erkölcsi  élet  sülye- 
dését  a pápai  szakadás  okozta,  mely  az  egyházi 
és  állami  tekintélyt  megingatta  s az  erkölcsi 
fegyelmet  nagyon  meglazította.  A vallásos  buz- 
góság  és  lelkesültség  helyét  a nyers  erőszak, 


53 


közömbösség,  sőt  az  egyház  iránti  ellenszenv 
foglalta  el,  melyekhez  még  sok  más  erkölcsi 
hiba  járult.  Valamennyi  vétek  között  azonban 
legjobban  a babona  volt  elterjedve.  Csillagjósok, 
jövendőmondók,  bűbájosok,  varázslók,  halott- 
idézők nemcsak  az  alsóbb  néposztályok  tudatlan 
tömegét,  hanem  az  előkelőbbeket  is  széliében 
ámították,  hogy  babonás  hajlamukat  saját  javukra 
kihasználják.  A kornak  ezen  bűnét  sem  a zsina- 
tok tiltakozása,  sem  az  egyházi  és  világi  ható- 
ságok szigorú  eljárása  nem  volt  képes  kiirtani. 

A szerzetesi  élet  ezen  időszakban  nagy  virágzásnak 
; indult  úgy  keleten,  mint  nyugaton.  A görög  szerzetesek 
legkiválóbb  kolostorai  voltak  a külföldön  Áthosz  hegyén, 
a Kiewi  laurában  és  Grotta  Ferratában;  hazánkban  a 
legrégibb  görög  kolostor  a Csanádi,  hol  már  a honfog- 
lalás idején  görög  kath.  szerzetesek  laktak.  Ezeket  a 
| honfoglalás  után  Csanád  vezér  áttelepítette  a sz.  Györgyről 
j nevezett  oroszlánosi  kolostorba  s helyükbe  bencéseket 
| hozott.  Nagy  hírnévnek  örvendett  a Száva-melléki  szent 
i Demeter  kolostor,  valamint  az  I.  Endre  által  alapított 
visegrádi  kolostor.  Görög  szertartásu  apáca  kolostor 
kettő  volt : a veszprémvölgyi  és  a tornovói,  melyeket 
sz.  István  király  alapitott.  Nyugaton  a sz.  Benedek  által 
j alapitott  szerzetes-rend  mintájára  több  rend  keletkezett, 
u.  m.  a ciszterciek,  premontreiek,  domonkosok  és  ferenc- 
rendiek.  A szerzetesek  kizárólag  a tudományok  terjeszr 
tésével  foglalkoztak  s úgy  a vallásos,  mint  a világi 
tudományok  ápolói  kezdetben  egyedül  a monostori  isko- 
lák voltak.  Később  a pápák  és  a fejedelmek  bőkezűsége 
folytán  felsőbb  iskolák,  egyetemek  is  keletkeztek  s ezek 
legkiválóbb  hittudorait  skolasztikusoknak  (schola=iskola) 
nevezzük.  Ezek  között  leginkább  kitűntek  Nagy  Albert, 
Aquinói  sz.  Tamás  és  Bessarion. 

NEGYEDIK  IDŐSZAK. 


25.  §. 


Luther  hithagyása. 

Az  egyházban  a legrégibb  időktől  fogva 
akadtak  oly  keresztények,  akik  kevélységből, 
vagy  feltűnési  vágyból  a katholikus  hitigazsá- 
gokkal ellenkező  tanokat  kezdtek  hirdetni.  Ezek 
legnagyobb  része  csak  kevés  követőre  talált  és 
a téves  tanítás  is  csakhamar  megszűnt.  A XVI. 
század  elején  azonban  olyan  vallási  tévely  kelet- 
kezett, mely  széles  körben  terjedt  el  és  csaknem 
egész  Európa  vallási  békéjét  megbontotta.  Ezen 
tévely  protestantizmus  neve  alatt  ismeretes  és 
— mint  a görög  sizma  - — még  mai  napig  is 
fennáll.  Kezdője  Luther  Márton,  folytatója  pedig 
Zwingli  Ulrik  és  Kálvin  János. 

Luther  Márton  nevével  áll  kapcsolatban  a 
reformációnak  nevezett  tévtanitás,  ki  ágoston- 
rendi  szerzetes  és  Wittefnbergben  egyetemi  tanár 
volt.  Igen  tehetséges,  de  szerfölött  gőgös,  makacs 
és  nagyravágyó  férfiú  volt,  ki  a szerzetbe  nem 
hivatásból,  hanem  a fölött  megrendülve  lépett, 
hogy  egy  vele  sétáló  barátját  a villám  agyon- 
sujtotta.  Heves  és  önző  természete  ellenvéle- 
ményt nem  tűrt  és  szerzetes  társait  sokszor  kí- 
méletlenül támadta,  ha  ezek  neki  ellenmondtak. 
Kezdetben  csak  azok  ellen  szólalt  fel,  akik  a 
pápa  megbízásából  a búcsúkat  hirdették.  X.  Leó 
ugyanis  mindazoknak  búcsút  engedélyezett,  akik 
sz.  gyónást  és  áldozást  végezve  a Rómában 
épülő  sz.  Péter  templomra  adakoztak  s a búcsú 
kihirdetésével  Wittemberg  környékén  Tetzel  Já- 

nos  domonkosjendi  szerzetest  bízta  meg.  Luther 
ezt  az  alkalmat  arra  használta,  hogy  a wittem- 
bergi  vártemplom  ajtajára  95  tételt  függesztett  ki 
(1517.  okt.  31),  melyekben  nemcsak  a búcsúkat 
és  a bűnök  megbocsátásának  hatalmát  támadta 
meg,  hanem  a kath.  vallás  egyéb  hitigazságait  is. 

Luther  fellépése  csakhamar  nagy  feltűnést  keltett 
s mivel  az  ebből  származható  veszélyt  sokan  aggódva 
látták,  több  hittudós  azonnal  megtámadta  és  teljesen 
meg  is  cáfolta  Luther  téves  tanait.  Majd  a pápa  is  meg- 
kísérelte őt  az  igazság  útjára  vezetni  s evégből  előbb 
Kajetán  bíborost,  majd  Miltitz  kamarást  azzal  bízta  meg, 
hogy  az  ügyet  szelíden  és  békés  utón  intézze  el,  ezen 
tárgyalások  azonban  Luther  kétszínű  viselkedése  miatt 
eredmény  nélkül  maradtak. 

Mivel  Luther  téves  tanaihoz  makacsul  ra- 
gaszkodott, X.  Leó  pápa  (1520-ban)  41  tételét 
eretnekségnek  nyilvánította  s kijelentette,  hogy 
ha  azokat  hatvan  nap  alatt  vissza  nem  vonja,  őt 
az  egyházból  kiközösíti.  A kevély  tévtanitó  erre 
azzal  felelt,  hogy  a pápai  bullát  barátainak  és 
meghívott  nagyszámú  közönségnek  jelenlétében 
Wittemberg  egyik  közterén  nyilvánosan  meg- 
égette, a pápa  pedig  a határidő  leteltével  Luthert 
és  követőit  az  egyházból  kiközösítette.  Ez  időtől 
fogva  Luther  a pápát  és  az  egyházat  még  job- 
ban gyalázta  s minden  idejét  és  erejét  az  egyház 
tanainak  felforgatására  fordította. 

Luther  főbb  tévelyei  a következők:  a sz.  misét, 
böjtöt,  búcsút  és  a szerzetesi  fogadalmat  elvetette;  az 
ember  szabadakaratát,  a tisztitóhely  létezését  és  a holta- 
kért való  engesztelő  közbenjárást  megtagadta;  a szent- 
ségek közül  csak  a keresztséget,  az  úrvacsorát  és  némileg 
a bünbánattartást  ismerte  el,  a többieket  mint  emberi 

találmányokat  eltörölte ; szerinte  a megigazuláshoz  jócsele- 
kedetek nem  szükségesek  s az  üdvösségre  maga  a hit  is 
elegendő  ; a szenteket  nem  szabad  segítségül  hívni,  mert 
Krisztus  egyedüli  közbenjárónk.  Mivel  maga  is  belátta, 
hogy  tanítása  az  ősi  hittel  ellenkezik,  a sz.  hagyomá- 
nyokat elvetette  s azt  állította,  hogy  a hitre  vonatkozó 
dolgok  egyedüli  forrása  a szentirás,  ezt  azonban  önké- 
nyes ferdítésekkel,  kihagyásokkal  és  toldásokkal  a saját 
tévtanaihoz  alkalmazta. 

Az  uj  tévtan  igen  gyorsan  terjedt  el  egész 
Németországban.  Romlott  papok  és  fogadalmu- 
kat megunt  szerzetesek  szívesen  fogadták,  mert 
az  uj  próféta  szabadabb  életet  biztosított  szá- 
mukra ; a főnemesek  tetszését  szintén  megnyerte, 
mert  Luther  tanítása  szerint  az  egyházi  javakat 
szabadon  elfoglalhatták ; az  iparosokat  és  az  al- 
sóbb néposztályt  pedig  azzal  vezette  félre,  hogy 
munkaadóiknak  és  földesuraiknak  az  engedel- 
mességet és  a köteles  szolgálatot  a keresztény 
szabadság  nevében  büntetlenül  megtagadhatták, 
Ebből  igen  sok  zavargás  keletkezett  az  ország- 
ban, melyek  lecsillapítására  V.  Károly  császár 
Wormsba  (1521)  birodalmi  gyűlést  hivott  össze. 
Ezen  gyűlésre  a már  kiközösített  Luther  is  meg 
volt  hijva,  mivel  azonban  tévedését  beismerni 
és  hamis  tanítását  visszavonni  nem  akarta,  a 
birodalmi  gyűlés  a durva  fellépésű  és  megátal- 
kodott szerzetest  az  ország  törvényei  értelmében 
mint  eretneket  száműzte.  Párthiveinek  közben- 
járására a császár  21  napi  halasztást  adott  neki 
s ezt  fő  pártfogója,  Frigyes  szász  választófeje- 
delem arra  használta  fel,  hogy  Luthert  titkon 
Wartburg  várába  vitette,  miért  is  a gyűlés  hatá- 
rozatát végrehajtani  nem  lehetett. 

A császár,  hogy  a birodalmi  gyűlés  határozatának 
érvényt  szerezzen,  egy  hónap  múlva  szigorú  rendeletet 
adott  ki  Luther  ellen,  melyben  azt  parancsolta  meg, 
hogy  őt  mint  nyilt  eretneket  senki  pártfogolni  ne  me- 
részelje, sőt  mindenki  azon  legyen,  hogy  őt  elfogja  és 
a császárnak  kiszolgáltassa.  Luthernek  azonban  ezen 
rendelet  mit  sem  árthatott,  mert  ő ezalatt  wartburgi 
magányában  álruhában,  György  urfi  név  alatt  a bibliát 
fordította  németre  és  mindinkább  beleélte  magát  azon 
rögeszméjébe,  hogy  őt  egyenesen  Isten  küldötte  a 
pápa  túlkapásainak  meggátlására.  Többekkel  — úgy 
katolikusokkal,  mint  saját  párthiveivel  — erőshangu 
vitatkozásokat  folytatott  s eközben  főpártfogójának, 
Frigyesnek  halála  után  arra  is  időt  szakított,  hogy  egy 
Bora  Katalin  nevű  megszökött  apácával  házasságra 
lépjen  (1525). 

A fejedelmek  közül  mind  többen  hajoltak 
pártjára  azok,  akik  a császár  hűbéres  hatalma 
alól  szabadulni  kívántak,  s mivel  ez  nemcsak  a 
vallási,  hanem  a politikai  zavarokat  is  növelte, 
ezek  elsimítására  és  a vallási  béke  helyreállítá- 
sára a császár  Speyerben  (1529)  birodalmi  gyű- 
lést tartott.  Luther  követői  azonban  ezen  gyűlé- 
sen túlságosan  követelő  módon  léptek  fel.  A 
többségben  levő  katholikus  fejedelmek  ugyanis 
azt  kívánták,  hogy  a legközelebb  tartandó  zsina- 
tig ne  legyen  szabad  az  Oltáriszentség  ellen 
prédikálni  s a sz.  mise  hallgatásában  senkit  se 
háborgassanak,  — vagyis  csupán  a kath.  vallás 
megtürését  kívánták,  de  a lutheránus  fejedelmek 
még  ezen  jogos  követelés  ellen  is  tiltakozást, 
protestációt  nyújtottak  be  s innen  van  a protes- 
táns elnevezés.  Hitvallásukat  Melanchton  állította 
össze  28  pontban  s ezt  az  ágostai  (Augsburg) 
birodalmi  gyűlésen  mutatta  be,  ezért  ágostai 
hitvallásuaknak  is  neveztetnek. 

Luther  felforgató  tanainak  legelső  szomorú  követ- 
kezménye volt  a parasztháború  (1525),  melyben  mint- 
egy 130,000  paraszt  lelte  halálát;  ezzel  lépett  életbe  az 
uj  vallás  gyakorlatilag  úgy,  hogy  ő maga  is  kénytelen 
volt  beismerni,  hogy  tanítása  az  erkölcsi  élet  sülyedé- 
sét  vonta  maga  után.  Meghalt  1546-ban.  Tanainak 
terjedése  Németország  belső  békéjét  egy  évszázadra 
feldúlta  és  rendkivül  sok  vérontással  járt.  Ez  idézte  fel 
ugyanis  a smalkaldi  háborút  (1546 — 7),  valamint  a ké- 
sőbb kitört  30  éves  háborút  (1618 — 48),  melynek  sok 
millió  emberélet  esett  áldozatául  s kimondhatatlan  nyo- 
mort, pusztulást  és  erkölcsi  sülyedést  hozott  egész 
Középeurópára.  Ezen  háborúnak  a vesztfáli  béke  vé- 
get vetett  ugyan,  de  a vallási  villongást  és  súrlódást 
meg  nem  szüntette. 

26.  §. 

Protestáns  felekezetek. 

Luther  fellépése  után  két  évvel  Svájcban  is 
rokonszellemü  vallási  mozgalom  indult  meg, 
melynek  vezére  Zwingli  Ulrik  botrányos  életű 
zürichi  pap  volt.  0 is,  mint  Luther,  kezdetben 
csak  a búcsuk  és  a Mária-tisztelet  ellen  kelt  ki, 
később  azonban  még  mesterén  is  túltett,  mert 
még  az  úrvacsorát  is  elvetette  s azt  csupán 
Krisztus  halála  emlékének  hirdette.  Emiatt  Lut- 
herrel heves  vitába  is  keveredett,  de  bár  Luther 
az  általa  elvetett  sz.  hagyományokra  és  az  annyi- 
szor legyalázott  szentatyákra  is  hivatkozott,  a 
vita  eldöntetlen  maradt.  Zwingli  törekvéseit  a 
zürichi  városi  tanács  is  támogatta,  mert  ő a 
tanácsnak  tulajdonította  az  egyház  kormányzásá- 
ban mindazon  jogokat,  amelyekkel  Krisztus  apos- 
tolait felruházta.  A tanács  élt  is  ezen  jogával, 
mert  előbb  Zürichben  tiltotta  be  a kath.  isteni- 

tiszteletet,  utóbb  pedig  az  uj  hitet  a többi  kan- 
tonokra is  reá  akarta  erőszakolni.  A katholiku- 
sok  hosszabb  időn  keresztül  békésen  védekeztek 
az  erőszak  ellen,  de  midőn  a zürichiek  a hegyi 
kantonoktól  az  élelmiszerek  szállítását  is  elzár- 
ták, a kath.  kantonok  hitök,  szabadságuk  és 
életük  védelmére  fegyvert  ragadtak  és  Kappel 
mellett  (1531)  teljes  diadalt  arattak  a hitujitók 
felett;  a csatában  maga  Zwingli  is  elesett. 

Svájc  déli  részén  a protestáns  eretnekség- 
nek egy  újabb  faja  vert  gyökeret,  melynek  ter- 
jesztője Kálvin  János  volt.  Miután  Párisból  Lut- 
her tanainak  terjesztése  miatt  kiűzték,  Genfbe 
ment  s ott  csakhamar  korlátlan  hatalomra  és 
tekintélyre  tett  szert.  Rendkívül  rideg,  kevély  és 
bosszúálló  ember  volt;  aki  tekintélyének  föltét- 
lenül meg  nem  hódolt,  az  ha  menekülni  nem 
tudott  előle,  halállal  lakolt,  s ezen  célból  Genf 
egyik  terén  bitófát  állíttatott  azok  számára, 
akik  eljárását  gáncsolni  merészelnék.  Tanítása 
általában  a Lutherével  megegyezik,  de  attól  több 
dologban  mégis  eltér.  Az  úrvacsoráról  azt  ta- 
nítja, hogy  annak  vételekor  — .akinek  valódi 
hite  van  — lelkileg  élvezi  Krisztus  megdicsőült 
testét,  a hitetlen  ember  azonban  csupán  kenye- 
ret és  bort  vesz  magához.  Legborzasztóbb  taní- 
tása az,  hogy  az  Isten  az  emberek  egy  részét 
kárhozatra  szánta,  más  részét  pedig  örök  bol- 
dogságra; az  előbbiek  — tekintet  nélkül  min- 
den emberi  érdemre  — elkárhoznak,  az  utóbbiak 
pedig  a kegyelemből  soha  és  semmiképen  ki 
nem  eshetnek.  Kálvin  tanai  lassankint  Svájc  (Hel- 
vécia) egész  területén  elterjedtek,  miértis  követői 

magukat  helvét-hitvallásuaknak  s a lutheránusok- 
tól való  megkülönböztetésül  reformátusoknak 
nevezték. 

Angolországban  a protestáns  vallás  terjesztését 
ugyanazon  VIII.  Henrik  király  kezdte  meg,  aki  pár.  év- 
vel azelőtt  a legnagyobb  megütközéssel  szemlélte 
Luther  szereplését  s a hét  szentség  védelmére  könyvet 
is  irt,  melyért  a pápa  őt  a hit  védője  díszes  -címmel 
tüntette  ki.  Elpártolásának  oka  az  volt,  hogy  törvényes 
nejétől  el  akart  válni  s helyette  egyik  udvarhölgyét  fe- 
leségül venni,  a római  pápa  azonban  ezt  nem  engedte. 
Henrik  erre  az  ősi  kath.  egyháztól  elpártolt,  megalakí- 
totta a független  anglikán  egyházat,  melynek  fejévé 
önmagát  tette  s alattvalóit  az  ő egyházfőnökségének  el- 
ismerésére erőszakkal  kötelezte.  Akik  parancsának  ellen- 
szegültek — mint_  pl.  Fischer  János  aggastyán  püspök, 
Morus  Tamás  államkancellár  és  még  igen  sok  egyházi 
és  világi  előkelőség  — vérpadra  kerültek.  Az  uj  vallás 
terjesztése  fia : VI.  Eduárd  uralkodása  alatt  még  na- 
gyobb erőszakkal,  utána  Erzsébet  királynő  idejében  pe- 
dig valóságos  vérszomjas  kegyetlenséggel  folyt  nemcsak 
Angliában,  hanem  Írországban  is.  A 39  hitcikkelybe 
foglalt  uj  vallás  Luther  és  Kálvin  tanaiból  van  össze- 
állítva, de  hogy  a népnél  kevesebb  ellenállásra  találjon, 
a papi  rendet,  a keresztvetést,  az  egyházi  ruházatot 
meghagyták,  valamint  több  kath.  szertartást,  szokást  és 
imádságot  és  a püspöki  rangelsőséget  is,  azonban  a sz. 
misét,  a szentek,  ereklyék  és  képek  tiszteletét  eltöröl- 
ték s a szentségek  közöl  is  csak  a keresztséget  és  az 
úrvacsorát  fogadták  el.  A durva  erőszak  azonban, 
mellyel  az  uj  vallást  terjesztették,  később  magának  a 
királyi  háznak  is  vesztére  vált.  A protestánsok  egy 
része  ugyanis,  — az  úgynevezett  puritánok  — a vallásból 
és  az  istenitiszteletből  mindent  ki  akart  küszöbölni, 
ami  a kath.  egyházra  emlékeztet ; ebből  véres  polgár- 
és  vallásháború  keletkezett,  melynek  folyamán  I.  Károly 
király  is  vérpadra  került  s a királyság  helyét  köztársa- 
ság foglalta  el. 

27.  §.  - 

A protestáns  vallás  elterjedése. 

A protestáns  vallás  nem  szorítkozott  csupán 
Németországra,  hanem  több-kevesebb  szerencsével 
csakhamar  szétterjedni  igyekezett  az  egész  Európában. 
Egyes  országokban  teljes  uralomra  jutott,  másokban 
a lakosság  nagy  részét  meghódította,  némelyekben 
pedig  — pl.  Olasz-  és  Spanyolországban,  valamint  a 
keleti  egyházban  - — talajra  egyáltalában  nem  talált. 
Nálunk  az  uj  vallás  eléggé  korán  ismeretessé  lett,  kü- 
lönösen azon  németajkú  városokban,  melyek  polgárai 
Németországgal  állandó  összeköttetésben  állottak. 

Magyarországon  Luther  tanait  azon  ifjak 
kezdték  legelőször  terjeszteni,  akik  Wittenberg- 
ben  és  a többi  német  egyetemeken  tanultak.  A 
terjesztésre  a mohácsi  veszedelem  s az  utána 
bekövetkezett  szomorú  korszak  a lehető  leg- 
kedvezőbb alkalmat  nyújtotta.  A két  ellenkirály 
ugyan  buzgó  katholikus  volt,  de  az  újítók  ellen 
nagyobb  szigorúsággal  egyik  sem  lépett  fel,  ne- 
hogy párthiveiket  elidegenitsék.  Hozzájárult, 
hogy  Mohácsnál  hét  főpap  lelte  halálát  s úgy 
ezeknek,  mint  az  életben  maradiaknak  birtokait 
az  uj  valláshoz  hajló  főurak  ragadták  maguk- 
hoz. Sokan  egyenesen  azért  lettek  protestán- 
sokká, hogy  a főpapi  birtokokat  elfoglalhassák, 
ezek  aztán  jobbágyaikat  is  az  uj  vallás  elfoga- 
dására kényszeritették,  külföldön  pedig  a köny- 
nyen  szerzett  birtok  jövedelméből  újabb  hitter- 
jesztőket neveltettek.  A terjedést  a törökök  is 
nagyban  előmozdították,  kik  az  általok  elfoglalt 
területeken  az  ujhitüeknek  inkább  kedveztek, 
mint  a katolikusoknak,  minek  az  lett  a kö- 
vetkezménye, hogy  a legtöbb  püspök  csupán  a 

címet  viselte,  a papok  száma  nagyon  megfo- 
gyott, a monostorok  elpusztultak  s a kath. 
hívek  nagy  sokasága  a protestáns  prédikátorok- 
nak szabad  zsákmányává  lett.  A 16.  század 
végén  az  esztergomi  egyházmegye  900  plébá- 
niája közöl  800  az  ujitók  kezén  volt  s a pro- 
testánsok nemcsak  az  országgyűléseken,  hanem 
az  országban  is  többségben  voltak.  A hiteha- 
gyott  lakosok  eleinte  Luther  tanait  követték,  de 
később  nehány  kiváló  prédikátor  (Dévai  Biró 
Mátyás,  Mélius  Péter  stb.)  buzdítására  a ma- 
gyarajkuak  Kálvinhoz  szegődtek,  mig  a német- 
és  tótajkuak  továbbra  is  lutheránusok  maradtak. 
A protestánsok  a terjeszkedésre  és  a megerő- 
södésre a vallás-  és  polgárháborúkat  is  ered- 
ményesen használták  fel,  mert  a háborús  idők 
igen  jó  alkalmat  nyújtottak  a katholikus  birto- 
kok elfoglalására,  az  ezeket  követő  békekötések- 
ben pedig  (bécsi-,  nikolsburgi,  linzi  béke)  nem- 
csak vallásszabadságukat  biztosították,  hanem  a 
kath.  vallás  rovására  jogaikat  is  mindjobban 
kiterjesztették.  A kath.  hit  megvédése  és  fenn- 
tartása érdekében  igen  sokat  tettek  Oláh  Miklós 
és  Pázmány  Péter  esztergomi  érsekek;  különö- 
sen ez  utóbbi  fejtett  ki  nagy  munkásságot  ha- 
talmas irataival,  meggyőző  szónoklataival  és 
számos  bőkezű  alapítványával.  O maga  mint- 
egy 60  főúri  családot  téritett  vissza  a kath. 
egyház  kebelébe  s ezzel  hazánkban  nemcsak  a 
kath.  vallás  fennmaradását  biztosította,  hanem  a 
protestánsok  terjeszkedésének  is  útját  vágta. 

Erdélybe  a protestáns  vallás  a nagyszebeni 
és  brassói  szász  kereskedők  által  jutott  be,  kik 


63 


Lipcse  és  egyéb  német  városok  vásárjairól  ma- 
gukkal hozták  Luther  iratait  s azokat  itthon 
jobb  ügyhöz  méltó  buzgósággal  terjesztették. 
Miután  az  uj  tanokat  a városok  tanácsai  is 
elfogadták,  a térítés  munkáját  hitehagyott  né- 
met szerzetesek  oly  sikerrel  végezték,  hogy  az 
ellen  a királyi  szigorú  rendeletek  is  eredmény- 
telenek meradtak,  sőt  Brassó  és  Nagyszeben 
tanácsa  halálbüntetést  szabott  mindazokra,  kik 
Luther  tanait  el  nem  fogadják,  vagy  a város- 
ból ki  nem  költöznek.  Ily  módon  a kath.  vallás 
Erdélyben  már  1538.  körül  teljesen  el  volt 
nyomva,  midőn  pedig  az  ország  a kiskorú 
János  Zsigmond  hatalmába  került  (1556),  ki 
maga  is  lutheránussá  lett,  a tordai  országgyűlés 
(1557)  a lutheránusok  szabad  vallásgyakorlatát 
országosan  elismerte.  A későbbi  erdélyi  fejedel- 
mek (Bocskay  István,  Betlen  Gábor,  Rákóczy 
György)  maguk  is  az  uj  vallás  hívei  voltak  s 
ezért  a protestánsokat  mindig  erősen  pártfogol- 
ták. A kath.  vallás  Erdélyben  elfogadott  ma- 
radt ugyan,  de  állandóan  el  volt  nyomva  any- 
nyira,  hogy  1716-ig  külön  püspököt  sem  nyer- 
hetett, királyaink  csupán  a címet  adományozták. 

Franciaországban  kezdetben  Luther  tanai  terjed- 
tek, de  a Svájcból  jött  prédikátorok  csakhamar  Kálvin 
tanítását  juttatták  diadalra.  A protestánsok,  kik  itt  hu- 
genottáknak nevezték  magukat,  különösen  az  ország 
déli  vidékein  igen  rövid  idő  alatt  elhatalmasodtak  és 
csakhamar  (1562)  szabad  vallásgyakorlatra  nyertek  en- 
gedélyt., Erre  aztán  már  korábban  is  megkezdett  erő- 
szakoskodásaikat teljes  erővel  folytatták  a katholikusok 
ellen  és  véres  polgárháborút  idéztek  fel.  Prédikátoraik 
izgatására  a kath.  papokat  elűzték,  vagy  legyilkolták,  a 

pompás  templomokat,  zárdákat  lerombolták,  városokat 
és  falvakat  porrá  égettek.  Végre  vakmerőségökben  odáig 
mentek,  hogy  összeeskövésökben  a királyi  család  kiir- 
tását is  elhatározták.  A terv  azonban  kiderült,  miértis 
IX.  Károly  király  Bertalan-éjszakáján  (1572.  aug.  24) 
Párisban  a hugenották  közül  mintegy  kétezret  legyil- 
koltatott.  Ekkor  ismét  lázadásban  törtek  ki  és  a folyto- 
nos polgárháborúkkal  Franciaország  belső  békéjét  szá- 
zadokon át  zavarták.  XVI.  Lajos  király  idejében  (1787) 
a katholikusokkal  teljes  egyenjogúságot  nyertek. 

Hasonló  kegyetlenkedés  közben  terjedt  a protes- 
táns vallás  Dán-,  Svéd-,  Norvég-  és  Skótországban  is. 
Ez  utóbbi  helyről  a katholikus  Stuart  Mária  királynő  is 
kénytelen  volt  Angolországba  menekülni,  hol  azonban 
testvére  Erzsébet  királynő  ölelő  karok  helyett  börtönnel 
fogadta  és  19  évi  fogság  után  vérpadra  hurcoltatta. 
Úgy  a lutheránusok,  mint  a kálvinistáknak  többször 
megkísérelték  tanaiknak  terjesztését  a görög  keleti  (siz- 
matikus)  egyházban  is,  de  törekvéseik  teljesen  sikerte- 
lenek maradtak. 

28.  §. 

A trienti-egyetemes  zsinat. 

A protestáns  vallás  tanai  a keresztény  né- 
pek között  vallási  szakadást  idéztek  elő  s ezen 
körülmény  ellenállásra  és  védekezésre  hívta  tel 
a kath.  egyházat.  Hogy  az  egyház  az  uj  ta- 
nokkal a küzdelmet  eredményesen  fölvehesse, 
meggyengült  befolyását  érvényesíthesse  s a hit- 
egységet helyreállíthassa,  nemcsak  arra  volt 
szükség,  hogy  a téves  tanítókkal  szemben  az 
evangéliumi  igazságot  félremagyarázhatatlanul 
kijelentse,  hanem  arra  is,  hogy  a papság  és  a 
hívek  körében  üdvös  reformokat  létesítsen.  III. 
Pál  pápa  ezért  1545-ben  Trientbe  egyetemes 
zsinatot  hivott  össze,  mely  kétszeri  megszaki- 

tással  1563-ig,  tehát  18  évig  tartott.  A zsinatra 
a pápa  a protestánsokat  is  meghívta,  mivel 
ezek  sokszor  hivatkoztak  egy  egyetemes  zsi- 
natra, amelyen  vallási  ügyeiket  rendezni  kíván- 
ták, — ekkor  azonban  meg  nem  jelentek. 

A trienti  zsinat  két  fontos  feladatot  telje- 
tett Egyik  az  volt,  hogy  mindazon  hitigazsá- 
gokat, amelyeket  . az  újítók  megtámadtak,  a 
szentirás  és  a sz.  hagyományok  alapján  rövi- 
den összefoglalta  és  világosan  körülírta,  — egy- 
úttal megvizsgálta  a lutheránusok  és  a többi 
protestáns  felekezetek  hittételeit  s mivel  azok 
az  egyház  ősi  tanitásával  ellenkeznek,  ezeket 
mint  téves  tanokat  egyhangúlag  kárhoztatta.  — 
A zsinat  másik  fontos  munkája  az  volt,  hogy 
a visszaélések  megszüntetésére  fegyelmi  szabá- 
lyokat alkotott  és  elrendelte  a papnevelő  intéze- 
tek felállítását.  A zsinat  határozatait  IV.  Pius 
pápá  erősítette  meg  (1564). 

Ha  nem  sikerült  is  a zsinatnak  a tévedő- 
ket  az  igazság  útjára  visszavezetni,  azokat,  kik 
az  egyházhoz  hívek  maradtak,  hitükben  meg- 
erősítette, minden  csábítás  ellen  megóvta  s üd- 
vös intézkedéseivel  a papság  és  a hívek  köré- 
ben uj  szellemet  létesített. 

29.  §. 

A lengyelországi  ruthének  egyesülése. 

A flórenci  zsinatnak  nem  volt  meg  a kívánatos 
eredménye  (1.  22. mert  maga  Márk  efezusi  érsek 
is  az  unió  ellen  izgatta  a népet  különféle  alaptalan  rá- 
galmakkal. Hasztalan  cáfolták  ezen  rágalmakat,  Márk 
levelei  és  könyvei  a nép  körében  nagyobb  hitelre  talál- 
tak. Ennek  az  lett  a következménye,  hogy  a görög 
h ..  ; 5 

császárok  a mindinkább  terjeszkedő  törökök  ellen  sem 
a pápától,  sem  a nyugati  fejedelmektől  nem  nyerhettek 
segítséget,  miértis  a hatalmas  görög  birodalom  1453-ban 
a törökök  uralma  alá  került.  A görög  egyházra  ezután 
szomorú  idők  következtek.  A konstantinápolyi  patrárkát 
a török  szultán  erősítette  meg,  sőt  sokszor  önkényüleg 
kinevezte,  letette,  vagy  megfosztotta,  hogy  helyét  más- 
nak adhassa  át ; a pompás  kőtemplomokat  török  me- 
csetekké változtatta  s helyettök  nagy  pénzösszeg  lefize- 
tése mellett  csak  fa-templomok  építését  engedte ; a ha- 
rangok használatát  és  a feszületeknek  templomon  kívül 
való  felállítását  szigorúan  eltiltotta.  A római  pápák  az- 
által igyekeztek  ezen  szomorú  állapotokon  segíteni, 
hogy  a görögök  egyesülésén  állandóan  fáradoztak. 
Ilyen  szándékkal  alapította  XIII.  Gergely  pápa  Rómában 
a görög  kollégiumot,  de  sem  az  innen  kikerült  jeles 
férfiak,  sem  a görögök  között  működő  latin  szerzetesek 
nem  tudtak  az  egyesülésre  nézve  nagyobb  arányú  moz- 
galmat indítani. 

Az  egyesülés  eszméje  legelőször  a lengyelországi 
ruthéneknél  merült  fel,  kik  a kiewi  metropolita  révén 
Rómával  a XV.  századon  át  állandóan  összeköttetésben 
maradtak  és  csak  az  1520.  év  után  kerültek  a konstanti- 
nápolyi pátriárka  alá.  1589-ben  azonban  az  orosz  cár 
a birodalmában  élő  híveket  kivette  a konstantinápolyi 
pátriárka  joghatósága  alól  és  a moszkvai  pátriárka 
alá  helyezte  s ezen  intézkedés  Lengyelországban  a ruthé- 
neket  döntő  elhatározásra  bírta.  Rahosza  Mihály  kiewi  J 
metropolita  1594-ben  Bresztbe  zsinatot  hivott  össze  s 
azon  föltette  a kérdést,  hogy  a lengyelországi  ruthének 
a moszkvai  pátriárkát,  vagy  a római  pápát  ismerjék-e 
el  az  egyház  fejéül?  S a felelet  csaknem  egyhangúlag 
Róma  mellett  szólt.  Erre  • a zsinat  két  püspököt  VII. 
Kelemen  pápához  Rómába  küldött  és  miután  ezek  ott 
a hitvallást  az  összes  papság  és  a hívek  nevében  ün- 
nepélyesen letették,  a pápa  őket  és  ^híveiket  a kath. 
egyház  közösségébe  fölvette- 

Az  igy  létrejött  uniónak  azonban  igen  sok  nehéz- 
séggel kellett  megküzdeni  és  teljes  uralomra  nem  jut- 

hatott.  A ruthének  nagy  része  továbbra  is  sizmatikus 
maradt  és  magában  Kiew  városában  két  metropolita 
volt  : egy  egyesült  és  egy  szakadár,  ki  a moszkvai  pát- 
riárkának volt  alárendelve.  Később  az  unió  mind  na- 
gyobb tért  hódított  annyira,  hogy  a XVIII.  században 
a kath.  ruthéneknek  Lengyelországban  kilenc  egyház- 
megyéjük volt,  a sizmatikusoknak  pedig  csak  egy.  Ez 
időben  (1720)  tartották  meg  a pápa  követének  részvé- 
telével a zamoszci  zsinatot  is,  mely  az  unió  megerősí- 
tésére, a papság  nevelésére  és  a sz.  Bazil-rend  újjá- 
szervezésére számos  üdvös  határozatot  hozott.  Len- 
gyelország ismételt  felosztása  azonban  maga  után  vonta 
az  unió  megsemmisülését  is.  A ruthének  legnagyobb 
része  ugyanis  orosz  hatalom  alá  került,  mely  az  unió 
híveit  erőszakosan  a sizmatikus  egyházba  kényszeritette. 
Az  ország  azon  részében  azonban,  mely  Ausztriához 
lett  csatolva  (Vagyis  Galiciában),  az  unió  ma  is  szépen 
virágzik. 

30.  §. 

A magyarországi  ruthének,  románok  és  szerbek 
egyesülése. 

A Magyarországban  élő  ruthének  részint  a 
honfoglaló  magyarokkal  jöttek  be,  részint  pedig 
Nagy  Lajos  király  uralkodása  alatt,  ki  az  1350. 
év  táján  a Moldvába  költözött  román  lakosság 
helyett  podoliai  ruthéneket  telepitett  le  hazánk 
északkeleti  vidékein.  Ezeknek  vezére,  Koriato- 
vics  Tódor,  a királytól  a munkácsi  várat  és 
uradalmat  kapta  hercegi  címmel.  Hogy  népének 
lelki  ellátása  biztosítva  legyen,  Koriatovics  a 
Munkács  mellett  fekvő  Csernekhegyen  kolostort 
épített,  abba  sz.  Bazil-rendi  szerzeteseket  tele- 
pített s az  összes  ruthén  nép  lelki  gondozását 
reájok  bizta.  Máramarosban  és  Beregben  rövid 
idő  alatt  több  kisebb  kolostor  létesült,  igy  Kört- 
vélyesen,  Bedőn,  Kövesligeten,  Uglyán,  Krics- 

falván,  Bükén,  Kisfaludon  és  még  több  helyen ; 
ezek  főnökei  a csernekhegyi  monostor  fejének' 
voltak  alávetve,  ki  egyszersmind  az  összes 
ruthének  püspöke  is  volt.  Hogy  a ruthének  a 
szakadár  egyházhoz  tartoztak  volna-,  arra  biztos 
adatok  nincsenek,  de  az  bizonyos,  hogy  sem  a 
konstantinápolyi,  sem  pedig  a későbben  szerve- 
zett moszkvai  pátriárkával  összeköttetésben  nem 
állottak;  mivel  azonban  a Rómával  való  egye- 
sülést nyíltan  és  határozottan  ki  nem  jelentették, 
sizmatikusoknak  tartották  őket.  Taraszovics 
Bazil  püspök  (1633 — 1646)  volt  az  első,  ki  a 
római  székkel  való  egyesülést  forma  szerint  is 
kimondani  kívánta,  de  ezzel  Rákóczi  György 
erdélyi  fejedelmet  nagyon  magára  haragította. 
A buzgó  protestáns  Rákóczinak  ugyanis  az  volt 
a terve,  hogy  a görög  egyháznak  úgy  román-, 
mint  ruthénajku  híveit  a protestáns  vallás  el- 
fogadására fogja  kényszeríteni,  a Rómával  való- 
egyesülés  pedig  e szándékot  meghiúsította. 
Ezért  Taraszovicsot  állandóan  zaklatta,  midőn 
pedig  a kath.  hitet  nyilvánosan  is  megvallotta, 
őt  a munkácsi  várkapitány  által  (1640,  dec.  13) 
mise  közben  az  oltárnál  elfogatta  és  püspöki 
díszruhában  a városon  végighurcoltatva,  a mun- 
kácsi vár  börtönébe  záratta.  Csak  111.  Ferdinánd 
király  parancsára  engedte  szabadon,  mikor  is  a 
megtört  püspök  hivataláról  lemondott  és  Nagy- 
kállóba  vonult,  hol  nemsokára  meg  is  halt.  Le- 
mondása' után  Rosztosinszky  Parthén  Pétert 
ajánlotta  utódjául,  kit  a papság  meg  is  válasz- 
tott. 0 alatta  jött  létre  az  unió  1646.  április. 
24-én  Ungváron,  Jakusics  György  egri  püspök 

jelenlétében,  miután  a következő  fontos  föltéte- 
lek meg  lettek  állapítva : 1 . a görög  szertartás 
sértetlen  marad,  2.  a papság  maga  választja 
püspökét,  a pápa  pedig  megerősíti,  3.  a ruthén 
papság  a latin  papok  összes  szabadalmai-  és 
kiváltságaiban  részesül.  Ez  időtől  fogva  1771-ig 
a Munkácson  székelő  püspökök  mint  apostoli 
vikáriusok  működtek  s az  egri  latin  szertartásu 
püspöknek  voltak  alárendelve. 

Parthén  püspök  idejében  az  egyesült  ruthén 
papok  száma  400  volt,  utódai  alatt  azonban  az 
unió  ügye  ismét  hanyatlani  kezdett.  A püspö- 
köknek sokat  kellett  küzdeniük  a máramarosi 
szakadárokkal ; ezek  külön  püspököt  is  vá- 
lasztottak, ki  az  uglyai  monostorban  székelt, 
mig  végre  De  Camillis  József  püspöknek 
(1690 — 1704)  sikerült  az  uniót  végleg  megszi- 
lárdítani. Az  ő püspöksége  idején  (1692)  Lipót 
király  a ruthén  papság  szabadalmait  külön  ok- 
levéllel is  biztosította.  A sizma  leküzdése  után 
a püspökök  teljes  erővel  arra  törekedtek,  hogy 
a munkácsi  püspökséget  az  egri  püspök  főha- 
tósága alól  fölszabadítsák  és  önállóvá  tegyék, 
mert  ezen  alárendelt  viszonyból  sok  súrlódás 
származott.  A hosszas  küzdelmet  végre  siker 
koronázta.  Mária  Terézia  magyar  királynő  köz- 
benjárásával XIV.  Kelemen  pápa  1771.  szept. 
19-én  kelt  bullájával  a- munkácsi  püspököt  az 
egri  püspök  joghatósága  alól  fölmentette,  a 
munkácsi  püspökséget  kánonilag  szabályozott 
rendes  püspökségnek  nyilvánította*)  és  abban 

*)  A munkácsi  püspökséghez  ekkor,  mint  Mária  Terézia  a 
pápának  irja,  858  templom,  600  pap  és  145,107  gyónni  képes 
hivő  tartozott. 

— mint  legelső  önálló  püspököt  — Bradács 
Jánost  erősítette  meg. 

A románok  sorsa  Erdélyben  a kálvinizmus  terje- 
dése óta  nagyon  szomorú  volt.  Az  1566-iki  tordai 
országgyűlés,  mely  Erdélyből  minden  kath.  papot  ki- 
tiltott, kimondta  a románok  kálvinizálását,  az  1571-iki 
országgyűlés  pedig  négy  elfogadott  vallásról  tesz  emlí- 
tést (lutheránus,  kálvinista,  unitárius,  katholikus),  de  a 
románokról  — bár  igen  jelentékeny  részét  képezték  a 
lakosságnak  — mint  nem  létezőkről  meg  sem  emléke- 
zik. Az  erőszakos  kálvinizálás  azonban  eredménytelen 
maradt,  sőt  midőn  1690-ben  az  önálló  fejedelemség 
megszűnt  s Erdély  ismét  visszakerült  a magyar  ko- 
rona alá,  a románokra  jobb  idők  következtek.  Mindin- 
kább szaporodott  azok  száma  is,  kik  a kath.  egyházzal 
egyesülni  óhajtottak,  miértis  Theofil  érsek  Gyulafehér- 
várra zsinatot  hivott  össze  (1697),  melyen  ő és  38 
esperese  komoly  tanácskozás  után  kijelentették,  hogy  - 
az  egyesülésre  hajlandók,  ha  a latin  szertartásu  papság- 
gal egyenjogositva  lesznek.  I.  Lipót  az  egyenjogositást 
azonnal  elrendelte,  mire  Theofil  utóda,  Angelu  Athanáz 
érsek  idejében  (1698)  az  unió  csakugyan  létrejött.  Lipót 
király  ekkor  az  egyesült  papok  jogait  és  kiváltságait 
újból  megerősítette  és  részökre  (1700-ban)  ugyanolyan 
oklevelet  állított  ki,  mint  amilyet  nehány  évvel  azelőtt 
a ruthén  papoknak  adott.  Az  egyesült  román  püspök 
székhelye  kezdetben  Gyulafehérvár  volt,  III.  Károly 
király  azonban  (1715)  a románok  részére  a fogarasi 
püspökséget  alapította  s azt  XIII.  Ince  pápa  is  meg- 
erősítette ; pár  év  múlva  a püspökség  megkapta  a 
kincstártól  a kihalt  Apaffy-család  balázsfalvi  uradalmát 
s azóta  (1738)  a gyulafehérvár—  fogarasi  püspök  ott 
székel.  A magyarországi  románok  számára  Mária  Terézia 
alapított  uj  püspökséget  Nagyváradon  s azt  (1777-ben) 
VI.  Pius  pápa  erősítette  meg. 

A Horvátország  területére  bevándorolt  szerbek  egy 
része  csakhamar  egyesült  a kath.  egyházzal  és  legelső 
püspökük  Vratanya  Simon  sz.  Bazil  rendű  szerzetes  volt, 

ki  mint  szvidnicai  címzetes  püspök  a marcéai  kolostor- 
ban lakott.  Az  unió  úgy  a Vratanya  idejében  — kit 
V.  Pál  pápa  1611-ben  erősített  meg  — mint  utódai 
alatt  szépen  virágzott,  de  a 17.  századvégén  betelepült 
sizmatikus  szerbek  erőszakoskodásai  miatt  nagy  részben 
megsemmisült,  sőt  haragjok  elől  a püspöknek  is  majd 
egyik,  majd  másik  helyre  kellett  menekülnie.  Az  uniót 
a végenyészettől  Mária  Terézia  királynő  mentette  meg 
(1777-ben),  aki  Bozsitskovics  Bazil  akkori  püspöknek 
székhelyül  Kőröst  jelölte  ki,  javadalmazására  pedig  a 
tkaleci  birtokot  adományozta  s VI.  Pius  pápától  kiesz- 
közölte, hogy  az  eddig  csak  apostoli  vikáriátusnak  te- 
kintett szvidnicai  püpökséget  a zágrábi  püspök  jogható- 
sága alól  kivegye  és  körösi  egyházmegye  néven  ön- 
álló püspökséggé  emelje. 

31.  §. 

Egyházi  írók  és  szerzetesek.- 

Ezen  időszak  kiváló  férfiai  között  a legelső  helyet 
foglalja  el  XIV.  Benedek  pápa  (családi  nevén  Lamber- 
tini  Prosper).  A pápai  trónra  a bolognai  érseki  székből 
jutott  és  széleskörű  tudománya  miatt  csakhamar  egyik 
legünnepeltebb  pápája  lett  az  egyháznak.  Nagybecsű 
munkái,  igen  nagy  számú,  gyakran  egész  tudományos 
értekezéseket  képező  bullái  és  brévéi  által  méltán  ki- 
érdemelte a doctissimus  (legtudósabb)  melléknevet,  mely- 
lyel  az  utókor  megtisztelte.  Az  egyház  fölött  a legébe- 
rebb  gonddal  őrködött  és  nemcsak  a hit  tisztaságának 
kelt  védelmére,  hanem  az  erkölcsök  és  a fegyelem  ér- 
dekében is  igen  sok  üdvös  rendeletet  bocsátott  ki.  Emlé- 
két a görög  egyház  is  kegyelettel  őrzi,  mert  fegyelmi 
és  liturgikus  kérdésekben  még  ma  is  az  ő rendeletéi  és 
magyarázatai  szolgálnak  irányitó  elv  gyanánt. 

Az  egyházi  tudományosság  főkép  a nagy  hitsza- 
kadás folytán  megindult  vallási  viták  és  a különféle 
szerzetes  rendek  munkássága  által  igen  nagy  lendületet 
nyert.  A nagy  hittudósok  és  a kiváló  irodalmi  termé- 
kek egész  sorozatával  találkozunk  a hittudományok 
minden  ágában  úgy,  hogy  ezen  időszakot  az  egyházi 

irodalom  legfényesebb  korszakának  nevezhetjük.  Külö- 
nösen nagy  azon  irók  száma,  kik  a protestánsokkal 
és  egyéb  tévtanitókkal  vitáztak  s ezek  közül  leginkább 
kiválnak  : Bellarmin  Róbert  előbb  egyetemi  tanár,  majd 
kápuai  biboros-érsek  (f  1621),  Gretser  Jakab  bajor 
jezsuita,  kinek  müvei  17  nagy  kötetet  tesznek  ki  (f  1625) 
és  Pázmány  Péter  esztergomi  bíboros  érsek,  a magyar- 
országi ellenreformáció  megindítója,  kinek  24  kötetnyi 
müve  közül  leghíresebb  az  Igazságra  vezérlő  Kalauz 
c.  vitairata  (f  1637.) 

A reformáció  terjedésével  igen  sok  férfi  és  nő 
szerzetes  akadt,  aki  Luther  példáját  követve  hűtlen  lett 
hivatásához,  megszegte  fogadalmát  és  meggyalázta 
szerzetét.  Ezen  férges  gyümölcsök  lehullása  azonban 
az  egyház  fájának  nemcsak  nem  ártott,  hanem  még 
használt  is,  mert  egyrészt  a régi  szerzetek  üdvös  re- 
formok életbelépétetése  által  örvendetes  lendületet  nyer- 
tek, másrészt  pedig  igen  sok  uj  szerzetes  rend  és  kon- 
gregáció keletkezett,  melyeknek  alapitói  és  tagjai  példás, 
szigorú  életükkel  és  áldásos  munkájokkal  ugyancsak 
bőségesen  bizonyságot  tettek  az  egyház  életerejéről. 
Ezen  szerzetesrend  alapítók  és  szentéletü  férfiak  közöl 
legkiválóbbak:  Loyolai  sz.  Ignác  a „Jézus  társaságának11 
alapitója ; — Szalézi  sz.  Ferenc,  ki  Chantali  sz.  Fran- 
ciska társaságában  a szaléziánák  női  szerzetét  alapította; 

— Kuncewic  sz.  Jozafát  polocki  ruthén  érsek,  a sz. 
Bazil-rend  reformálója,  kit  a szakadárok  meggyilkoltak ; 

— Istenes  sz.  János  a betegápoló  irgalmas  testvérek 

— és  Páli  sz.  Vince  az  irgalmas  nővérek  rendjének 
alapitója ; — Kalazanci  sz.  József,  ki  a kegyes  tanitó- 
rendet  (piaristák)  — és  Ligouri  sz.  Alfonz,  ki  a „leg- 
szentebb Megváltó11  társúlatát  fredemptoristák)  létesí- 
tette. Ugyanezen  időszakban  kiválnak  még : Merici  SZ. 
Angéla  az  Orsolya  rendnek  — és  Ward  Mária  angol 
származású  nemes  leány  az  Angol  kisasszonyok  egye- 
sületének megalapítója. 

32.  §. 

Vallási  és  erkölcsi  élet. 

A keresztény  katholikus  hit  és  erkölcs  lég* 
főbb  őrei  a római  pápák  voltak,  kiknek  apostoli 
buzgósága  különösen  két  irányban  nyilvánult. 
Legfőbb  gondjukat  az  képezte,  hogy  a trienti  zsinat 
által  meginditott  igazi  reformáció  a papság  és 
a hívek  között  mindenütt  életbe  lépjen ; de 
gondjuk  volt  arra  is,  hogy  az  egyház  a protes- 
tantizmus által  szenvedett  veszteségekért  a ke- 
resztény vallásnak  a pogányok  közötti  elterjesz- 
tésével kárpótlást  nyerjen. 

Az  egyház  kormányzata  szempontjából  különösen 
fontosak  V.  Sixtus  pápa  (1585 — 1590)  intézkedései,  ki 
a kormányt  újjászervezte.  így  a bíborosok  számát  vég- 
legesen 70-ben  állapította  meg,  kik  közül  6 püspök-, 
50  áldozár-  és  14  diakonus-biborosi  címet  visel  s az 
egész  testületet  több  gyülekezetbe  (kongregáció)  osztotta, 
melyek  mindenikének  munkakörét  pontosan  megszabta. 
Az  általa  szervezett  kongregációkat  XV.  Gergely  pápa 
{1622)  a hitterjesztő  gyülekezettel  egészítette  ki,  mely 
kongregáció  a hitterjesztés  összes  ügyeiben  ma  is  a leg- 
főbb hatóság.  Utóda  VIII.  Orbán  pápa  ezen  kongregá- 
ciót még  szélesebb  alapokra  fektette  s a hitterjesztők 
kiképzése  céljából  szemináriumot  is  csatolt  hozzá. 

Az  egyházi  kormányzat  tekintetében  ha- 
zánkban különösen  Mária  Terézia  királynő 
uralkodása  hagyott  maradandó  nyomokat,  ki  a 
római  szentszék  jóváhagyásával  a szombathelyi 
(1771),  besztercebányai,  rozsnyói,  szepesi  (1776) 
és  a székesfehérvári  (1777)  latin  püspökségek 
létesítése  mellett  3 görög  püspökséget  is  alapí- 
tott: a munkácsit,  nagyváradit  és  körösit. 

Igen  fontos  és  az  egész  keresztény  világot 
érdeklő  esemény  volt  ezen  időszakban  a nap - 
tárjavitás,  mely  XIII.  Gergely  pápa  nevéhez 
fűződik.  A keresztények  a XVI.  század  végéig 
a Julius  Cézár  által  Kr.  e.  néhány  évvel  készí- 
tett, u.  n.  Julián-féle  naptárt  használták,  mely 
az  évet  365  1U  napból  állónak  veszi ; ezen  1U 
nap  kiegyenlítésére  minden  4-ik  év  február  hó- 
napja 1 nappal  megtoldatott  s igy  az  év  366 
napból  állott  (szökőév).  A napév  azonban,  mely 
alatt  földünk  a nap  körül  egyszer  körülkering, 
nem  pontosan  365  1U  nap,  hanem  csak  365  nap, 
5 óra,  49  p.  és  16  mperc,  — vagyis  10  perc 
és  44  mperccel  rövidebb,  tehát  midőn  Julius 
Cézár  minden  negyedik  évben  1 nappal  hosz- 
szabbra  rendelte  az  évet,  az  időszámításba 
mindig  42  perc  és  56  mpercnyi  hiba  csúszott 
be,  mert  a polgári  év  minden  négy  évben  eny- 
nyivel  hosszabb  volt,  mint  a valóságos  napév. 
Ezen  nehány  percnyi  különbség  az  évszázadok 
alatt  jelentékenyen  felnövekedett  és  XIII.  Ger- 
gely pápa  idejében  a polgári  év  — mivel  az 
10  --11  perccel  minden  esztendőben  hosszabb 
volt  — már  10  nappal  elmaradt  a valóságos 
napévtől.  Ezért  a pápa  egy  tudós  férfiakból 
álló  bizottságot  szervezett  s annak  javaslata 
alapján  elrendelte,  hogy  ezen  tiz  napi  különbö- 
zet kiegyenlítése  végett  1582.  október  4-ike 
után  15-ikét  Írjanak.  A Julián-féle  számítást  a 
jövőre  nézve  meghagyta,  de  hogy  a szökőévek 
folytán  ismét  előálló  különbség  nagy  eltérése- 
ket ne  okozhasson,  egyúttal  azt  is  elrendelte, 
hogy  a 100-as  évek  közül  — melyek  Julián 

szerint  mindig  366  naposak  — csak  minden 
negyedik  legyen  szökőév,  vagyis  az,  mely 
400-zal  osztható.  — Ezen  naptárjavitás  helyes- 
sége és  üdvös  volta  felől  semmi  kétség  sem 
lehetett  ugyan',  mindazonáltal  csak  a katholikus 
államok  fogadták  el  azonnal  (Magyarországon  - 
az  1587 — 8-iki  országgyűlés  fogadta  el),  később 
azonban  a 17.  és  18.  század  folyamán  a pro- 
testáns államok  is  belátták  annak  helyességét 
és  egymásután  elfogadták.  Csupán  a szakadár- 
ságban  levő  államok  (Oroszország  és  a Balkán 
félsziget  államai)  vonakodnak  azt  még  mai  na- 
pig is  elfogadni,  pedig  a különbség  folytonosan 
növekszik;  ma  már  a 13  nappal  tannak  hát- 
rább, mert  az  1700,  1800  és  1900.  év  Julián 
szerint  szökőév  volt,  a Gergely-naptár  szerint 
pedig  közönséges  év.  A görög  szertartásu 
katholikusok  az  egyházi  életben  szintén  a Ju- 
lián-féle  naptárt  használják;  hazánkban  ugyan 
már  többször  történt  kísérlet  a naptár  egyesí- 
tésére, illetőleg  a Gergely-féle  naptár  elfogadá- 
sára, de  ezen  kísérletek  eredménytelenek  ma- 
radtak. 

Az  istenitisztelet  méltó  megünneplését  a trienti 
zsinat  több  üdvös  rendelettel  szabályozta,  az  ünnepe- 
ket pedig  pápai  rendeletek  szorították  korlátok  közé. 
Ezen  rendeletek  némely  kisebb-nagyobb  körben  megült 
ünnepeket  vagy  az  egész  egyházra  nézve  kötelezővé 
tették,  vagy  pedig  az  idők  folyamán  túlságosan  felsza- 
porodott ünnepek  egyik-másikát  eltörölték.  így  XI.  Ince 
pápa  (1683)  Mária  nevenapját,  XI.  Kelemen  (1708)  a 
szeplőtelen  fogantatás  ünnepét  a latin  egyházban  általá- 
nossá tette,  VIII.  Orbán  (1642)  és  XIV.  Benedek  (1748) 
pedig  több  kisebb  ünnepet  eltörölt  s ez  utóbbi  pápa  azt 

is  kijelentette,  hogy  az  eltörölt  ünnepeken  a misehallga- 
tás nem  kötelező.  A keleti  egyházban  a B.  Szűz  oltal- 
mának ünnepe,  mely  a 10.  század  elejétől  általános  ün- 
nep volt,  csak  a ruthéneknél  maradt  meg,  a görögök  és 
a románok  elhagyták. 

Az  erkölcsiség  és  a vallásos  buzgóság  a 16.  szá- 
zad közepétől  kezdve  általában  örvendetes  léndületet 
vett.  A papság  szellemének  megújulását  nagy  mérték- 
ben előmozdították  az  egymásután  felállított  papnevelő- 
intézetek, melyek  csakhamar  üdvös  fegyelmet  és  élénk 
vallásos  szellemet  árasztottak  szét  a hivek  között  is. 
Maga  XIII.  Gergely  pápa  Rómában  5 szemináriumot 
létesített  a különféle  nemzetek  (a  római,  magyar,  angol, 
görög  és  maronita)  ifjainak  nevelésére  s példáját  igen 
sok  püspök  követte,  mint  azt  a trienti  zsinat  is  elren- 
delte. Hazánkban  az  első  rendszeres  papnevelő  intézetet 
Oláh  Miklós  esztergomi  érsek  alapította  Nagyszombat-' 
bán  (1566)  s ezt  később  Pázmány  Péter  egyetemmé 
fejlesztette. 

A hívek  nagy  tömegét  általában  a vallásos  és 
keresztény  buzgóság  jellemzi  s a kath.  szellem 
csodás  megizmosodását  főképen  az  ezen  kor- 
beli szentek  nagy  száma  igazolja.  Különösen 
örvendetes  volt  a vallásos  szellem  Magyaror- 
szágon, hol  a törökök  kiűzése  után  a egész 
kath.  társadalom  valóságos  szent  lelkesedéssel 
törekedett  a „Mária  országának"  egykori  fényét 
visszaállítani.  Meg  volt  azonban  ezen  időszak- 
nak is  a maga  erkölcsi  betegsége.  Az  előző 
időszakból  ide  is  átszivárgott  a babona  s az 
ördögök  és  boszorkányok  hatalmában  való  hit, 
mely  ellen  az  egyház  hasztalanul  küzdött.  So- 
kan minden  elemi  csapást  a boszorkányoknak 
és  a velők  szövetkezett  ördögöknek  tulajdoní- 
tottak s a legkisebb  gyanú  elég  volt  ahhoz, 
hogy  valakit  boszorkánynak  tartsanak  és  mint 

ilyet  máglyára  itéjék.  Ezen  téves  hit  a 16.  és 
17.  század  folyamán  úgy  a katholikusok,  mint 
a protestánsok  között  egyaránt  el  volt  terjedve 
és  csak  a 18.  században  sikerült  a boszorkány- 
égetéseket megszüntetni. 

ÖTÖDIK  IDŐSZAK. 

33.  §. 

A francia  forradalom  pusztítása  az  egyházban. 

A protestánsok  harcát  a kath.  vallás  ellen 
a 18.  században  a hitetlenek  harca  követte,  kik 
már  nem  csupán  a kath  egyházat  és  annak 
egyes  hitigazságait  támadták  meg,  mint  azt  a 
protestánsok  tették  a 16.  században,  hanem 
mint  valóságos  istentagadók  arra  szövetkeztek, 
hogy  a keresztény  vallást  teljesen  kiirtsák.  Ezen 
hitetlenség  először  Angolországban  tört  utat, 
majd  Franciaországban,  később  pedig  különféle 
néven  a többi  európai  államokban  is  elterjedt, 
de  sehol  sem  okozott  oly  nagy  rombolást,  mint 
Franciaországban,  hűl  úgy  az  egyházat,  mint 
az  államot  teljesen  felforgatta.  Itt  ugyanis  a 
hitetleneknek  egész  serege  támadt,  kik  Istenről 
és  a túlvilágról  hallani  sem  akartak,  — a szentirás 
tekintélyét,  a csodák  és  jövendölések  hitelessé- 
gét, az  isteni  kinyilatkoztatást  kigunyolták  s 
ezek  helyébe  az  észvallást  akarták  állítani. 

A hitetlenek  vezérei  Voltaire,*)  D’Alembert  és 
Diderot  voltak,  kik  köré  még  több  kiváló  iró  csoporto- 

*)  Voltaire  1778-ban  halálos  ágyán  visszavonta  hitetlen  ta- 
nait és  meg  akart  gyónni,  de  barátai  a papot  nem  bocsátották  be 
hozzá  s ezért  szentségek  nélkül,  a legborzasztóbb  kétségbeesés  kö- 
zött halt  meg. 

sült ; ezek  azt  akarták  megmutatni  a világnak,  hogy 
nehány  szellemes  ember  képes  kiirtani  a föld  színéről 
azt  a vallást,  melyet  1 2 egyszerű  halász  terjesztett  el  az 
emberek  között.  Hogy  a hitetlenséget  a tudomány  cé- 
gére alatt  minél  szélesebb  körben  elterjeszthessék,  En- 
cyklopédia  címen  egy  folyóiratot  indítottak,  melyben  a 
keresztény  gondolkodást  tudományos  színezettel  minden 
téren  megtámadták.  Ezenkívül  különféle  tudományos  és 
szórakoztató  müveket,  regényeket,  elbeszéléseket  és  út- 
leírásokat adtak  ki,  melyekben  az  Isten  létezését,  az 
emberek  lelkét  és  szabadakaratát  tagadták,  az  egyház 
tanítását  és  szertartásait  gúnyolták,  a pápát  és  a pap- 
ságot minden  elképzelhető  rágalommal  illették  s a né- 
pet az  egyházi  birtokok  erőszakos  elvételére  buzdítot- 
ták. Minden  irataik  oly  népies  nyelven  és  ügyesen 
voltak  összeállítva,  hogy  csakhamar  a nép  legalsó  ré- 
tegeiben is  elterjedtek,  de  elterjedt  azokkal  együtt  a hi- 
tetlenség is,  mely  a vallásos  életet  és  az  állam  rendjét 
csakhamar  feldúlta. 

A király  és  a kormány  kezdetben  közöm- 
bösen nézték  az  egyház  ellen  intézett  támadá- 
sokat, majd  később  a papság  és  a komolyabban 
gondolkodók  ismételt  óvásai  dacára  még  elő  is 
segítették  azt  és  meg  nem  gondolták,  hogy  az 
oltár  szétrombolása  után  a királyi  trón  ledön- 
tésére fog  kerülni  a sor.  Pedig  ez  csakhamar 
bekövetkezett.  A jólelkü,  de  gyenge  XVI. 
Lajos  király,  hogy  az  ország  zilált  pénzügyi 
viszonyain  segítsen,  1789-ben  Versaillesbe  or- 
szággyűlést hivott  össze,  melyen  a polgárok 
ugyanoly  számmal  voltak  képviselve,  mint  a 
papság  és  a nemesség  együttvéve.  Ezen  ország- 
gyűlésen a polgárság  hamarosan  kezébe  kerí- 
tette a hatalmat  és  miután  magát  nemzeti  gyű- 
lésnek nyilvánította,  uj  alkotmányt  készített, 

mely  az  állam  eddigi  rendjének  teljes  felfor- 
gatása mellett  a francia  egyházra  is  halálos 
csapást  mért.  Ezalatt  Páris  utcáin  kitört  a for- 
radalom, a bősz  tömeg  rombolva  és  pusztítva 
járta  be  a várost,  majd  a versaillesi  királyi  pa- 
lotába tódult,,  ott  az  őröket  legyilkolta,  a királyi 
családot  pedig  fogoly  gyanánt  Párisba  hurcolta. 

A nemzetgyűlés  egymásután  újabb  és  újabb  in- 
dítványokat szavazott  meg,  melyek  a kath.  egyház  tel- 
jes kifosztását  vonták  maguk  után.  A protestánsok 
egyházi  vagyonát  sértetlenül  hagyta,  de  a katholikusok 
összes  egyházi  vagyonát  elkobozta  (1789),  — az  ösz- 
szes  szerzetes  rendeket  eltörölte  (1790)  s vagyonukat  a 
nemzet  rendelkezésére  bocsátotta,  — az  eddigi  18 
érsekséget  10-re  és  a 108  püspökséget  73-ra  szállította, 
— az  összes  székesegyházi  és  társas  káptalanokat  fel- 
oszlatta. Elrendelte,  hogy  valamennyi  érsekség,  püs- 
pökség és  plébánia  választás  utján  töltendő  be  s a vá- 
lasztásban minden  választó  polgár  (tehát  a protestáns 
és  zsidó  is)  résztvesz.  A papságot  arra  is  kötelezte, 
hogy  a polgári  alkotmányra  esküt  tegyen  s akik  ezt 
megtagadták  (számos  püspök  és  mintegy  50,000  pap), 
azokat  nemcsak  állásuktól  fosztották  meg,  hanem  ül- 
dözték és  ha  kézre  kerültek,  iszonyú  kínzások  között 
kivégezték. 

A király  helyzete  mindegyre  súlyosabbá 
vált ; megkísérelte  a menekülést  is,  de  útközben 
felismerték  és  Párisba  visszavitték,  mire  a 
nemzetgyűlés  őt  királyi  méltóságától  három  hó- 
napra megfosztotta.  Az  uj  választások  alapján 
alakult  nemzeti  konvent  még  tovább  ment ; 
mindjárt  legelső  ülésében  (1792.  szept.  21-én) 
eltörölte  a királyságot  és  kikiáltotta  a köztársa- 
ságot. Marat,  a köztársaság  első  elnöke,  a ki- 
rályt vád  alá  helyezte  s egy  szótöbbséggel  ha- 

Iáira  ítélvén,  (1793.  jan.  21-én)  lefejeztette. 
Ugyanezen  sorsban  részesült  Mária  Antoinette 
királyné  (okt.  16)  és  XVI.  Lajos  szentéletü 
nővére,  Erzsébet  hercegnő  is,  fiát  pedig  — a 
kis  XVII.  Lajos  trónörököst  * — egy  durvalelkü 
cipészhez  adták,  ki  a gyermeket  csakhamar  ha- 
lálra kínozta. 

A király  lefejeztetése  után  iszonyú  rém- 
uralom kezdődött.  A konvent  a legfőbb  hatal- 
mat egy  tizenegy  tagú  bizottságra  ruházta, 
mely  Robespierre  vezetése  alatt  a keresztény 
vallás  ellen  irtóháborut  indított  és  vérbe  ful- 
lasztotta egész  Franciaországot.  A nemzeti  kon- 
vent kijelentette,  hogy  a keresztény  vallás  meg- 
szűnt s hogy  annak  még  nyomai  se  maradja- 
nak, a kath.  istenitiszteletet  halálbüntetés  terhe 
alatt  betiltotta,  az  oltárokat  leromboltatta,  a 
templomokat  megszentségtelenitette  s istállókká, 
vagy  színházakká  alakította.  Még  a keresztény 
időszámítást  és  eltörölték  s uj  naptárt  készítet- 
tek, melyben  a hónapok  nem  hetekre,  hanem 
tizedekre  voltak  felosztva,  a szentek  nevei  he-  1 
lyett  pedig  állatok,  növények,  szerszámok  sze- 
repeltek (sertés,  eb,  görögdinnye,  retek  stb). 
Utcai  falragaszokon  hirdették,  hogy  nincs  Isten 
és  a lélek  nem  halhatatlan  s aki  legkisebb  je- 
lét adta  a keresztény  vallás  iránti  ragaszkodá- 
sának, vagy  akinél  egy  imakönyvet,  vagy  sz. 
képet  találtak,  az  mint  hazaáruló  a nyaktiló 
alá  került. 

A szörnyű  istentelenséget  és  vérengzést 
végre  maga  a kegyetlen  Robespierre  is  megso- 
kallotta,  mert  belátta,  hogy  Isten  nélkül  a nép 

kiirtja  egymást,  azért  (1794.  jun.  8.)  a konvent 
által  határozatilag  kimondatta,  hogy  van  Isten 
s az  ember  lelke  halhatatlan.  Mindazonáltal  a 
rémuralom  mindaddig  tartott,  mig  maga  Robes- 
pierre  is  nyaktiló  alá  nem  került.  VI.  Pius 
pápa  a nemzeti  konvent  ezen  üzelmeit  ünne- 
pélyesen kárhoztatta,  miértis  a forradalmárok 
hadsereggel  támadták  meg,  a pápai  államot  el- 
foglalták, a bíborosokat  szétszórták,  az  agg  és 
beteges  pápát  pedig  elfogták  és  Valence  nevű 
városba  (déli  Franciaországba)  hurcolták,  hol  a 
vérig  kinzott  áldozat  1799-ben  meghalt. 

Franciaországban  ezalatt  a forradalmárok  kiváló 
tehetségű  vezére,  Bonaparte  Napóleon  ragadta  magához 
a hatalmat,  aki  belátta,  hogy  hitetlen  népet  békésen 
kormányozni  nem  lehet  s azért  a pápával  összekötte- 
tésbe óhajtott  lépni.  VII.  Pius  pápa  készséggel  fogadta 
ajánlatát  és  hosszas  alkudozások  után  (1801-ben)  végre 
létrejött  az  egyezség  (konkordátum),  mely  a kath.  val- 
lás szabad  gyakorlatát  Franciaországban  biztositotta  s 
az  egyház  sebeit  némileg  orvosolta.  A béke  azonban 
nem  sokáig  tartott,  mert  csakhamar  kitűnt,  hogy  Na- 
póleon — ki  időközben  császárrá  lett  — maga  mellett 
független  egyházfőt  tűrni  nem  akar.  A pápától  oly  en- 
gedményeket követelt,  melyekbe  az  bele  nem  egyezhe- 
tett, rendeletéivel  ismételten  megszegte  a konkordátu- 
mot, sőt  a pápa  tekintélyét  az  angolok  és  oroszok  el- 
len háborús  célokra  is  fel  akarta  használni.  A pápa 
ezek  ellen  határozottan  tiltakozott  és  kijelentette,  hogy 
saját  államában  magánál  feljebbvalót  nem  ismer.  Ek- 
kor a császár  seregét  Róma  ellen  küldte,  onnan  a 
bíborosokat  szétüzette,  Rómát  császári  városnak  nyilvá- 
nította és  a pápai  államot  a francia  birodalomba  ke- 
belezte (1809).  VII.  Pius  ekkor  mindazokat,  kik  a szent- 
szék megrablását  parancsolták  és  elősegítették,  egyházi 
kiközösítéssel  sújtotta,  mire  Napóleon  a pápát  elfogatta 

s előbb  Olaszország  Savona  nevű  városába,  majd 
(1812-ben)  a franciaországi  Fontainebleauba  (Fontenbló) 
hurcoltatta,  s ott  az  egyház  fejét  4 évig  fogságban 
tartotta. 

A gőgös  Napóleont  Isten  büntetése  csakhamar 
utolérte.  Óriási  hadseregével  egymás  után  súlyos  vere- 
ségeket szenvedett,  a lipcsei  csatában  (1813)  pedig  ha- 
talma teljesen  megtört  és  néhány  hónap  múlva  (1815) 
ugyanazon  fontainebleaui  kastélyban  volt  kénytelen  le- 
mondását aláírni,  melyben  a pápát  sanyargatta.  A fog- 
ságból kiszabadult  VII.  Pius  magyar  huszárok  által 
kisérve  1815.  május  24-én  vonult  be  Rómába,  melynek 
lakói  őt  leírhatatlan  örömmel  és  lelkesedéssel  fogadták. 

34.  §. 

A magyarországi  ruthének. 

A magyar  sz.  korona  alatt  élő  ruthének- 
nek  három  püspökségeik  van : a munkácsi, 

eperjesi  és  a körösi.  A megmagyarosodott  ruthé- 
nek és  románok  részére  apostoli  királyunk 
Őfelsége  1912-ben  a hajdudorogi  püspökséget 
szervezte,  mely  egyházmegyének  liturgikus 
nyelve  görög. 

A munkácsi  püspökséget  Mária  Terézia 
királynő  alapította  és  XIV.  Kelemen  pápa  1771. 
szeptember  19-én  megerősítette.  Az  utolsó 
apostoli  vikárius  és  az  első  megyés  püspök 
Bradács  János  volt  (1767 — 1772),  ki  még  Mun- 
kácson székelt.  Az  uj  egyházmegye  rendezésé- 
nek nagy  munkája  utódára,  Bacsinszky  And- 
rásra (1772—1809)  várakozott,  ki  Mária  Teré- 
zia királynőtől  1775-ben  a püspökség  részére  a 
Jézus  társasági  szerzetesek  ungvári  kolostorát 
és  templomát, — a papnevelő-intézet  céljaira,  — - 

a kihalt  Drugeth  család  várát,  1776-ban  pedig 
a maga  és  utódai  számára  a tapolcai  javadal- 
mas  apátságot  nyerte.  Ugyanezen  évben  szer- 
vezte a káptalant  is,  melynek  tagjai  kezdetben 
Munkácson  laktak,  majd'  1777.  augusztus  ele- 
jén Ungvárra  költöztek  s itt  történt  meg  az 
első  káptalan  ünnepélyes  beiktatása  is  a Bőid. 
Szűz  elhunyásának  ünnepén.  A káptalant  nem- 
sokára a püspök  is  követte,  ki  székhelyét 
1780-ban  Munkácsról  Ungvárra  tette  át.  Ba- 
csinszky  püspök  legelső  gondját  a hosszabb 
idő  óta  lakatlan  várnak  rendbehozása  képezte  s 
miután  azt  a kormány  támogatásával  kellőké- 
pen átalakította,  a papnevelő  intézetet  1778. 
dec.  3-án  ünnepélyesen  megnyitotta.  Ezt  kö- 
vette a kántortanitóképző-intézet,  mely  a mai 
konviktus  udvari  épületében  1794-ben  nyílt 
meg.  Bacsinszky  halála  után  az  egyházmegyét 
6 éven  át  Bradács  Mihály  fölszentelt  püspök 
kormányozta  mint  káptalani  helyettes,  majd 
Pócsy  Elek  lett  püspökké  kinevezve(1816 — 1831). 
O építtette  fel  saját  költségén  a papfi-árvainté- 
zetet  s a munkácsi  elemi  iskola  javára  is  je- 
lentékeny alapítványt  tett.  Utóda  6 évi  szék- 
üresedés után  Popovics  Bazil  (1837 — 1864)  lett, 
ki  igen  buzgóan  és  eredményesen  fáradozott  a 
hitélet  emelésén,  az  egyházi  szertartások  és  a 
fegyelem  pontos  betartásán  és  az  egyházme- 
gyei ájtatos  alapítványok  gyarapításán.  Az  ő 
közbenjárására  nyerte  a papság  a kongruális 
illetményt.  Különös  gondját  képezte  a templo- 
mok építése  ; püspöksége  idején  mintegy  200 
uj  kőtemplom  épült  az  egyházmegye  területén 

a rozzant  faalkotmányok  helyett.  A püspöki 
palotát  is  ő bővitette  ki  a két  tornyos  rész 
hozzácsatolásával.  Utána  Pankovics  István  kö- 
vetkezett (1866  — 1874),  ki  mint  fiatal  püspök 
jelen  volt  a vatikáni  egyetemes  zsinaton.  O 
szervezte  a hajdudorogi  püspöki  külhelynöksé- 
get,  valamint  kieszközölte  a papárvaleányintézet 
internátusának  telkét  a rajta  levő  épülettel  együtt. 
Sokoldalú  tevékenységének  elismeréséül  magas 
kitüntetésekben  részesült.  Halála  után  a püs- 
pöki trónon  Pásztélyi  János  követte  (1874 — 1891),  . \ 
kinek  kormányzata  alatt  megnyílt  a papárva 
leányintézet  s a vele  kapcsolatos  elemi-  és 
felsőnépiskola  (ez  utóbbi  csakhamar  polgári 
iskolává  alakult).  Ugyancsak  az  ő idejében 
épült  a püspöki  székesegyház  két  tornya  és  a 
tanitóképző-intézet,  valamint  megnyílt  a papfi- 
tápintézet  (1883).  Utóda  Firczáíc  Gyula  lett 
(1891  — 1912),  ki  papsága  segélyezésén,  iskolá- 
ink fejlesztésén  és  a ruthén  nép  anyagi  hely- 
zetének javításán  nagy  buzgósággal  fáradozott. 

0 eszközölte  ki  a papárvaleányintézet  szom- 
szédságában levő  kincstári  telket  a rajta  levő 
épülettel  együtt  s abban  megnyitotta  a tanítónő- 
képző-intézetet  (1902).  Alatta  nyílt  meg  a kántor- 
tanitói  Erzsébet  leányárvaház  is  (1906).  Apostoli 
buzgóságát  Őfelsége  számos  kitüntetéssel  jutal- 
mazta. 1912.  junius  1-én  bekövetkezett  halála 
után  az  isteni  Gondviselés  Papp  Antalt  emelte 
a püspöki  székbe,  kinek  kormányzata  elé  az  egész 
egyházmegye  örömmel  és  várakozással  tekint. 

Az  eperjesi  egyházmegyét  I.  Ferenc  király  alapí- 
totta és  VII.  Pi.us  pápa  erősítette  meg  1818.  szeptember 

20-án  kelt  bullájával.  Ezen  egyházmegye  Abauj -Torna, 
Borsod,  Gömör,  Sáros  és  Szepes  vármegyékre,  valamint 
Zemplén  vármegye  északi  részére  terjed.  Első  püspöke 
Tarkovics  Gergely  volt  (1818 — 1841),  ki  lakásul  és 
székesegyházul  az  eperjesi  minoriták  üresen  álló  kolos- 
torát és  templomát  nyerte.  Ő szervezte  a káptalant  s 
ugyancsak  az  ő közbenjárására  adományozta  I.  Ferenc 
király  a püspökségnek  és  a káptalannak  a kamalduli 
szerzetesek  koronahegyi  kolostorát  és  birtokait  (1820). 
Utóda  Gaganecz  József  volt  (1842 — 1875),  kinek  ide- 
jében a püspöki  palota  kibővítve  újjáépült.  Nagy  érdeme 
Gaganecz  püspöknek  az,  hogy  ő szervezte  Eperjesen  a 
szegény  tanulók  részére  a Kér.  sz.  János  társulatot, 
melynek  internátusa  ma  is  áldásos  munkát  teljesít. 
Halála  után  Dr.  Tóth  Miklós  jutott  a püspöki  székbe 
(1875  — 1882),  ki  rövid  főpásztori  működésének  ideje 
alatt  is  igen  sok  érdemeket  szerzett.  Munkájának  leg- 
fontosabb eredeménye  az,  hogy  ő nyitotta  meg  a pap- 
nevelő intézetet.  Utóda  Dr.  Vályi  János  (1882 — 1911)  a 
tevékenységben  és  az  áldozatkészségben  összes  elődeit 
felülmúlta.  Saját  szerény  jövedelméből  felépittette  a 
kántortanitóképző  intézetet,  300,000  K-t  fordított  a pap- 
árvaleányok  intézetére,  kibővittette  és  megjavittatta  a 
tápintézeíet,  papnevelőházat  és  a püspöki  palotát  s 
amellett  a templomokra  és  iskolákra  oly  sokat  áldozott, 
hogy  ezen  jótékonyságai  által  egyházmegyéjét  a leg- 
mélyebb hálára  kötelezte.  A püspöki  szék  jelenleg  üresen  áll. 

A körösi  püspök  kezdetben  mint  svidnicai  apostoli 
vikárius  a zágrábi  latin  püspöknek  volt  alárendelve, 
majd  ezen  püspökséget  Mária  Terézia  királynő  fi 777-ben) 
önállóvá  szervezte  s azt  VI.  Pius  pápa  is  megerősítvén, 
az  esztergomi  érsek  főhatóság  alá  rendelte.  Az  utolsó 
apostoli  vikárius  és  első  körösi  püspök  Bozsitskovics 
Bazil  volt  (1759  — 1785),  aki  — valamint  utóda  is  — 
még  Tkalecen  székelt,  Bubanovics  Szilveszter  azonban 
(1776 — 1810)  székhelyét  már  Kőrösre  tette  át,  miután 
az  üresen  álló  ferencrendi  kolostort  és  templomot  meg- 
nyerte. A négy  tagból  álló  káptalant  V.  Ferdinánd 
király  Szmicsiklász  Gábor  püspök  idejében  (1834 — 1856) 

alapította  s annak  a preszekai  javadalmat  adományozta. 
Hranilovics  Illés  püspök  (1882 — 1889)  Zágrábban  az 
ó-városban  csinos  templomot  épitetett  s azt  internátus- 
sál  kapcsolta  össze.  Az  egyházmegye  jelenlegi  püspöke 
Drohobeczky  Gyula  (1891-től)  igen  sokat  fáradozott  a 
püspöki  palota  és  székesegyház  rendbehozásán  s a 
buzgó  hitélet  föllenditése  mellett  különös  érdeme,  hogy 
szerény  jövedelméből  székhelyén  egy  internátust  létesített, 
melyben  igen  sok  szegény,  de  törekvő  ifjút  tisztességes 
és  munkás  iparosokká  neveltet. 

A hajdudorogi  püspökséget  I.  Ferenc  József 
apostoli  királyunk  az  1912.  év  folyamán  szervezte  s 
azt  X.  Pius  pápa  Őszentsége  1912.  november  17-én 
erősítette  meg.  Az  uj  püspökség  ügyeinek  vezetésével 
— mint  apostoli  vikárius  — Papp  Antal  munkácsi 
püspök  lett  megbízva,  majd  pedig  első  püspöknek 
Miklóssy  István  lett  kinevezve,  ki  1913.  október  5-én 
Hajdudorogon  fölszenteltetvén,  a püspöki  kormányt  ke- 
zébe vette  s mivel  a székhely  véglegesen  megállapítva 
még  nincs,  lakásául  egyelőre  Debrecent  választotta. 

35.  §. 

A görög  szert,  katholikusok  Európában. 

A gör.  szert.  kath.  románoknak  hazánk- 
ban a 18.  század  végén  két  püspökségök  volt: 
a gyulafehérvár-fogarasi  és  a nagyváradi.  Apostoli 
királyunk,  I.  Ferenc  József  1853  bán  az  előbbi 
püspökségből  a szatnosujvári,  — az  utóbbiból 
pedig  a lugosi  püspökséget  hasította  ki  s midőn 
ezt  IX.  Pius  pápa  jóváhagyta,  egyúttal  a gyula- 
fehérvár — fogarasi  püspökséget  érseki  rangra 
emelte.  Jelenleg  tehát  az  egyesült  románoknak 
hazánkban  1 érsekségük  és  3 püspökségök  van. 

Galíciában  a ruthének  a görög  egyesült 
egyházhoz  tartoznak,  kiknek  Lembesgben  érsek- 

ségök,  Przemislben  és  Stanislavovban  püspöksé- 
gük van.  Ez  utóbbi  püspökség  1885-ben  léte- 
sült s első  püspöke  Dr.  Pelesz  Julián  volt. 

A bolgárok  a múlt  század  közepéig  kivé- 
tel nélkül  sizmatikusok  voltak  s a konstanti- 
nápolyi pátriárka  főhatósága  alá  tartoztak.  Ezen 
főhatóság  alól  mindenképen  szabadulni  kíván- 
tak, de  miután  minden  kísérletük  meghiúsult, 
egy  részök  a konstantinápolyi  apostoli  követ 
előtt  kijelentette,  hogy  ők  és  küldőik  — szer- 
tartásuk megtartása  mellett  — Rómával  egyesülni 
óhajtanak.  IX.  Pius  pápa  a jelentkezőket  1861-ben 
a kath.  egyház  kebelébe  fölvette,  Szokolszki 
József  arkimandritát  püspökké  szentelte  és  érseki 
címmel  hozzájok  küldte.  A bolgárok  között 
erre  nagy  mozgalom  indult  meg  és  számos 
község  azonnal  csatlakozott  az  unióhoz.  A 
konstantinápolyi  pátriárka  közbenjárására  az 
orosz  kormány  azáltal  akarta  az  uniót  csirájá- 
ban elfojtani,  hogy  Szokolszki  érseket  titkon 
elfogatta  s előbb  Odesszába,  majd  pedig  egy 
kiewi  kolostorba  vitette.  Ezen  esemény  után 
ugyan  sokan  visszatértek  a sizmához,  de  az 
uniót  még  sem  sikerült  kiirtani ; az  állhatatos 
hívek  kérésére  a római  szék  Popoff  Rafaelt 
nevezte  ki  apostoli  adminisztrátornak  (1865)  s 
ennek,  valamint  utódjának,  Isvoroff  Nilusznak 
lankadatlan  munkája  folytán  az  unió  nemcsak 
megszilárdult,  hanem  jelentékenyen  ki  is  ter- 
jedt. Emiatt  XIII.  Leó  pápa  1883-ban  az  egye- 
sült bolgár  egyházat  két  vikáriátusra  osztotta : 
a tráciaira,  Drinápoly  székhellyel  és  a macedó- 
niaira, Szaloniki  székhellyel,  az  eddigi  admi- 

nisztrátort  pedig  konstantinápolyi  érsekké  ne- 
vezte. 

Olaszországban  az  egyesült  görögöknek 
két  apostoli  vikáriátusuk  van,  az  egyik  Kalabria 
tartománynak  sz.  Demeter  nevű  városában,  a 
másik  pedig  Szicília  szigetén  Palermóban.  Li- 
turgikus nyelvök  a görög  és  mindkét  helyen 
papnevelő-intézet  is  van. 

Franciaországban  a gör.  kath.  egyháznak 
csak  nehány  egyházközsége  van.  így  Párisban, 
Marseilleben,  Lyonban,  továbbá  Korsika  és 
Málta  szigeteken.  Ezen  hitközségek  közvetlenül 
a római  szentszék  joghatósága  alá  tartoznak. 

36.  §.  . 

A pápai  állam. 

A római  pápák  már  a VI.  század  elején  hatal- 
mas birtokok  urak  voltak,  melyekhez  részint  adományo- 
zás, részint  szerzés  által  jutottak.  Ezen  nagy  birtok 
egyrészt  kiváló  tekintélyt  kölcsönzött  nekik,  másrészt 
arra  is  módot  nyújtott,  hogy  szükség  esetén  a nép  védői 
és  szószólói  legyenek.  Polgári  tekintetben  ekkor  még  a 
bizánci  'császároknak  — mint  Olaszország  urainak  — 
voltak  alávetve,  de  a dolog  lassankint  oda  fejlődött, 
hogy  a pápák  saját  birtokuknak  független  uralkodóivá 
lettek. 

A görög  császárok  ugyanis  nem  sokáig  birtokol- 
ták háborítatlanul  Olaszországot,  mert  a longobardok 
már  a VI.  század  közepétől  fogva  gyakran  betörtek  s 
az  ország  felső-  és  közép  részeit  állandóan  rettegésben 
tartották.  Mivel  a nép  a bizánci  császárok  segítségét 
hasztalan  kérte,  a római  pápáknál  keresett  és  talált  ol- 
talmat, kik  a szorongatott  nép  érdekében  több  Ízben 
mentették  meg  erkölcsi  befolyásukkal  a görög  ural- 
mat. Midőn  azonban  Aistulf  longobard  király  752-ben 

már  Rómát  is  megsemmisítéssel  fenyegette  s a pápa 
még  akkor  sem  nyerhetett  Bizáncból  segélyt,  III.  István 
pápa  ezen  válságos  helyzetében  Pipin  frank  királyhoz 
fordult  támogatásért.  Pipin  teljes  készséggel  tett  eleget 
a pápa  kérelmének,  754  ben  hatalmas  sereggel  Olasz- 
országba ment  s miután  a longobardokat  két  alkalom- 
mal legyőzte,  az  elfoglalt  területeket  a pápának  adomá- 
nyozta. Ezen  idő  óta  a pápák  Rómának  és  vidékének 
önálló,  független  királyai  lettek,  pipin  halála  után  a 
longobardok  ismét  megtámadták  Rómát,  de  Pipin  fia 
és  utóda,  Nagy  Károly  (771 — 814)  a longobardok  ha' 
talmát  végkép  megtörte  s a pápai  államot  újabb  terü- 
letekkel gyarapította. 

A pápai  állam  az  idők  folyamán  sok  viszontagsá- 
gon ment  keresztül.  A világi  hatalmak  többször  elra- 
bolták azt  — mint  1809-ben  I.  Napóleon  is  — de 
mindannyiszor  visszakerült  jogos  tulajdonosához.  Külö- 
nösen súlyos  megpróbáltatásokon  ment  keresztül  a 19. 
század  második  felében  IX.  Pius  pápa  (1846 — 1878), 
kinek  uralkodása  kezdetén  a forradalom  szelleme  egész 
Európát  lázas  izgatottságban  tartotta.  Kormányzását 
azzal  kezdte  meg,  hogy  a pápai  államban  a foglyokat 
és  a számüzötteket  szabadokká  tette,  de  ezt  a szám- 
űzetésből visszatért  forradalmárok  azzal  hálálták  meg, 
hogy  újra  felizgatták  és  forradalomra  bírták  a népet, 
majd  pedig  Rómában  kikiáltották  a köztársaságot,  mely 
elől  IX.  Pius  menekülni  volt  kénytelen.  A pápának  ezen 
szomorú  helyzete  azonban  nem  sokáig  tartott,  mert  az 
osztrák  és  francia  seregek  megfékezték  a nyugtalanko- 
dókat  és  IX.  Pius  18  hónapi  távoliét  után  ismét  vissza- 
térhetett Rómába.  De  a pápai  állam  nem  élvezhette 
tovább  a béke  áldásait ; Viktor  Emmánuel  szárd  király 
már  1860-ban  megtámadta  a pápa  birtokát  s annak 
legnagyobb  részét  elfoglalta,  sőt  1870.  szeptember  20-án 
Rómát  és  környékét  is  hatalmába  kerítette  s az  egységes 
Olaszországba  kebelezte,  melynek  székvárosa  Róma  lett. 
A pápa  ezen  időtől  fogva  megfosztva  minden  földi 
vagyontól,  mint  fogoly  a keresztény  hívek  filléreiből  él 
vatikáni  palotájában,  melyet  el  nem  hagyhat  anélkül, 

hogy  ellenséges  területre  ne  lépne  s életét  ne  veszé- 
lyeztetné. Az  olasz  kormány  ezen  birtok-rablást  1871-ben 
az  úgynevezett  garancia  törvénnyel  igyekezett  jóvá- 
tenni, mely  szerint  a pápa  személye  szent  és  sérthetet- 
len, a lelki  hivatal  körébe  tartozó  ügyek  intézésében 
teljes  szabadsággal  bir,  évi  3.225,000  líra  dijat  húz  s a 
vatikáni  és  lateráni  paloták,  valamint  a Róma  közelében 
fekvő  castelgandolfói  nyaraló  rendelkezésére  állanak,  — 
de  IX;  Pius  ezen  ajánlatokat  el  nem  fogadta  s a Vati- 
kánt többé  sem  ő,  sem  utódai  el  nem  hagyták. 

37.  §. 

A kath.  egyház  állapota  Európában. 

Franciaországban  az  1789-iki  forradalom  pusztítá- 
sai mély  nyomokat  hagytak  ugyan  az  egyház  testén, 
mindazonáltal  lassanként  a trón  és  a papság  közötti 
viszony  barátságosabbá  lett  s az  egyházi  élet  a kor- 
mánynak — bár  nem  pártfogoló,  de  nem  is  ellenséges 
— magatartása  mellett  örvendetes  virágzásnak  indult. 
Még  jobbra  fordultak  az  állapotok  a francia-porosz 
háború  után,  vagyis  a harmadik  köztársaság  idejének 
kezdetén  (1870),  midőn  a kath.  szellem  országszerte 
nagy  lendületet  vett.  Ezen  jobbrafordulás  azonban  nem 
sokáig  tartott,  mert  már  1879-ben  a kormány  ismét 
az  egyházüldözés  terére  lépett  s évről-évre  egymás 
után  adta  ki  a leggyülöletesebb  vallásellenes  törvénye- 
ket és  rendeleteket.  Legelőször  is  megvonta  a szépen 
virágzó  kath.  egyetemek  nyilvánossági  jogát,  azután 
beszüntette  és  karhatalommal  feloszlatta  a szerzetes 
rendeket,  majd  megszüntette  a vasár-  és  ünnepnapi 
munkatilalmat,  kizárta  az  iskolákból  a vallásoktatást  s 
azokból  a feszületeket  és  más  vallásos  jelvényeket  el- 
távolította. Vagyis  a francia  kormány  a száz  év  előtti 
szomorú  állapotokon  nem  okult  s egész  következetes- 
séggel azon  fáradozik,  hogy  a jövő  nemzedék  szivéből 
a vallást  teljesen  kiirtsa. 

Németország  különféle  államaiban  az  egyháza 
19.  század  folyamán  a lehető  legszánandóbb  állapotba 

jutott.  Nemcsak  vagyonából  fosztották  ki,  hanem  jog- 
hatóságának gyakorlásában  is  teljesen  megbénították.  A 
század  közepén  a viszonyok  némileg  javultak,  de  mi- 
dőn az  1870-iki  francia-porosz  háború  után  a porosz 
állam  jutott  az  egyesült  Németország  élére,  a kormány 
kultúrharc  néven  heves  üldözést  indított  a kath.  egy- 
ház ellen.  Ezen  üldözést  a protestáns  Bismarck  hercege 
I.  Vilmos  császár  birodalmi  kancellárja  indította  s célja 
az  volt,  hogy  a kath.  eg3^ház  híveit  Rómától  elszakítva, 
— attól  független,  de  az  államnak  mindenben  alávetett 
nemzeti  egyházat  alkosson  és  azt  idővel  protestánssá 
tegye.  Ezen  cél  elérésére  a legerőszakosabb  eszközök- 
től sem  riadt  vissza.  Lefoglalta  a kolostorokat  s a szer- 
zeteseket elűzte,  — a hittanitást  az  iskolákból  kitiltotta, 
az  egyházi  vagyon  kezelését  pedig  világiaknak  adta  át. 
A püspökök  és  plébánosok  kinevezését,  valamint  a 
papnevelést  az  állami  hatalomra  ruházta  s törvény  ál- 
tal határozta  meg  még  azt  is,  hogy  kinek  szabad  mi- 
sézni, prédikálni  és  a szentségeket  kiszolgáltatni.  A 
kormány  erőszakossága  a kath.  híveket  és  papságot 
tömörülésre  bírta  s habár  külsőleg  szomorú  volt  is  az 
egyház  helyzete,  belsőleg  a katholicizmus  soha  sem 
volt  erősebb,  mint  éppen  ezen  hallatlan  elnyomatás 
idején.  Ez  nem  kis  zavarba  hozta  Bismarckot  s mivel 
az  állam  alapjainak  megrendülésétől  nem  ok  nélkül  tar- 
tott, utoljára  is  kénytelen  volt  Rómával  és  a kath. 
egyház  vezéreivel  alkudozásokat  kezdeni.  Ezek  ered- 
ménye az  lett,  hogy  1880-tól  egymást  követték  a 
béketörvények,  amelyek  az  egyház  helyzetét  türhetővé 
tették. 

Oroszországban  a katholikusok  II.  Katalin  cárnő 
uralkodása  óta  (1702 — 1796)  nagy  elnyomás  alatt  álla- 
nak s ugyanezen  sors  érte  azon  egyesült  ruthéneket 
is,  kik  Lengyelország  második  felosztása  (1793J  után 
orosz  fennhatóság  alá  jutottak.  Katalin  cárnő  U2yanis 
minden  egyházmegyében  sizmatikus  missziókat  szerve- 
zett, melyek  oly  eredménnyel  működtek,  hogy  a virágzó 
ruthén  egyesült  egyház  rövid  idő  alatt  csaknem  teljesen 
megsemmisült.  Még  szomorúbb  lett  a lengyelek  sorsa 

í863-tól  kezdve,  midőn  szabadságuk  és  függetlenségük 
kivivására  fegyvert  fogtak.  Ez  idő  óta  az  orosz  kor- 
mány a legnagyobb  erőszakkal  arra  törekszik,  hogy  a 
kath.  vallást  és  a lengyel  nemzetiséget  teljesen  kiirtsa. 
A püspököket  kevés  kivétellel  száműzte,  a kath.  papo- 
kat és  szerzeteseket  elkergette  s a népre  sizmatikus 
papokat  erőszakolt.  1905-ben  kiadta  a kormány  a vallás- 
szabadságot  biztositó  rendeletet  s azóta  a katholikusok 
sorsa  is  türhetőbbé  vált. 

Angliában  ezen  időszak  elején  a katholikusok 
annyira  el  voltak  nyomva,  hogy  még  állampolgári  joguk 
sem  volt  és  csak  1829-ben  nyertek  egyenjogúságot. 
Az  irek  a nagy  elnyomatás  dacára  is  hűek  maradtak 
az  egyházhoz,  sőt  újabban  a kath.  egyház  helyzete 
már  az  anyaországban  is  örvendetesen  javult,  mert 
napról-napra  mind  gyakoriabbak  a visszatérések  az 
egyház  kebelébe. 

Ausztriában  és  Magyarországon  a kath.  vallást 
nem  üldözik  ugyan,  de  annak  javára  nem  sokat  tesz- 
nek a kormányok.  Ausztriában  az  egyház  jogviszonyát 
az  1855-ben  kötött  konkordátum  szabályozta,  de  az 
már  1870-ben  érvénytelennek  lett  kimondva  s egyúttal 
az  újabb  törvények  az  egyház  szabadságát  is  erősen 
megnyirbálták.  Magyarországon  az  1848-iki  válságos 
esztendő  a kath.  egyház  számára  uj  helyzetet  teremtett. 
A törvényhozás  minden  bevett  vallásfelekezetre  nézve 
tökéletes  egyenlőséget  állapított  meg  s az  eddigiekhez 
az  unitárius  vallást  is  törvényesen  bevett  vallásnak 
nyilvánította.  Ezzel  a kath.  vallás  elvesztette  államval- 
lási jellegét  s egy  rangba  lett  állítva  a többi  felekezet- 
tel,  sőt  helyzete  ezeknél  mostohább  lett.  A protestáns 
felekezetek  önkormányzati  szabadságát  ugyanis  egyházi, 
iskolai  és  alapítványi  ügyeikben  már  félszázad  előtt  ho- 
zott törvény  biztosította,  a kath.  egyház  pedig  egy- 
szerre minden  törvényes  biztosíték  nélkül  maradt  az 
állammal  szemben.  1870  ben  a kath.  egyház  is  szer- 
vezni óhajtotta  önkormányzatát  s az  összehívott  nagy- 
gyűlés e célból  terjedelmes  javaslatot  is  dolgozott  ki, 
de  ez  még  ma  is  elintézetlenül  hever.  1867-től  külön- 

ben  hazánkban  a szabadelvű  irányzat  uralkodik,  mely  a 
kath.  egyház  évezredes  jogaival  mit  sem  törődve* 
1895-ben  a polgári  házasság  behozatala  mellett  az 
izraelita  vallást  is  bevett  vallásnak  nyilvánította,  sőt  a 
felekezetlenséget  is  törvénybe  iktatta. 

Európa  többi  államaiban  sem  nagyon  kedvező  a 
kath.  egyház  állapota ; több  helyütt  számos  törvény  és 
rendelet  látott  nagvilágot,  melyek  az 'egyház  érdekeire 
nézve  sérelmesek,  — másutt  pedig  (Spanyol-,  Svéd-  és 
Norvégország,  Portugália,  Dánia)  a kath.  egyház  időn- 
kint  nyílt  üldözésnek  is  van  kitéve. 

38.  §. 

A kath  egyház  a többi  világrészeken. 

A katholikus  vallás  ma  már  az  egész  világon  el 
van  terjedve  s ez  azon  buzgó  hittérítők  munkájának 
köszönhető,  kik  életök  kockáztatásával  a legkisebb  szi- 
getekre és  a legvadabb  nép  közé  is  bátran  behatolnak. 
A kath.  hitterjesztés  (misszió)  előmozdítására  és  felvi- 
rágoztatására csaknem  minden  kath.  országban  külön- 
féle társulatok  és  misszió-intézetek  alakultak.  Az  előb- 
biek pénzadományaikkal  és  imáikkal  támogatják  az 
evangélium  terjesztését,  az  utóbbiak  pedig  arra  szol- 
gálnakv  hogy  alkalmas  hittérítőket  képezzenek. 

Ázsiában  lassan  ugyan,  de  szépen  halad  előre  a 
nehéz  hittérités.  Ma  már  nemcsak  az  ázsiai  Török- 
országban, hanem  Indiában,  Khinában,  Perzsiában  és 
Japánban  is  vannak  virágzó  kath.  hitközségek  s a kath. 
vallás  a helyenkint  megújuló  üldözések  dacára  és  mind 
nagyobb  tért  hódit.  A hittérítők  szabad  működését  az 
európai  hatalmak  szerződések  által  védik  és  támo- 
gatják. 

Afrikában  a legelső  püspökség  a franciák  által  el- 
foglalt Algírban  alakult  (1838),  melyet  IX.  Pius  pápa 
később  (1867)  érsekségre  emelt  és  alája  két  uj  püspök- 
séget helyezett.  Ezeken  kívül  az  északi  partokon  több 
apostoli  vikárius,  Közép  Afrikában  pedig  számos  misz- 
szió  állomás  van,  de  itt  a hittérités  munkáját  a ben- 

szülöttek  vadsága  mellett  nagyon  megnehezítik  a ked- 
vezőtlen éghajlati  viszonyok. 

Amerikában  a kér.  vallást  ferenc^  ágoston-  és  do- 
monkosrendi szerzetesek  legelőször  Mexikóban  kezdték 
terjeszteni.  A térítés  munkája  bámulatos  gyorsasággal 
haladt  dél  felé  úgy,  hogy  a hívek  száma  rövid  idő 
alatt  6 millióra  szaporodott.  Csakhamar  segitségökre 
jöttek  a jézustársasági  atyák  is,  kiknek  különösen  Bra- 
zília és  a la-platai  államok  megtérítése  körül  vannak 
nagy  érdemeik.  Legnevezetesebb  misszió-telepök 
Paraguayban  volt,  hol  a madridi  kormány  engedélyével 
oly  mintaszerű  keresztény  köztársaságot  szerveztek, 
hogy  arról  még  az  egyház  ellenségei  is  a legnagyobb 
magasztalás  hangján  szólanak.  Délamerika  legvadabb 
népének,  Patagonia  lakosainak  megtérítése  a Don  Bosco 
által  alapított  szalézi  kongregáció  tagjainak  érdeme,  kik 
ott  1875.  óta  igen  szép  eredménnyel  működnek.  Észak- 
ameríkában  a kath.  vallás  lassabban  terjedt,  de  ma  ott 
is  igen  virágzó  a hitélet.  Az  Egyesült  államok  őslakói- 
nak : az  indiánoknak  megtérítésén  a jézustársasági  szer- 
zetesek buzgólkodnak. 

A múlt  század  végétől  fogva  Amerikába  igen  sok 
európai  kezdett  bevándorolni  s ezek  között  ruthén  né- 
pünk is  nagy  számban  kereste  és  keresi  fel  a mai 
napig  is  az  uj  hazát.  Ezek  ott  csakhamar  hitközségekké 
alakultak,  számos  parochiát  szerveztek,  templomokat  és 
iskolákat  építettek  úgy,  hogy  e század  elején  már  — 
részint  Galíciából,  részint  hazánkból  -odavándorolt  — 
mintegy  100  gör.  kath.  lelkész  gondozta  a messze  ide- 
genbe szakadt  gör.  szert.  kath.  híveket.  Ez  okból  a 
iómai  szentszék  1907-ben  Ortinszky  Szotér  István  ga- 
líciai származású  sz.  Bazil  rendű  szerzetest  püspökké 
szenteltetvén,  a gör.  kath.  hívek  kormányzására  Ameri- 
kába küldte.  Az  uj  püspök  kezdetben  az  ottani  latin 
szertartásu  püspököknek  volt  alárendelve,  legújabban 
azonban  (1913)  a pápa  Őszentsége  őt  az  Amerikában 
élő  összes  görög  szertartásu  katholikus  hívek  teljes 
joghatcságu,  önálló  megyés  püspökévé  nevezte  ki. 

Ausztráliában  a kath.  hittérités  mintegy  száz  év 

előtt  (1818-ban)  kezdődött  és  bár  kezdetben  az  angol 
kormány  sok  akadályt  gördített  az  evangélium  terjesz- 
tése elé,  az  mégis  aránylag  rövid  idő  alatt  örvendete- 
sen föllendült.  Az  első  püspökséget  XVI.  Gergely  pápa 
1842-ben  alapította  Sidneyben  s ma  már  4 érsek  és  11 
püspök  kormányozza  a csaknem  egy  milliónyi  kath. 
híveket. 

39.  §. 

Ezen  időszak  legutóbbi  pápái. 

IX.  Pilis  (családi  nevén  gróf  Mastai — Fer- 
retti  János)  32  évi  pápasága  mély  nyomokat 
hagyott  maga  után,  mert  egyházi  tevékenysége 
fényes  és  nagyszabású  volt.  így  1854.  dec.  8-án 
200  püspök  jelenlétében  ünnepélyesen  kihir- 
dette a bőid.  Szűz  Mária  szeplőtelen  foganta- 
tásának hitcikkelyét.  — Számos  körlevelében 
majd  inti  és  buzdítja  a püspököket,  majd  az 
elnyomott,  vagy  üldözött  egyház  jogait  vé- 
delmezi, majd  az  uralkodó  tévelyeket  ostorozza. 
Ez  utóbbi  tekintetben  legnevezetesebb  az  1864-ben 
kiadott  körlevél,  melynek  függelékében  (sylla- 
bus)  korunk  különféle  tévelyeit  foglalta  össze 
és  kárhoztatta.  Legfontosabb  esemény  volt 
azonban  uralkodása  idején  a vatikáni  zsinat , 
melyet  1869.  dec  8-án  764  püspök  és  főpap 
jelenlétében*)  személyesen  nyitott  meg  s amely 
zsinat  ünnepélyesen  kimondta  a pápa  csalat- 
kozhatatlanságát,  vagyis  az  egyház  azon  őrségi 
hitét,  hogy  a pápa  — ha  mint  az  egyház  lég- 

*)  A vatikáni  zsinaton  hazánkból  20  főpap  vett  részt,  köztük 
Pankovics  István  munkácsi  püspök  is. 

főbb  tanítója  beszél  — a hit-  és  erkölcs  dol- 
gában nem  hibázhat.  IX.  Pius  áldásos  tevé- 
kenysége után  1878.  febr.  7-én  halt  meg.  Összes 
elődei  közül  ő volt  az  első,  aki  a pápai  szé- 
ken sz.  Péter  éveit  (25)  túlélte. 

Utóda  1878.  febr.  20-án  gróf  Pecci  Joakim 
perugiai  biboros-püspök  lett,  ki  XIII.  Leó  né-, 
ven  foglalta  el  a pápai  trónt.  Ezen  nagyszel- 
lemü  férfiúnak  kiváló  bölcseségét  az  egész 
világ  csodálta,  ami  nemcsak  neki,  hanem  a 
pápai  széknek  is  nagy  tekintélyt  szerzett.  Bát- 
ran és  tapintattal  emelte  föl  szavát  az  egyház 
megtámadói  ellen  s a megzavart  egyházi  békét 
Európa  több  államában  helyreállította.  Atyailag 
gondoskodott  a szláv  népekről,  Kelet  katoliku- 
sairól és  a hitterjesztésről,  mely  pápasága  alatt 
egyre  jobban  fejlődött.  Galíciában  a sz.  Bazil 
rendi  szerzetet  megreformálta,  a ruthének  ré- 
szére pedig  uj  kollégiumot  nyitott  Rómában.  A 
sizmatikusokat  is  vissza  akarta  vezetni  az  egy- 
házba, de  ez  irányú  munkássága  sikertelen  ma- 
radt. Kiváló  gondját  képezte  a keresztény  böl- 
cselet korszerű  felújítása  is;  e célból  a rossz 
irány  ellensúlyozására  Aquinói  sz.  Tamás  böl- 
cseletét ajánlotta,  kinek  müveit  saját  költségén 
kiadatta.  A pápai  széken  ő is  túlélte  sz.  Péter 
éveit, mert  kormányzatának  26-ik  évében  1903-ban 
halt  meg  94  éves  korában. 

Utódjául  a bíborosok  testületé  Szarto  József 
velencei  bíboros  érseket  választotta  X.  Pius 
néven,  aki  immár  11-ik  éve  kormányozza 
Krisztus  egyházát.  A legmagasabb  földi  méltó- 
ságra kiváló  tudománya,  életszentsége  és  ember- 


97 


szeretete  alacsony  sorsból  emelte  s éppen  ezért 
nagyon  is  jól  ismeri  a szegény  nép  társadalmi 
bajait  és  szükségleteit.  Ez  indította  arra,  hogy 
az  ünnepek  számát  leszállítsa;  a két  napból 
álló  ünnepek  második  napjának  megtartása  alól 
az  egész  világ  kath.  híveit  fölmentette,  több 
ünnepet  pedig  a következő  vasárnapra  helye- 
zett, hogy  ezáltal  a munkásnép  sorsán  könnyít- 
sen.  Mindenre  kiterjedő  figyelméért  a kath. 
hívek  legmélyebb  tisztelete  és  szeretete  övezi. 

40.  §. 

Valláserkölcsi  és  tudományos  élet. 

Az  egyházkormányzat  szempontjából  fontos  ese- 
mény hazánkban,  hogy  VII.  Pius  pápa  (1802-ben)  a 
nagy  terjedelmű  egri  püspökségből  szervezett  szatmári  és 
kassai  püspökséget  megerősitette  s egyidejűleg  az  egri 
püspökséget  érsekséggé  emelte.  IX.  Pius  pápa  pedig 
(1852-ben)  a zágrábi  püspökséget  emelte  érsekséggé. 

A papság  fegyelme  és  buzgó  szelleme  különösen 
ezen  időszak  második  felében  jelentékenyen  emelkedett, 
de  annál  szomorúbb  a hivek  valláserkölcsi  állapota.  A 
korszellem  befolyása  alatt  a közömbösség,  hitetlenség 
és  erkölcstelenség  főkép  a félmüveitek  körében  ijesztő 
mértékben  elharapózott.  Nagy  mérvben  előmozdítják 
ezen  szomorú  állapotot  a titkos  társulatok,  legfőkép 
pedig  a szabadkőmivesség,  mely  már  a társadalom  min- 
den osztályába  betolakodott  s a hitet  lerombolni  és  az 
egyházat  a föld  színéről  kiirtani  törekszik.  Ezen  titkos 
társulatokkal  szemben  a katholikusok  nyilvános  egyesü- 
letekkel igyekeznek  a hitéletet  fejleszteni.  Ilyen  egyesü 
letek  hazánkban  a sz.  István-,  sz.  László-  és  a sz 
Vince  társulatok,  az  Oltár-egylet,  az  Élő  rózsafüzét 
társulatok,  Mária-kongregációk,  legény  egyesületek  és 
még  egyéb  sokféle  vallásos  és  jótékony  intézmények. 

7 


98 


A hitélet  emelésén  jelentékenyen  közreműködnek 
a különféle  férfi-  és  női  szerzetesrendek  is.  Ezek  ez 
időszak  elején  nagy  üldözéseknek  és  gyakran  meg- 
újuló zaklatásoknak  voltak  ugyan  kitéve  — hazánkban 
különösen  II.  József  uralkodása  alatt,  — de  mihelyt  a 
nehéz  idők  elmúltak,  azonnal  uj  életre  keltek  és  tovább 
folytatták  áldásos  munkájokat.  — Sokat  tettek  továbbá 
a vallásos  élet  föllenditése  érdekében  a Bőid,  Szűz  is- 
mételt megjelenései  is.  így  a többek  között  megjelent 
a Szűz  Anya  Ratisbonne  Alfonz  hitetlen  elszászi  zsidó- 
nak a római  sz.  András  templomban  (1842)  és  Soubi- 
rous  Bernadetté  pásztorleánykának  Franciaországban  a 
lourdesi  (lurdi)  barlangban  s a jelenés  helyén  a sziklá- 
ból csodás  erejű  gyógyforrás  fakadt.  Ez  utóbbi  hely 
azóta  világhírű  kegyhellyé  lett,  hol  csodás  gyógyulások 
és  megtérések  napjainkban  is  folytonosan  történnek. 

Az  egyházi  tudomány  és  irodalom  ezen  időszak 
elején  nagyon  aláhanyatlott.  Ennek  oka  egyrészt  a 
francia  forradalom  s az  ezt  követő  háborúk  romboló 
hatásában,  másrészt  az  egymásután  fölmerült  téves 
bölcseleti  rendszerek  káros  befolyásában  rejlik.  Mihelyt 
azonban  az  állami  élet  megszilárdult  s a keresztény  szel- 
lem és  meggyőződés  kezdett  újra  tért  hódítani,  a kath. 
egyházi  irodalom  oly  virágzásnak  indult,  melyre  minden 
hivő  méltó  büszkeséggel  tekinthet. 

